BREAKING: Dharivaraku Govaigen Kotariehge Thereygai Huri Bidheysee Teacheraku Hayyarukohfi - Vaguthu\nދެކުނު ރަށެއްގައި ދަރިވަރަކު ގޮވައިގެން ކޮޓަރިއެއްގެ ތެރޭގައި ހުރި ޓީޗަރަކު ހައްޔަރުކޮށްފިއެވެ.\n"ވަގުތު" އަށް އެނގިފައިވާ ގޮތުގައި ޓީޗަރާއެކު ކޮޓަރިއެއްގެ ތެރޭގައި އިނީ 18 އަހަރުން ދަށުގެ އަންހެން ކުއްޖެކެވެ. އަދި އެދެމީހުން ތިބި ކޮޓަރިއަކީ ޓީޗަރު ދިރިއުޅޭ ކޮޓަރި ކަމަށްވެއެވެ.\nފުލުހުން ވަނީ އެފަދަ ކަމެއް ހިނގާފައިވާ ކަން ކަށަވަރުކޮށްދީފައެވެ. ދެކުނުގެ އަތޮޅުގެ ރަށެއްގައި ޓީޗަރަކާއި އަންހެން ދަރިވަރަކު ކޮޓަރިއެއްގެ ތެރޭގައި ތިބިކަމަށް މިއަދު ފުލުހުންނަށް ރިޕޯޓް ކޮށްފައިވާ ކަމަށާއި އެ ކޭސްގައި ހައްޔަރުކޮށްފައިވަނީ ބިދޭސީ ޓީޗަރެއް ކަމަށްވެސް ފުލުހުން މައުލޫމާތު ދެއެވެ.\nޓީޗަރު އެކުއްޖާ ގޮވައިގެން އެ ކޮޓަރިއަށް ދިޔައީ އޭނާގެ ސައިކަލުގައި ކަމާއި، ކޮޓަރިއަށް ވަތް އިރު އެތާ ބޭރުގައި މީހުން ތިބި ކަމަށްވެއެވެ.\nމި މައްސަލަ އާ ގުޅިގެން ފުލުހުން ބަލަން ޖެހޭ ކަންކަން ބަލަމުން އަންނަ ކަމަށްވެސް ފުލުހުން ވިދާޅުވި އެވެ.\nސެޕްޓެމްބަރު 15, 2019 20:14\nއެވާނީ ކިޔަވާންދޭން ވެގެން ކަމައް\nސެޕްޓެމްބަރު 15, 2019 20:15\nކޮންމެ މީހެއްގެ ކޮންމެ ހައްގެއް މިސަރުކާރުން ކަށަވަރުކޮށްދޭނެ ކަމަށް ރައީސް ވަނީ ވިދާޅުވެފަ. އެހެންކަމުން އެއީ އެދެމީހުންގެ ހައްގެއް. އެމީހުން ވަގުތުން ދޫކޮށްލާ.\nސެޕްޓެމްބަރު 15, 2019 20:27\nޢެޖެންޑާ 19 ތަފާތުވާނެ.\nސެޕްޓެމްބަރު 15, 2019 20:38\nއަމަލީ ތަޖުރިބާގެ ބައި ކުރިޔަށްދަނީ ހެން ހީވަނީ !!\nސެޕްޓެމްބަރު 15, 2019 20:42\nއެއީ އަމަލީތަޖުރިބާގެބައިދަސްކޮށްދޭން ފޮތުންއެކަނި ދަސްކޮށްދީގެން ނަތީޖާނުނެރެވޭތީ ނަތީޖާނެރެން ކުރިއަށްގެންދާ ޕްރޮގުރާމުގެދަށުން ފިލާވަޅުތައް ތަފްސީލުކޮށްދެނީ\nސެޕްޓެމްބަރު 15, 2019 20:44\nވަގުތު ން ވ ހޫނު ހަބަރު ގެނެސްދެއެވެ. ރަށްރަށުގަ ބޭނުން އެއްޗެއް ނުހެދޭނެއެވެ.\nސެޕްޓެމްބަރު 15, 2019 20:45\nޓިއުަޝަން ދޭންވެގެން ކަމަށް ވާނީ\nސެޕްޓެމްބަރު 15, 2019 20:46\nއަތޯޅާއި ރަށްވެސް ޖެހިނަމަ\nމިފަދަ ބަޔަކު މިގައުމަށް ޓީޗަރުންގެ ގޮތުގައި ގެންނަން މި ސަރުކާރުންވިސްނާތީ ހިތާމަ ހުރި\nސެޕްޓެމްބަރު 15, 2019 22:01\nކޮޔާ ތިޔަބުނާ ޓީޗަރު ގެނައީ ކޮން ސަރުކާރަކުންކަމެއް ކޮޔަށް ކިހިނެތް އިނގެނީ؟ ޓީޗަރުން ދަރިވަރުންނަށް ކިޔަވަިއިދޭން އަންނަނީ. ރާއްޖޭގެ ސްކޫލް ތަކުގަ ތިބޭ އަންހެން ކުދީންނަކީވެސް އަލިފުންނެއް ނޫން. ހަމަ ބުނެލީ.\nސެޕްޓެމްބަރު 15, 2019 20:54\nހޯރައިއްބެ ކައިރިން ހިތްވަރު ލިބިގެން\nސެޕްޓެމްބަރު 15, 2019 21:03\nބޮޑު ފޮތް ހުޅުވީދޯ\nސެޕްޓެމްބަރު 15, 2019 21:06\nޢެއީ މިދިޔަ ސަރުކާރުން ގެނައި ޓީޗަރެއް\nސެޕްޓެމްބަރު 15, 2019 21:11\nރަށްފުށުގައި މިކުޅިވަރު ހާދަ ބޮޑެވެ.\nސެޕްޓެމްބަރު 15, 2019 21:40\nއަދިވެސް ޓީޗަރުތަ ގޯހީ. އޭނާ ގަދަ ކަމަކުން ނޫންދޯ ސައިކަލް ފަހަތަށް އަރުވައިގެން ދިޔައިކީ.\nސެޕްޓެމްބަރު 22, 2019 02:53\nހުރިހާ ގޯސް ކަންކަ މަކީ ގަދަކަ މުން ކުރާ ކަންކަ މެއް ނޫން.\nސެޕްޓެމްބަރު 15, 2019 21:46\nއެތަނުން އެކައްޗެއްވެސް ނުގަންނާނަން. ﷲގަންދީ ހުވާކޮށްފައި މިބުނަނީ.\nސެޕްޓެމްބަރު 15, 2019 22:07\nއުނގަންނައިދެނީ ކަމަށް ވާނީ...\nސެޕްޓެމްބަރު 15, 2019 22:08\nނާސްތާ ދޭންފެސިފަހުން ކުދިން ވަރަށް ހޭލުންތެރިވެ އުޅުމަށްވަރަށް ބޮޑަށް ބަދަލު އައިސް ކިޔެވުންވެސް އުޅެނީ ތަންކޮޅެއްކުރީގައި ކަމަށް މިނިސްޓަރ ވިދާޅުވި.\nސެޕްޓެމްބަރު 27, 2019 10:42\nކަންތަކާ ޖެހުނީ މިދެން.ދެން ކޮމެންޓް ތަކުގައިވެސް ސަރުކާރު.ބަލަ ސަރުކާރުން ކުރިކަމެއްތަ މީ.ޕިސްޕިސްޕިސް.\nސެޕްޓެމްބަރު 15, 2019 22:21\nކޮން ރަށެއް ތަ. ފޮޓޯ ޖަހާބަލަ. ކޮބައި ޖެންޑާ މިނިސްޓަރާ އެޑިއުކޭސަން މިނިސްޓަރު. ފިލީތަ.\nސެޕްޓެމްބަރު 15, 2019 22:45\n18 ނުވަންޏަ ކޮބާ މައްސަލައަކީ؟ ބޮޑެއް ނުވޭނުން\nސެޕްޓެމްބަރު 15, 2019 23:07\nއެއީ އިންޑިޔާ މީހެއް. ޢެއްކަމެއްވެސް ނުކުރެވޭނެ.\nމިސަރުކާރުން ޖެހޭނީ އޭނާ ގައުމަށް ފޮނުވާލަން. ޢެއަށްވުރެ ބޮޑުވަރެއް ނުކުރެވޭނެ.\nސެޕްޓެމްބަރު 15, 2019 23:10\nހާދަ މުހިންމު ފިލާވަޅެކޭ އެ ގެއްލުނީ! ?\nސެޕްޓެމްބަރު 16, 2019 07:56\nތިއީކީ އާކަމެއް ނޫން. ޓިއުޝަން ނަގަން ނަމުގަ ކުދިން ޓީޗަރުންގެ ގެއަށްގޮސް ތިކަހަލަ ކިތަންމެ ކަމެއް ކުރޭ. ބޭރު ޓީޗަރުން އެކަނިއެއްނޫން ދިވެހި ޓީޗަރުންވެސް ތިކަންތައްކުުރޭ ކިތަންމެވަރަކަށްވެސް. ބަޔަކުން ރަނގަޅަށް ފާރަލައިގެން ބަލާފިއްޔާ ފެންނާނެ ކޮންމެ ރަށަކުންވެސް ތީގެ ކަންތައް ހިނގާތަން.\nސެޕްޓެމްބަރު 16, 2019 10:42\nޓިއުސަން ދޭން ވެއްދީ މޮޔަނުވޭ\nސެޕްޓެމްބަރު 19, 2019 14:27\nދެކުނުގެ ރަށެއްނޫން ސިޓީއެއްގަ! ސިޓީތަކުގައި ތިގޮތަށް ކަންތައްވާނެ\nސެޕްޓެމްބަރު 27, 2019 07:22\nޓީޗަރުން ކަނތަޢް ހާދަބޮޑުވެޢްޖޭ ދޯ\nސެޕްޓެމްބަރު 27, 2019 07:26\nބޯޜާވިއަފާޜި ވެރިން ފޮނުވާލިހެން ޓީޗަރުން ވެސް ފޮނުވާލަން ވީ


ތިމާވެށީގެ ދުވަހުގައި މިފަހަރު ބާއްވާ ދުވުން -“އޮންލީ ވަން އާތް ރަން 2022” – Mikal News\nތިމާވެށީގެ ދުވަހުގައި މިފަހަރު ބާއްވާ ދުވުން -“އޮންލީ ވަން އާތް ރަން 2022”\nމިއަހަރު ތިމާވެށީގެ ދުވަސް ފާހަގަކުރުމުގެ ގޮތުން ފުވައްމުލައް ސިޓީގައި “އޮންލީ ވަން އާތް ރަން 2022” ނަމުގައި ދުވުމެއް ބާއްވަން ނިންމައިފިއެވެ.\nމިއީ މިނިސްޓްރީ އޮފް އެންވަޔަރަމެންޓް، ކްލައިމެޓް ޗޭންޖް އެންޑް ޓެކްނޮލޮޖީ އާއި ފުވައްމުލައް ސިޓީ ކައުންސިލް ގުޅިގެން ކުރިއަށް ގެންދާ ދުވުމެކެވެ. މި ދުވުމުގެ މަގުސަދަކީ ދެމެހެއްޓެނިވި ދަތުރުފަތުރު ކުރުމުގެ ގޮތްތަކަށް ހިތްވަރުދިނުމާއި، ކަސްރަތު ކުރުމަށާއި ހަރަކާތްތެރިވެ އުޅުމަށް، މުޖުތަމައަކީ ފަރުދުންގެ ތަނެއްކަމުގެ އިހުސާސްކުރުވުމަށް ބާރު އެޅުމާއި އަދި ތިމާވެއްޓާއި އެތަނެއްގެ ވަސީލަތްތައް ރައްކާތެރިކަމާއެކު ހިމާޔަތް ކޮށްބެލެހެއްޓުމަކީ ފަރުދުންގެ ޒިންމާއެއްކަމުގައި ދެކިގެން މަސައްކުރުމާއި މުޖުތަމިއުގެ އެހެން މީހުންނަށް ތިމާވެށި ހިމާޔަށް ކުރުމުގެ ޖޯޝު އުފެއްދުން ކަމަސް ތިމާވެއްޓާއި ބެހޭ މިނިސްޓްރީއިން ހާމަކުރެއެވެ.\nމި ދުވުން ބޭއްވުމަށް ހަމަޖެހިފައި ވަނީ އަންނަ ޖޫން މަހު4(4 ޖޫން 2022) ވާ ހޮނިހިރު ދުވަހުގެ ހެނދުނު އެވެ. ފަސް ކިލޯމީޓަރުގެ މިދުވުން ފެށުމަށް ހަމަޖެހިފައި ވަނީ ހެނދުނު 6:30 ގައި ފުވައްމުލައް ސްޓޭޑިއަމް އިންނެވެ.\nމިދުވުމުގައި ބައިވެރިވުމުގެ ފުރުސަތު އާއްމުކޮށް ވަނީ ހުޅުވާލާފައެވެ. ބަިއވެރުވުމަށް ރަޖިސްޓަރީ ކުރުމުގެ ސުންގަޑި އަކީ 22 މެއި 2022 ވާ އާދިއްތަ ދުވަހެވެ.\nމިކަމާއި ގުޅޭ އިތުރު މައުލޫލާތާއި ބައިވެރިވުމަށް ފުރިހަމަ ކުރަން ޖެހޭ އޮންލައިން ފޯމް މި ލިންކް އިން ލިބޭނެއެވެ. ދުވުމުގެ ބައިވެރިން ބޭނުންކުރުމަށް މިކަމަށް ޚާއްސަ ޓީޝާޓެއް ވެސް ތައްޔާރުކުރުމަށް ހަމަޖެހިފައި ވެއެވެ.\nގުޅުންހުރި މައުލޫތައް:ދިގު ދުވުން, ތިމާވެށި\nސޯލާ ހަކަތައިގެ ނިޒާމްއާ ގުޅޭގޮތުން ޖަމިއްޔާތަކުގެ ޚިޔާލު ހޯދަނީ\nތިމާވެށި: ސަތޭކަ ދުވަސް ހަމަވަނީ. އަދިވެސް ގިރާ ސަރަހައްދުގެ ހިމާޔަތްކުރުމުގެ ހިލަމެއް ނުވޭ!\nފުވައްމުލައް ސިޓީގެ ތިމާވެށި ހިމާޔަތްކުރުމުގެ ގާވައިދަށް އާއްމުގެ ޚިޔާލު ހޯދުމަށް ހުޅުވާލައިފި


SunOnline: Khiyaanaathuge faisaa alhugandakah nulibey, faisaa libunee ehen azim akah kamah vedhaane: Ali azim\nޚިޔާނާތުގެ ފައިސާ އަޅުގަނޑަކަށް ނުލިބޭ، ފައިސާ ލިބުނީ އެހެން އާޒިމަކަށް ކަމަށްވެދާނެ: އަލީ އާޒިމް\nމުޙައްމަދު ނާއިލް ހަފީޒް 10 Jul 2021, 12:02\nރައްޔިތުންގެ މަޖިލީހުގެ މެދުހެންވޭރު ދާއިރާގެ މެމްބަރު އަލީ އާޒިމް -- ފޮޓޯ/ މަޖިލިސް\nއެމްއެމްޕީއާރުސީ ޚިޔާނާތުގެ ފައިސާ އޭނާ އަށް ލިބިފައިނުވާކަމަށާއި ފަހަރުގައި އެ ފައިސާ ލިބުނީ އެހެން އާޒިމަކަށް ކަމަށްވެދާނެކަމަށް ރައްޔިތުންގެ މަޖިލީހުގެ މެދުހެންވޭރު ދާއިރާގެ މެމްބަރު އަލީ އާޒިމް ވިދާޅުވެއްޖެއެވެ.\nމިއަދު ކްލަބް ހައުސްގައި ކުރިއަށްދިޔަ ޕްރޮގްރާމެއްގައި ވާހަކަދައްކަވަމުން އާޒިމް ވިދާޅުވީ އެމްއެމްޕީއާރުސީ ޚިޔާނާތުގެ ފައިސާ ލިބުނު މީހުންގެ ލިސްޓުގައި އޭނާގެ ނަން އޮތުން ވެގެންދިޔައީ "ވަރަށް ބޮޑަށް ސަޕްރައިޒްވެގެން ދިޔަ" ކަމެއްގެ ގޮތުގައި ކަމަށެވެ.\nއަދި ފައިސާގެ އެެއްވެސް މިންވަރެއް ލިބިފައިނުވާކަމަށްވެސް އާޒިމް ވިދާޅުވިއެވެ.\n"ރައްޔިތުންނަށް އެނގެން ޖެހޭނެ ކަންނޭނގެ. އަޅުގަނޑުގެ ނަން ހަމައެކަނި އޮތް ސަބަބަކީ ކޮންމެވެސް ހުސައިން މުހައްމަދު ކަންނޭނގެ ކިޔާ ބޭފުޅެއް އަދީބާ ގުޅޭގޮތުން ދީފަ އޮތް ބަޔާނުގައި އޮންނަކަމަށްވަނީ އަދީބު ފޮނުވައިގެން އަޅުގަނޑަށް ތިން މިލިއަން ގެންގޮސް ދިނީމޭ،" އާޒިމް ވިދާޅުވިއެވެ.\nމީގެ އިތުރުން އަދީބާއި އާޒިމް އަކީ ވަރަށް ކުރީއްސުރެވެސް ގާތް ރައްޓެހިންކަމަށް އޭނާ ވަނީ ވިދާޅުވެފައެވެ. އަދި މިހާރުވެސް އަދީބު ހެޔޮހާލުގައި ދުނިޔޭގައި އެބަ ހުންނެވިކަމަށާއި އަދި އޭނާއަށް ޚިޔާނުތުގެ އެއްވެސް ފައިސާއެއް ލިބިފައިވޭތޯ އަދީބުކުރެ އެއްސެވުމަށް އާޒިމް އެދިވަޑައިގަތެވެ.\nއޭނާގެ މައްސަލަ އަވަސްކޮށްދިނުމަށް އެދި އެސެޓް ރިކަވަރީ ކޮމިޝަނަށް ސިޓީއެއް ފޮނުވިތާ މިއަދަށް ތިން މަސްވެފައިވާ ކަމަށް ވެސް އާޒިމް ވިދާޅުވިއެވެ.\nއާޒިމް ވިދާޅުވީ މިއަދާ ހަމައަށް ވެސް ސުވާލުކުރުމަށް އޭނާ ކޮމިޝަނަށް ހާޒިރުކޮށްފައިނުވާ ކަމަށެވެ.\n"އަޅުގަނޑަކީ ރައްޔިތުން ތަމްސީލްކުރާ މީހަކަށްވީމަ އަޅުގަނޑު ބޭނުމެއް ނުވޭ ރައްޔިތުން ޝައްކެއްގެ ތެރޭގައި ބަހައްޓައިގެން މިތާ ހުންނާކަށް،" އޭނާ ވިދާޅުވިއެވެ.\nމީގެކުރިން އާޒިމް ވިދާޅުވެފައި ވަނީ އަދީބު އޭނާ އަށް ދިން ދަބަހުގައި ވަނީ ދިޔާއެއްޗެއް ކަމަށެވެ. އަދި އޭގެފަހުން ވިދާޅުވީ އެ ދިޔާއެއްޗަކީ ހަލާލުއެއްޗެއް ކަމަށާއި އެއީ ކޯއްޗެއްކަން ފަހުން ހާމަކުރައްވާނެ ކަމަށެވެ.


ޕޮޗެޓީނޯގެ ފުރަތަމަ މެޗުން ޕީއެސްޖީ އެއްވަރު\nޕީއެސްޖީ އޮތީ ތާވަލުގެ ދެވަނައިގައި 36 ޕޮއިންޓާއެކު\nސެއިންޓް އެޓިއެން އާއި ޕީއެސްޖީ ބައްދަލުކުރި މެޗު އެއްވަރުވީ 1-1 ގެ ނަތީޖާއަކުން\n7 ޖެނުއަރީ 2021 | ބުރާސްފަތި 12:40\nސެއިންޓް އެޓިއެން އާއި ޕީއެސްޖީ ބައްދަލުކުރި މެޗުގެ ތެރެއިން: މި މެޗު އެއްވަރުވީ 1-1 ން\nމައުރީސިއޯ ޕޮޗެޓީނޯގެ އިރުޝާދުގެ ދަށުން ޕީއެސްޖީން ކުޅުނު ފުރަތަމަ މެޗުން ފްރެންޗް ލީގުގައި ސެއިންޓް އެޓިއެންއާ އެއްވަރުވެއްޖެއެވެ.\nތޯމަސް ޓުޗެލް ވަކިކޮށް ފްރެންޗް ލީގުގެ އެންމެ ފަހުގެ ޗެމްޕިއަން ޓީމު ކަމަށްވާ ޕީއެސްޖީގެ ކޯޗުގެ މަގާމަށް ޕޮޗެޓީނޯ ހަމަޖައްސާފައިވަނީ މިދިޔަ އާދިއްތަ ދުވަހުއެވެ. އޭގެ ހަތަރު ދުވަސް ފަހުން ޕޮޗެޓީނޯގެ އިރުޝާދުދިން ފުރަތަމަ މެޗުން ޕީއެސްޖީ އެއްވަރުވީ ސެއިންޓް އެޓިއެންއާ 1-1 ގެ ނަތީޖާއަކުންނެވެ.\nބުދަ ދުވަހުގެރޭ ސެއިންޓް އެޓިއެންގެ ދަނޑުގައި ކުޅުނު މި މެޗުގައި އެންމެ ފުރަތަމަ ލަނޑު ޖަހާ ލީޑު ނެގީވެސް އެ ޓީމުންނެވެ. އެގޮތުން މެޗުގެ 19 ވަނަ މިނެޓުގައި މި ލަނޑު އެ ޓީމަށް ކާމިޔާބުކޮށްދިނީ ރޮމޭން ހަމޫމާއެވެ. އެކަމަކު އޭގެ ތިން މިނެޓު ފަހުން ޕީއެސްޖީން ވަނީ ނަތީޖާ އެއްވަރުކޮށްފައެވެ. މި ލަނޑު އެ ޓީމަށް ކާމިޔާބުކޮށްދިނީ މި ސީޒަނުގައި ތަފާތު މޮޅު ކުޅުމެއް ދައްކަމުން އަންނަ ފޯވާޑް މޮއިސް ކީންއެވެ. އޭގެ ފަހުން މި މެޗުގައި ދެ ޓީމަށްވެސް ވަނީ ލީޑު ނަގަން ރަނގަޅު ފުރުސަތުތަކެއް ލިބި ބޭކާރުވެފައެވެ.\nމި ނަތީޖާއާއެކު ޕީއެސްޖީ އޮތީ ތާވަލުގެ ދެވަނައިގައި 18 މެޗުން 36 ޕޮއިންޓާއެކުއެވެ. ތިންވަނައިގައި އޮތް ލިލްއަށްވެސް 18 މެޗުން 36 ޕޮއިންޓް ލިބިފައިވާއިރު، ޕީއެސްޖީއަށް ކުރި ލިބެނީ ފައިދާ ލަނޑުންނެވެ. އަދި ތާވަލުގެ އެއްވަނައިގައި 18 މެޗުން 39 ޕޮއިންޓާއެކު އޮތީ ލިޔޯނެވެ.


SunOnline: މުބާރަކްގެ ވެރިކަން ވައްޓާލުމަށް މިސްރުގެ ރައްޔިތުން އެދޭ އެދުންތަކަށް ނައިބު ރައީސް ޢުމަރު ސުލައިމާން ދެކޮޅު ހައްދަވައިފި\nބޮޑުފިނޮޅުގައި ބިދޭސީންގެ އިހުތިޖާޖު ބޮޑު ހަމަނުޖެހުމަކަށް\nމުބާރަކްގެ ވެރިކަން ވައްޓާލުމަށް މިސްރުގެ ރައްޔިތުން އެދޭ އެދުންތަކަށް ނައިބު ރައީސް ޢުމަރު ސުލައިމާން ދެކޮޅު ހައްދަވައިފި\nމުހައްމަދު ޖަވާދު ޔޫސުފު 09 Feb 2011, 21:38\nޤާހިރާ : މިސްރުގެ ވެރިކަމުން ޙުސްނީ މުބާރަކް ބާލައި އޭނާ ޤައުމުން ބޭރަށް ވަޑައިގަތުމަށް އެދި މިސްރުގެ ރައްޔިތުން ގޮވާލާ ގޮވާލުންތަކަށް ނައިބު ރައީސް ޢުމަރު ސުލައިމާން ދެކޮޅު ހައްދަވައިފިއެވެ.\nޢުމަރު ސުލައިމާން މިއަދު ވިދާޅުވީ މުބާރަކްގެ ރިޔާސީ ދައުރު ނިމުމުން އޭނާގެ ވެރިކަން ނިމުމަކަށް އަންނާނެ ކަމާއި މުބާރަކްގެ ދަރިކަލަކުވެސް ވެރިކަމާ ކުރިމަތިނުލައްވާނެކަން ވަރަށް ސާފުބަހުން އޭނާ ވިދާޅުވެފައިވާކަމުގައެވެ. އެހެންކަމުން ގަދަކަމުން މުބާރަކް ވެރިކަމުން ދުރުކުރުމަށް އިތުރަށް މަސައްކަތް ކުރުމުގެ ބޭނުމެއް ނެތް ކަމުގައެވެ. މިސްރުގެ ނޫސްތަކުގެ އެޑިޓަރުންނާބައްދަލު ކުރައްވައި ވާހަކަ ދައްކަވަމުން ސުލައިމާން ވަނީ މިސްރުގެ ރައްޔިތުންގެ ގިނަޢަދަދެއްގެ ބަޔަކު ކޮންމެ ދުވަހަކު މައިދާނުއްތަޙްރީރަށާއި މިސްރުގެ އެކިރައްތަކުގެ މަގުތަކަށް އެއްެވެ މުބާރަކްގެ ވެރިކަން ވައްޓާލަން ކުރަމުން ގެންދާ މުޒާހަރާތަކަކީ މިސްރުގެ ރައްޔިތުންނާއި ވެރިންނަށް އިހާނާތް ކުރުމުގެ ޢަމަލެއް ކަމަށް ސިފަކުރައްވާފައެވެ.\nސުލައިމާން ވިދާޅުވީ މުބާރަކް ގެންދަވަނީ އޭނާގެ ވެެރިކަމުގައި ދެންއޮތް ހައެއްކަ މަސްދުވަހުގެ ތެރޭގައި މިސްރަށް ދިމުޤްރާތީ އިސްލާޙްތައް ގެނައުމުގެ ރޯޑްމެޕެއް އެކުލަވާލައްވައި އެއާއެއްގޮތަށް މަސައްކަތް ކުރަމުންނެވެ.\nމިމޭރުމުން ޢުމަރު ސުލައިމާން ވާހަކަ ދައްކަވިއިރު މުބާރަކްގެ ވެރިކަމާ ދެކޮޅަށް އުތުރިއަރަމުން ގެންދާ މިސްރުގެ ރައްޔިތުން ބުނަމުން ގެންދަނީ މުބާރަކްގެ ވެރިކަން ވައްޓާލެވެންދެން މުޒާހަރާތައް ކުރިޔަށް ގެންދާނެ ކަމުގައެވެ. އަދި މުބާރަކް ވެރިކަމުގައި ހުންނަވައިގެން މިސްރަށް އެއްވެސް އިސްލާޙެއް ނުގެނެވޭނެ ކަމަށާއި ޢުމަރު ސުލައިމާނަކީވެސް މުބާރަކްފަދަ ބޭފުޅެއް ކަމުގައެވެ.\nމުޙައްލިލުން ދެކޭގޮތުގައި ރައްޔިތުންގެ އުތުރިއެރުމާއެކުވެސް މުބާރަކަށް ވެރިކަމުގައި ހުންނެވެނީ އަދިވެސް ސިފައިންގެ ތާއީދު އޭނާއަށް އޮތުމުގެ ސަބަބުންނެވެ. ސިފައިން އަދިވެސްތިބީ ރައްޔިތުންގެ ކުރިމަތީގައި މުބާރަކްގެ ޚުދުމުޚްތާރު ނިޒާމް ދިފާޢުކުރާ ގޮތަށެވެ. ސިފައިންގެ ތާއީދު ގެއްލޭ އިރަށް މުބާރަކް ޤައުމުން ބޭރަށް ފިއްލަވާނެ ކަމަށް މިފަރާތްތަކުން ދެކެއެވެ. -- އަލްޖަޒީރާ


galehiri: ސިޙުރު ފޮތެއްގެ ނުރައްކާ\nކުވޭތުގެ ރައްޔިތެއް ކަމަށްވާ ޚާލިދު އިބްރާހީމް ކިޔާދިނެވެ.\nއަޅުގަނޑުގެ އުމުރުން 13 އަހަރުއްސުރެ، ޖިންނީންނާ ބެހޭ ގޮތުން ސުވާލުކުރަމެވެ. ޖިންނީން އުޅޭގޮތް ދެނެގަތުމަށް ޝައުޤުވެރިވަމެވެ. އެއްފަހަރަކު، އާއިލީ ދަތުރެއްގައި އެހެން އަރަބި ގައުމަކަށް ދިޔައީމެވެ. އެގައުމުގެ ބޯދާ ފޮތް ވިއްކާ ތާކުން އިހުގެ ޖިންނި ސިޙުރު ފޮތެއް ދުށީމެވެ. ޖިންނީންނާ މެދު އުފެދިފައިވާ ޝައުޤުވެރިކަމެއްގެ ބޮޑުކަމުން އެ ފޮތް ގަތީމެވެ.... އެނބުރި ރަށަށް އައިއިރު ސިއްރިޔާތުގައި އެ ފޮތް ގެނައީމެވެ. ގޭ މީހަކަށް ނުދައްކައި، ސިއްރިޔާތުގައި އެފޮތް ކިޔަމެވެ. އެފޮތުގައިވާ ސިހުރު ހާހޫރައިގެ ކުރެހުންތަކާއި އަކަތަކާއި އެފަދަ އެއްޗިއްސަށް ބަލާފައި، އަދި އޭގައިވާ އެއްޗެހި ކިޔާފައި އެއީ ހެއްވާ އެއްޗެއް ކަމަށް ހީކޮށް، ހީނހަދަމެވެ.\nއަޅުގަނޑު މިކަން ކުރަމުން ގެންދާތާ ކުޑަދުވަސްކޮޅެއް ވީތަނާ، އަޅުގަނޑުގެ އަންހެން ކޮއްކޮއަކަށް އާދަޔާ ޚިލާފު ގޮތެއް ވާން ފަށައިފި އެވެ. އަޅުގަނޑުމެންގެ ތެރޭގައި ހުރެފައި އޭނާ ރޮއިގެންފައި ބުނެ އެވެ. "ގޭ ދޮރުމަތީގައި އެހެރަ މީހާ ކުރާ ކަމެއް ބަލައިބަލާށެވެ! އޭނާ ވައްތަރު ޖައްސައި މަށަށް ބިރުދައްކަނީ އެވެ." މިހެންބުނެފައި ކުރިޔަށްވުރެ ބާރަށް ރޮއި ހޭރިގަނެ އެވެ. ދެން އަޅުގަނޑުމެން ގޮސް ބަލާއިރު، ދޮރު ކައިރިން އެއްވެސް އެއްޗެއް ނުފެނެ އެވެ.\nއެއްރެއަކު އަޅުގަނޑުގެ އަންހެން ކޮއްކޮ ރޮމުން ރޮމުން އައިސް ބުނެފި އެވެ. "ފޯނު ހިނގަނީ އެވެ. އޭތި ބިންމަތީގައި ހިނގާތަނެއް ނުފެނޭހެއްޔެވެ؟" ދެން ބިރުން ގޮސް އޭނާ މަންމަގެ އުނގުތެރަށް ވެއްޓިގެންފި އެވެ. މިބާވަތުގެ އެކިއެކި ކަންތައް ކޮއްކޮއަށް ދިމާވެ، އޭނާއަށް ބޮޑުވަރުވާން ފެށުމުން ޑަކުޓަރަށް ދެއްކުނެވެ. ޑަކުޓަރު، ކޮއްކޮ ފޮނުވީ ނަފުސާނީ ފަރުވާދޭ ބަޔަށެވެ. އެތާނގައި ކޮއްކޮއަށް އެތައް ދުވަހެއް ވަންދެން ނަފުސާނީ ފަރުވާދެވުނެވެ. ނަމަވެސް އެއްވެސް ލުޔެއް ނުލިބުނެވެ.\nދެން ޝަރުޢީ ރުޤުޔާ (ރުޤާ) ހައްދަވާ ޝައިޚެއްގެ ގާތަށް ކޮއްކޮ ގެންދެވުނެވެ. ގަލްފުގައި ޝަރުޢީ ރުޤާ ހައްދަވާ ޝައިޚުންނަށް މުޠައްވަޢުންނޭ ކިޔެ އެވެ. މުޠައްވަޢު، ކޮއްކޮއަށް ޝަރުޢީ ރުޤާގެ އެތައް ފަރުވާއެއް ދެއްވި އެވެ. ނަމަވެސް ލުޔެއް ނުލިބުނެވެ. ތިންރޭ ތިންދުވާ ވަންދެން ފަރުދިނުމަށްފަހު ގެއަށް އައީމު އެވެ. އޭރު ކޮއްކޮ ވަނީ ވަރަށް ބޮޑަށް ވަރުބަލިވެ ޙާލުދެރަވެފަ އެވެ.އެއަށްފަހު، ކޮއްކޮގެ ބަލި ހާލަކީ، ދާއިމީ ކަމަކަށް ވެއްޖެ އެވެ.\nއަޅުގަނޑު އެއްކަލަ ސިހުރު ފޮތް ސިއްރިޔާތުގައި ކިޔަމުން ގެންދިޔައީމެވެ. ޖިންނީންގެ ދުނިޔެއާއި އެމީހުން އުޅޭނޫޅޭގޮތް ދެނެގަތުމުގެ ޝައުޤުވެރިކަމުގަ އެވެ. އެފޮތުގައިވާ ޖިންނި ގެންނަ ސިހުރުތައް ވެސް ކިޔައި ހެދީމެވެ. އެއަށްފަހު އޭގައިވާ ގޮތަށް ކަމެއް ކޮށްގެން ޖިންނިއެއް ގެންނާނަމޭ ހިތަށް އެރި އެވެ. ދެން އޭގައިވާ ސިހުރެއްގައި ބުނެދީފައިވާ ގޮތަށް ކަންތައް ކުރީމެވެ. ޖިންނި ގެނައުމުގެ އެންމެ ބޮޑު ޝަރުޠެއް ކަމަށް އޮތީ ނުތާހިރުވެ ނަޖިސްވުމެވެ. އެކަން ކުރަން ވަރަށް ޖެހިލުންވި އެވެ. ނަމަވެސް ޝައިޠާނާގެ ވަސްވާހަށް ހެއްލި އެންމެފަހުން އެކަން ވެސް ކުރީމެވެ.\nއެއްރެއަކު، ބަދިގޭގައި ފިހެފައިހުރި ރޮށިތަކަކުން ރޮށްޓެއް ނަގައިގެން އައިސް، ސިޙުރު ފޮތުގައި އެއަށް ހަދަން ބުނެދީފައިވާ ގޮތް ހެދުމަށްފަހު، އެހިފައިގެން ފާޚާނާއަށް ވަނީމެވެ. އެހިނދު ކަންތައްވީ ހީވެސް ނުކުރާ ފަދަ ގޮތަކަށެވެ. ކުއްލިއަކަށް ބޮޑު ހިލަގަނޑެއް ފާޚާނާ ތެރެއަށް ވެއްޓުނެވެ. އެމަންޒަރު ފެނުމުން ވަރަށް ބޮޑަށް ބިރުގަތެވެ. އޭތި ވެއްޓުމާއެކު އަޅުގަނޑުގެ ހަށިގަނޑު ދުޅަވާން ފަށައިފި އެވެ. ސިފަކުރަން ނޭނގޭ ފަދަ ދަރަޖައަކަށް ދުޅަވުމުން، ވަރަށް ބިރުންހުރެ، ރޮށި ހިފައިގެން ފާޚާނާއިން ނުކުމެއްޖައީމެވެ. އޭރު އަޅުގަނޑުގެ ހަށިގަނޑު ތުރުތުރުއަޅަ އެވެ. ފާފައެއް ކުރެވުނީތީ ވަރަށް ބޮޑަށް ދެރަވެސްވި އެވެ. އެ ހާދިސާގެ ބިރުވެރިކަން ފިލައިގެން ނުގޮސް، އެތައް ދުވަހެއް ވަންދެން ހިތުގައި ހަރުލާފައިވި އެވެ.\nއެ ހާދިސާ ހިނގި ރެއަށްފަހު، ކޮންމެވެސް ބަޔަކު އަބަދުވެސް އަޅުގަނޑަށް ފާރަލަމުން ގެންދާ ކަމުގެ އިޙުސާސްކުރެވެން ފެށި އެވެ. ބިރުވެރި ހުވަފެންތައް ވެސް ފެންނަން ފެށި އެވެ. ދަންވަރު ޓީވީ ބަލަން ތިބޭއިރު، އެހެން މީހުނަށް ނީވޭ އަޑެއް ވެސް އިވެން ފެށި އެވެ. އެއީ ކުޑަކުއްޖަކު ރޯ އަޑެވެ. އެ އަޑު އިވެނީ ސިޑި ދަށުންނެވެ. އެ އަޑު އިވޭ ތަނަށް ގޮސް ބަލާއިރު އެތާކުން ކުއްޖެއް ނުފެނެ އެވެ. ދެން އަޅުގަނޑު ޓީވީ ބަލަން އައިސް އިށީނުމުން އަނެއްކާ ވެސް އެ ކުއްޖާ ރޯއަޑު އިވެން ފަށަ އެވެ. މައްސަލައަކީ އެހެން މީހަކަށް އެ އަޑު ނީވޭ ކަމެވެ.\nއަޅުގަނޑު އެކަނި އިންނައިރު، ކުރިމަތިން ލާފައި ފިނި ވައިރޯޅިއެއް ފަދައިން މީހަކު ހުރަސްކުރާހެން ވެސް ހީވާން ފެށި އެވެ. އެއާއެކު، މީހަކު މާނޭވާލާއަޑު އިވެ އެވެ. ބައެއް ފަހަރު ގުގުރިދަމާ އަޑު އިވެ އެވެ. މިކަން ކުރިމަތިވެއްޖެނަމަ، އަޅުގަނޑު އަވަސް އަވަހަށް މީހުން ތިބި ތާކަށް ދަމެވެ.\nއެއްރެއަކު އަޅުގަނޑުމެންގެ އާއިލާގެ ހުރިހާ ކުދިން ޓީވީ ބަލަން ތިއްބާ، ގޭގެ މައިދޮރުގެ އަތްގަނޑު ދެފަރާތަށް އެނބުރެން ފަށައިފި އެވެ. އަޅުގަނޑުމެން ހީކުރީ ކޮންމެވެސް މީހަކު ގެއަށް ވަންނަން އުޅެނީ ކަމަށެވެ. އަޅުގަނޑުމެން ގޮސް ދޮރުހުޅުވި އިރު އެއްވެސް މީހެއް ނެތެވެ. ދެން އަޅުގަނޑުމެން ގަތް ބިރުން ފެންޑާ ދޫކޮށް، ކޮޓަރިތަކަށްވަދެ ދޮރުތަޅުލީމު އެވެ.... އެއަށްފަހު އެހެން ރޭތަކުގައި ވެސް ހަމަ އެގޮތަށް މައިދޮރުގެ އަތްގަނޑު އެނބުރޭތަން ފެނެ އެވެ. އެއްރެއަކު އަޅުގަނޑުމެންނާއެކު، އަޅުގަނޑުމެންގެ ބައްޕަ ފެންޑާގައި އިންނަވަނިކޮށް ވެސް އަތްގަނޑު އެނބުރުނެވެ. ބައްޕަ ބުނުއްވީ، ވައިބާރުކަމުން ވާ ކަމެއް ކަމަށެވެ. ބައްޕަ އެހެން ބުނުއްވީ އަޅުގަނޑުމެން ބިރުގެންފާނެތީ، ހިތްހަމަޖެއްސެވުމަށްޓަކައިކަން އަޅުގަނޑުމެންނަށް އެނގެ އެވެ. ކިތަންމެ ވައިބާރުވިޔަސް ދޮރުފަތުގެ އަތްގަނޑެއް ނޭނބުރޭނެކަން އަޅުގަނޑުމެންނަށް އެނގެ އެވެ.\nފިނި މޫސުމުގެ ރެއެއްގައި އަޅުގަނޑުމެންގެ ގޯތިތެރޭގައިވާ ކަދުރު ރުކެއްގެ ފަހަތުން އަތެއް ފެނުނެވެ. އެއީ ދޮންދޮން އަތެކެވެ. އުޅަނބޮއްޓާ ހަމައަށް ފެނެ އެވެ. އަތުގައި ރަނުގެ ގަހަނާ އަޅާފައިވާކަން އެނގެ އެވެ. އެއީ އަންހެނެއްގެ އަތެއް ކަމެއް ނުވަތަ ފިރިހެނެއްގެ އަތެއް ކަމެއް ނޭނގެ އެވެ. ދެން އަޅުގަނޑު ގޮވާލާފައި ބުނީމެވެ. "ކަދުރު ރުކުގެ ނިވަލުގައި ހުރި މީހާ މަށަށް އެބަފެނެ އެވެ. ފިލައިގެން ނުހުރެ ނުކުންނާށެވެ!" އަޅުގަނޑު މިހެން ބުނުމުން އެ އަތް އެސާހިތަކު ނިވާވެއްޖެ އެވެ. ދެން ގޮސް ބެލިއިރު، ކަދުރު ރުއް ކައިރީގައި އެއްވެސް މީހެއް ނެތެވެ.\nއޭގެ ދެ ދުވަހެއް ފަހުން، އެއްރެއަކު އަޅުގަނޑުގެ ކޮއްކޮއަށް ކޮންމެވެސް ކަމަކު ގޮވީމެވެ. އޭނާ އަޅުގަނޑުގެ ކުރިމަތިން ލާފައި ގޮސް ވަނީ ކޮޓަރިއަކަށެވެ. ދެން އޭނާގެ ފަހަތުން ގޮސް އެ ކޮޓަރިއަށް ވަދެ ބެލީމެވެ. އެ ކޮޓަރި ތެރެއިން އޭނާއެއް ނުފެނުނެވެ. މިވާހަކަ ކޮއްކޮގެ ގާތުގައި ބުނުމުން އެއީ އޭނާ ނޫންކަން ކަށަވަރުކޮށްދިނެވެ.\nޖެހިގެން އައި ދުވަހުގެ ރޭ އަޅުގަނޑުގެ އަންހެން ކޮއްކޮއަކާއި ފިރިހެން ކޮއްކޮއަކު އެކޮޓަރިއަށް ވަންނަނިކޮށް ދުށީމެވެ. ދެން އެ ދެ ކުދިންގެ ފަހަތުން ގޮސް އަޅުގަނޑު ބެލިއިރު، އެކޮޓަރީގައި އެކަކު ވެސް ނޫޅެ އެވެ. ހެނދުނު އަޅުގަނޑު ބޭރަށް ނުކުތްއިރު، ދޫނިތަކެއް ގޭދޮށަށް އައިސް ތިއްބާ ފެނުނެވެ. އެ ދޫނިތަކަށް ކާންދޭނަމޭ ހިތައި ރޮށްޓެއް ކުދިކުދި ކޮށްފައި އަޅުގަނޑު އެއަށް ދޭން އުޅުނީމެވެ. އެހިނދު އެ ދޫނިތައް ޖެހިލުމެއްނެތި އަޅުގަނޑުގެ ކައިރިއަށް އައިސް އަޅުގަނޑުގެ އަތުން ރޮށިކޮޅުކޮޅުތައް ކައިހެދި އެވެ. އެއީ ކުރިން ދުވަހަކުވެސް ވީ ކަމެއް ނޫނެވެ.\nއެއްރެއަކު ދަންވަރު އަޅުގަނޑުމެންގެ ގޭ ހުރިހާ ކުދިން މަޖާކުރަން ފެންޑާގައި ތިއްބާ ގޭދޮށުގައިވާ ގަހަކަށް އެއްޗެއް ވެއްޓުނު އަޑު އިވުނެވެ. ހީވަނީ އެއެއްޗެއް ވެއްޓުނުލެއް ބާރުކަމުން ގަހުގެ ގޮފިތައް ވެސް ބިންދައިގެން ދިޔަ ހެންނެވެ. ދެން އެއެއްޗެއް ބިންމައްޗަށް ވެއްޓުނުހެން ވެސް ހީވި އެވެ. އެއާއެކު ގެއަށް ވެސް ގުޑުންއެރި އެވެ. އޭރު އަޅުގަނޑުމެން ތިބީ ވައިވައްދަން ވެގެން ދޮރު ހުޅުވައިގެންނެވެ. ކުއްލިއަކަށް ބޭރުން އައި އާދަޔާޚިލާފު ވައިރޯޅިއެއް ގޭތެރެއަށް ވަދެގެން ދިޔަހެން ހީވި އެވެ. މިކަންތައްތަކަކީ، ގެއިން ވައްކަންކުރަން އައި ވަގަކު ކުރި ކަންތައްތަކެއް ކަމަށް ހީކޮށް، ބޭރު ހޯދައި ބެލިއިރު އެއްވެސް މީހެއްގެ ހިލަމެއް ނުފެނުނެވެ. ދެން ގޭގައިވާ ހުރިހާ ދޮރުތަކެއް ތަޅުލައި ބަންދުކުރުމަށްފަހު، ނިދާކޮޓަރިތަކަށްވަދެ ނިދަން އޮށޯތީމު އެވެ. އިރުކޮޅަކުން އާދަޔާ ޚިލާފު އަޑުތަކެއް އިވެން ފެށި އެވެ. މީހަކު ހިނގާއަޑު އިވެ އެވެ. މީހަކު އެއްޗެހިތަކެއް އެފުށްމިފުށަށް ޖަހައި ހަދާ އަޑު ވެސް އިވެ އެވެ.... އެތައް ރެއަކު މިކަންތައް ތަކުރާރުކޮށް ހިނގި އެވެ.\nނަންގަނެވިދިޔަ އާދަޔާ ޚިލާފު ކަންތައްތަކަކީ، އަޅުގަނޑު ފޮރުވައިގެން ގެންގުޅޭ ސިޙުރު ފޮތުގެ ސަބަބުން ހިނގާ ކަމެއް ކަމަށް އެންމެ ފަހުން އަޅުގަނޑުގެ ހިތަށްއެރި އެވެ. އެހެނީ، އެފޮތް ގެނައުމުގެ ކުރިން ދުވަހަކުވެސް އެފަދަ ކަމެއް ނުހިނގަ އެވެ. އެފޮތް އަޅުގަނޑު ރައްކާކޮށްފައިވަނީ، އަޅުގަނޑުގެ ހެދުންތައް ބަހައްޓާ އަލަމާރި ތެރޭގަ އެވެ. ދެން އެފޮތް ގެއިން ބޭރަށް ނެރެ، ރަނގަޅަށް އަންދައި އަޅިޔަށް ހަދާލީމެވެ. އޭގެފަހުން ދުވަހަކުވެސް، ޖިންނި ޝައިޠާނުންގެ ފުށުން އަޅުގަނޑުމެންނަކަށް އެއްވެސް އުނދަގުލެއް ނުފޯރަ އެވެ. އަޅުގަނޑުގެ އަންހެންކޮއްކޮގެ ބަލިވެސް ވީނުވީ ގޮތެއް ނޭނގި ފަސޭހަވެއްޖެ އެވެ. ގޭތެރޭގައިވާ ނާމާންކަން ފިލައި، ގޭތެރެއާއި ގޯތިތެރެ ވެސް އަމާންތަނަކަށް ވެއްޖެ އެވެ.\nމިހާދިސާއާމެދު ކަމާލު ޣައްޒާލު ބުނުއްވާފައިވެ އެވެ.\nމި ހާދިސާގެ އަހުލުވެރިންނަށް ދިމާވި ކަންތައްތަކަކީ ސިޙުރު ފޮތަކުން ދިމާވި ކަންތައްތަކެއްތޯ އެވެ؟ ނުވަތަ ސިޙުރު ފޮތް ގެންގުޅުނު ކުއްޖާގެ ހިތުގައި އޭނާއަށް ބޮޑު ކުށެއް ކުރެވޭކަމުގެ ޝުޢޫރު އުފެނުމުގެ ސަބަބުން ވީ ކަމެއް ނޫންތޯ އެވެ؟ އެއީ ގަސްދަކާ ނުލައި، އޭނާގެ ކިބައިން އެގޭ އެންމެނަށް ޖެހުނު ހިސްޓީރިއާއެއް ނޫންބާވަ އެވެ؟\nމިހާދިސާއާމެދު އުންމު މަޙޫމޫދު ބުނުއްވާފައިވެ އެވެ.\nޖިންނި ސިޙުރު ފޮތް ގެންގުޅުނު ކުއްޖާ، އެ ސިޙުރު ފޮތް ކިޔާއިރު، އޭނާއަށް އެ ހެދެނީ ޖިންނި ހާޒިރުކުރާ ސިޙުރެވެ. މިހެންވެ، އޭނާ އެފޮތް ކިޔަމުން ގެންދިޔަހައި ދުވަހަކު އޭނާގެ ގެއަށް، އޭނާގެ ކައިރިއަށް ޖިންނިތައް އަންނަނީ ކަމަށް ބެލެވެ އެވެ. އޭނާ އެފޮތް އަންދާލުމުން ޖިންނިތަކާ އޭނާއާ ގުޅުން ކެނޑުނީ އެވެ.\nމުޞަންނިފު: އަލްއުސްތާޛު ޚާލިދު އިބްރާހީމް (ކުވޭތުގެ ރައްޔިތެއް)


galehiri: ކަކުލުހުޅުން އަޑުގޮވާ ސަބަބާއި އެކަމުގެ ޙައްލު\nކަސްރަތުކުރާއިރު ކަކުލުން އަޑުގޮވުމަކީ، ބައެއް މީހުން ބިރުގަންނަ ކަމެކެވެ. އެކަމާހެދި ބައެއް މީހުން ކަސްރަތުކުރުން ހުއްޓާލަ އެވެ. އެކަމުގެ ޙައްލަކީ ކޮބައިތޯ މީހުން ސުވާލުކުރެ އެވެ. އަދި ކަސްރަތުކުރާއިރު ކަކުލުހުޅުން އަޑުގޮވާ ކަމަށްވަނީނަމަ، ކަސްރަތުކުރުން ހުއްޓާލަންވީތޯ ނުވަތަ ނޫންތޯ މީހުން ސުވާލުކުރެ އެވެ.\nކަސްރަތުކުރާއިރު ކަކުލުން "ޓައް" ކިޔާފައި ގޮވާ އަޑަކީ، ތަދުނުވާ ކަމަށްވަނީނަމަ، ނުވަތަ ދުޅައެއް ނެތްކަމަށްވަނީނަމަ، ނުވަތަ އުދަނގުލެއް ނުވާކަމަށްވަނީނަމަ، އެ އަޑާމެދު ބިތުވެތިވާންޖެހޭ އަޑެއް ނޫނެވެ. އެ އަޑު ގޮވުމަށް މެދުވެރިވާ އެއް ސަބަބަކީ، ކަކުލުހުޅުގެ ތެރޭގައި އުފެދޭ ވައިބޮކިތަކެވެ. ބައެއްފަހަރު އެއް ވައިކޮތްކަށްވުރެ ގިނަ ވައިބޮކިތައް ކަކުލުހުޅުގެ ތެރޭގައި އުފެދިފައި ވެދާނެ އެވެ. ކަކުލުހުޅުގައިވާ މަޑުކަށިކޮޅުގެ މަޑުކަމަށް އުނިކަމެއް ލިބިފައިވާނަމަ، އެކަމުގެ ސަބަބުން ވެސް ބައެއް ފަހަރު އަޑުގޮވަ އެވެ. މި ޙާލަތުގައި ކަކޫ ލަންބާއިރު ދެކަށިގަނޑު ޖެހި އަޑުގޮވައެވެ. އެކަމުގައި ކަކުލުހުޅުގައިވާ ޓިޝޫތައް ވެސް ބައިވެރިވެ އެވެ.\nމިކަންކަމުގެ މައްޗަށް ރިޢާޔަތްކުރައްވައި، ކަމުގެ މާހިރުން ވިދާޅުވަނީ، ކަކުލުހުޅުން "ޓައް" ގޮވާ އަޑަކީ، އާންމު ކަމެއް ކަމަށެވެ. ހުޅުތަކުން އަޑުގޮވުމަކީ، ޠަބީޢީ ކަމެއް ކަމަށެވެ. އެހެންކަމުން އާދަޔާ ޚިލާފު ކަމެއް ނެތްކަމަށްވަނީނަމަ، އެ އަޑާމެދު ބިރުވެތިވާކަށެއް ނުޖެހޭނެ އެވެ.\nއެހެނަސް، ކަކުލުހުޅުން އަޑުގޮވާ ކަމަށްވަނީނަމަ، ހުޅުތެރޭގައި ވެސް ދުޅައެއް ވޭތޯ ބެލުމަކީ ކުރަންޖެހޭނެ ކަމެކެވެ. އަދި އަޑުގޮވަނީ ކަކޫ ލަންބައިލާއިރުތޯ ނުވަތަ ނޫންތޯ ވެސް ބަލަންޖެހޭނެ އެވެ. ކަކުލުހުޅުގެ ތެރޭގައި ފެން ހެދިފައިވާ ކަމަށްވަނީނަމަ، ކަކޫ ލެންބުން ފަދަ ޙަރަކާތްތައް ކުރާއިރު، އަޑުގޮވުމަކީ ވެދާނެ ކަމެކެވެ.\nއިށީނުމަށްޓަކައި ކަކޫ ލަންބައިލާއިރު ނުވަތަ ޙަރަކާތްކުރާއިރު، ދެކަށިގަނޑު ޖެހޭ ކަމުގެ އިޙުސާސްކުރެވޭ ކަމަށްވަނީނަމަ، ކަކުލުހުޅަށް އެވަނީ މައްސަލައެއް ޖެހިފައެވެ. އުޑަފައިން އިށީނުމަށްޓަކައި ޙަރަކާތްކުރާއިރު، ހަށިގަނޑުގެ ބުރަދަނުގެ 8 (އަށެއް) ގުނައިގެ ބުރަދަން، ކަކުލުގެ ފިޔަންކަށިގަނޑަށް އެޅޭނެ އެވެ. ކަންމިހެން އޮތްއިރު، އިތުރު ބުރަދަންތަކެއް ހިފައިގެން އިށީންނަކަމަށްވަނީނަމަ، އެ ކަށިގަނޑަށާއި ކަކުލުހުޅުގައިވާ ޓިޝޫތަކަށް އިތުރު ބުރަދަނާއި އިތުރު ޕްރެޝަރު އެޅޭނެކަން ހަނދުމަފުޅު ބަހައްޓަވާށެވެ!


Jinsee Gulhun Hingumah Dharivarunnah Dhauvathu Dhemun Dhiya Teacher Ehge Massala Balanee - Vaguthu\nޖިންސީ ގުޅުން ހިންގުމަށް ދަރިވަރުންނަށް ދައުވަތުދެމުން ދިޔަ ޓީޗަރެއްގެ މައްސަލަ ބަލަނީ\nއިންޑިއާގެ ޓަމިލްނެޑޫ ކޮލެޖެއްގެ ޕްރޮފެސަރަކު އެ ކޮލެޖްގެ ދަރިވަރުންނާއި ޖިންސީ ގުޅުން ހިންގަން ދައުވަތުދެމުން ދިޔަ މައްސަލައެއް ފެންމަތިވެއްޖެއެވެ.\nރިޕޯޓްތައް ބުނާގޮތުގައި، އެ ޕްރޮފެސަރު މަސައްކަތްކޮށްފައި ވަނީ އެ ކޮލެޖްގެ އޮފިޝަލުންނާއެކު އެ ކޮލެޖްގައި ކިޔަވަމުންދާ ދަރިވަރުން ޖިންސީ ގުޅުން ހިންގުވުމަށެވެ. އަދި އޭގެ ބަދަލެއްގެ ގޮތުން އެ ކުދިންނަށް މަތިން މާކްސް ދިނުމާއި ފައިސާ ދިނުންވެސް ހިމެނެއެވެ.\nދަ ޑެވަންގެ އާޓް ކޮލެޖުން މިހާރު ވަނީ އެ މައްސަލަ ފުލުހަށް ހުށަހަޅާފައެވެ. މި މައްސަލަ ފެންމަތިވެފައިވަނީ މި ޓީޗަރު ކުދިންނަށް ގުޅާފައި، އެފަަދަ ކަންކަމަށް އެދެމުންދާ ފޯން ރެކޯޑިންގ އެއް ލީކްވުމާއި ގުޅިގެންނެވެ. އޭނާ އެ ކުދިންނަށް ގުޅައި، ޖިންސީ ގުޅުން ހިންގައިފިނަމަ ފައިސާ އެކައުންޓަށް ޖަމާކޮށް އެ ކުދިންނަށް އެ މީހުންގެ ޑިގްރީ ސެޓްފިކެޓް ހޯދައިދިނުމުގައި އެހީތެރިވެދޭނެ ކަމަށްވެސް ބުނެފައިވެއެވެ.\nޖިންސީ ގުޅުން ހިންގުމަށް ދަރިވަރުންނަށް ދައުވަތުދެމުން ދިޔަ ޓީޗަރު\nއެ ޕްރޮފެސަރަކީ ނިރްމަލާ ޑޭވީ ނަމަކަށް ކިޔާ، ހިސާބު މާއްދާ ކިޔަވައިދެމުންދާ ޓީޗަރެކެވެ. އޭނާ އެ ކޮލެޖްގައި މަސައްކަތް ކުރަމުންދާތާ އެތައް އަހަރެއް ވެފައިވާ ކަމަށް ރިޕޯޓްތައް ބުނެއެވެ.\nއެ ރެކޯޑިންގައި އެއްވެސް މީހަކާއި އެވާހަކަތައް ޙިއްސާ ނުކުރުމަށް ޓީޗަރު އެދުނެވެ. ނަމަވެސް އެކަން އެ ކުދިންގެ މައިންބަފައިންނަށް އެނގި މައްސަލަ ވެއްދި ހިސާބުން، އޭނާ ވަނީ ކޮލެޖުން ސަސްޕެންޑްކޮށްފައެވެ. ނަމަވެސް އެ ޓީޗަރު އެކަމަށް އިންކާރު ކުރެއެވެ.\nގެރިތަކާއެކު ތިކަން ކުރޭ.\nއޭޕްރީލް 17, 2018 19:48\nހަހަހާ.. މާތްކަމާއެކު ކުރެވޭނެދޯ..\nއޭޕްރީލް 18, 2018 16:31\nކުނި ވަރަށް ގިނަ.


Aailee membarunge maraa eku, Ibbe qaumee camp dhookoh Raajje ah | Mihaaru\nއާއިލާ މެމްބަރުންގެ މަރާ އެކު، އިއްބެ ގައުމީ ކޭމްޕް ދޫކޮށް ރާއްޖެ އަށް\n29 އޯގަސްޓް 2019 - 16:137comments\nހދ. ނޮޅިވަރަންފަރުން ފުރައިގެން ހަނިމަދޫ އަށް ދަތުރުކުރަނިކޮށް ލޯންޗެއް ބަންޑުން ޖަހާލި ހާދިސާގައި މަރުވި ފަސް މީހުންގެ ތެރޭގައި ގައުމީ ފުޓްބޯޅަ ޓީމުގެ މިޑްފީލްޑަރު އިބްރާހިމް ވަހީދު ހަސަން (އިއްބެ ވަހީދު) ގެ އާއިލާ މެމްބަރުން ހިމެނޭތީ، މިވަގުތު ސްރީ ލަންކާގައި އޮތް ގައުމީ ޓީމުގެ ކޭމްޕް ދޫކޮށް އޭނާ ރާއްޖެ އަންނަން ދަތުރު ފަށައިފި އެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ އިއްބެގެ ބޮޑުބޭބެގެ އާއިލާގެ މެމްބަރުންގެ މަރާ އެކު ކުރިމަތިވި ހިތާމަވެރި ހާދިސާގައި ބައިވެރިވެ ހިތާމަ ފާޅުކުރުމުގެ ގޮތުން ގައުމީ ޓީމުގެ ތަމްރީން ޕްރޮގްރާމްތައް މިވަގުތު މެދުކަނޑާލާފައިވާ ކަމަށެވެ. އަދި އޭނާ ކުޅޭ މާޒިޔާ ސްޕޯޓްސް އެންޑް ރިކްރިއޭޝަނުގެ މިއަދުގެ ފަރިތަކުރުންތައް ވެސް ވަނީ ކެންސަލްކޮށްފަ އެވެ.\n"އިއްބެ މިވަގުތު ހުރީ މާލެ ދިއުމަށް (ކޮލަމްބޯ) އެއާޕޯޓުގައި،" ޖަވާޒް ވިދާޅުވި އެވެ.\nލަންކާގައި ގައުމީ ޓީމު ތިބީ ވޯލްޑް ކަޕް ކޮލިފައިންގައި އަންނަ މަހުގެ ފަސް ވަނަ ދުވަހު ގުއާމާ ދެކޮޅަށް އެ ގައުމުގައި ކުޅޭ މެޗަށް ދިއުމަށް ވިސާ ނެގުމަށެވެ. ޔޫއެސް ވިސާ ނަގަން ދިގު މުއްދަތެއް ނަގާތީ ގައުމީ ޓީމުގެ ތަމްރީންތައް ލަންކާގައި ކުރިއަށްގެންދަނީ އެވެ.\nއައިއޯއައިޖީގެ ތެރެއިން އިއްބެ (ކ) ކުޅުންތެރިއަކު ކައިރިން ބޯޅަ ހިފައިގެންދަނީ.-- އެމްއޯސީ ފޮޓޯ: ނިޝާން އަލީ/މިހާރު\nޖަވާޒް ވިދާޅުވީ ގުއާމް މެޗަށް އިއްބެ ދިއުމާ އަދި ގޮތެއް ނިންމާނީ ފަހުން ކަމަށާއި މިވަގުތު މުހިއްމީ އިއްބެގެ އާއިލާއާ އެކު ގައުމީ ޓީމު އޮތުން ކަމަށެވެ. އިއްބެ އަކީ މިވަގުތު ރާއްޖޭގައި ހުރި އެންމެ ހުނަރުވެރި އެއް މިޑްފީލްޑަރެވެ. ޑިސިޕްލިން ރަނގަޅު، މަސައްކަތުގެ ރޭޓް އެހާމެ ރަނގަޅު އިއްބެ އަކީ ރާއްޖޭން މިދިޔަ އަހަރުގެ ސާފް ޗެމްޕިއަންޝިޕް ކާމިޔާބުކުރި އިރު މޮޅަށް ކުޅުނު ކުޅުންތެރިޔެކެވެ. އޭނާ ވިދާލީ 2015-2018 އަށް ޓީސީ ސްޕޯޓްސް ކްލަބަށް ކުޅުނުއިރެވެ.\nހަނިމާދޫން ވާހަކަ ދެއްކި މީހުން ގޮތުގައި ލޯންޗް ބަންޑުން ޖަހާލީ ހަނިމާދޫ ކަނޑިންމަ އަށް ވަންނަ އުޅެނިކޮށް ކަމަށެވެ. އާންމުގޮތެއްގައި ހުޅަނގު މޫސުމުގައި އެ ކަނޑިންމަ ގަދަކަމުން އެތަނަށް ވަދެ ނޫޅެ އެވެ. އެކަމަކު ކޮންމެވެސް ސަބަބަކާ ހެދި ޑިންގީ އެ ކަނޑިންމަ އަށް ވަނުމާ އެކު ނެގި ރާޅަކާ އެކު ލޯންޗު ބަންޑުން ޖަހާލީ އެވެ.\nއެމްއެންޑީއެފުން ބުނި ގޮތުގައި ލޯންޗް ބަންޑުން ޖަހާލައިގެން އުޅޭކަން އެނގުނީ އޭގެން ދަތުރުކުރި އެކަކު ފަތާފައި ހަނިމާދު އަށް ގޮސް އެ ވާހަކަ ބުނުމުންނެވެ. ލޯންގް ބަންޑުން ޖަހާލި ވަގުތު ކަމަށް މިހާރު ބެލެވޭ ގަޑީގައި، މެޓުން އޮތީ ޔެލޯ އެލާޓް ވެސް ނެރެފަ އެވެ. އޭރު ވައިގެ ބާރުމިން ހުރީ ގަޑިއަކު 20 މޭލާއި 35 މޭލާ ދެމެދުގައި ކަމަށްވީ ނަމަވެސް ކޮޅިގަނޑުގައި އެއަށް ވުރެ ވައި ގަދަވާނެކަމަށް ލަފާކުރި އެވެ.\nއިތުރު ލިޔުންތައް ނޮޅިވަރަންފަރު ލޯންޗް ބަންޑުންޖަހާލުން


Madam Fazna ge noo libaas: Hiththiri kamuge namuoona eh Madam Fazna ge noo libaas: Hiththiri kamuge namuoona eh\nރައީސުލްޖުމްހޫރިއްޔާގެ ދެކަނބަލުން ދުބާއީ އެކްސްޕޯގައި: ފޮޓޯ-ރައީސް އޮފީސް\nބުދަ 27 އޮކްޓޯބަރ 2021 | އައުޓްރީޗް\nރައީސް އިބްރާހިމް މުހައްމަދު ސޯލިހްގެ އަނބިކަނބަލުން، ފަސްޓް ލޭޑީ ފަޒްނާ އަހްމަދު (ފަޒޫ) ތުރުކުރައްވާ ހެދުންކޮޅުތަކައް އަބަދުވެސް މީހުންގެ ސަމާލުކަން ލިބެއެވެ. ތަފާތު އެކި މުނާސަބަތުތަކާއި ހަފްލާތަކަށް އެކަމަނާ ތުރުކުރައްވާ ހެދުންކޮޅު ރީތިވެގެން އެވާހަކަދެކެވެއެވެ. އެގޮތުން މިފަހަރު ގިނަ ބައެއްގެ ސަމާލުކަން ލިބުނީ "ދުބާއީ އެކްސްޕޯ 2020"ގައި އެކި ގައުމުތަކުން ތައްޔާރުކޮށްފައިވާ ޕެވީލިއަންތައް ބައްލަވައިލައްވަން ވަޑައިގެންނެވިއިރު ތުރުކުރައްވައިގެން ހުންނެވި ލިބާސްކޮޅެވެ.\nދިވެހި އަންހެނުންގެ ރީތިކަމަށް އިތުރު ފުރިހަމަކަމެއް ލިބާސް ލުމުން ގެނެސްދޭއިރު، މެޑަމް ފަޒުނާ ތުރުކުރައްވައިގެން ހުންނެވީ ދިވެހި އަންހެނުން އާއްމުކޮށް ރަސްމިއްޔާތުތަކުގައި ލައިއުޅޭ ރަތް ލިބާހެއް ނޫނެވެ. އެއާ ހިލާފަށް މެޑަމް ފަޒުނާ ތުރުކުރައްވައިގެން ހުންނެވީ ކަސަބުން ޖަރީކޮށްފައިވާ ނޫކުލައިގެ ލިބާސްކޮޅެކެވެ. ވަރަށްވެސް ރީއްޗެވެ. މިއަދު ސޯޝަލް މީޑިއާގައި އެކަމާނެ ލިބާސްކޮޅު ރީތިވެގެން އެވާހަކަ ދައްކާއިރު، އެކަމަނާވަނީ ފޭސްބުކުގައި ހިއްސާކުރެއްވި ޕޯސްޓެއްގައި ލިބާސްކޮޅުގެ ވާހަކަ ހިއްސާކުރައްވާފައެވެ.\nމެޑަމް ފަޒުނާ ވިދާޅުވިގޮތުގައި ލިބާސްކޮޅާއި އެއާއެކުގައި ބޭނުންކުރެއްވި ހުރިހާ އެއްޗެއްސަކީވެސް އެކި މީހުން އަތުން ހޯދައިގެން ބޭނުންކުރެއްވި ތަކެއްޗެވެ. ބޭނުންކޮށްލާފައި ދޭގޮތައް ގެނަ ތަކެއްޗެވެ. އެގޮތުން ލިބާސް، އުޅާ އަދި ރުމާފަޅިއަކީ ސިވިލް ސާވިސް ކޮމިޝަން (ސީއެސްސީ)ގެ ކުރީގެ ނައިބު ރައީސްކަމާއި ސަރުކާރުގެ އެކި އެކި މަތީ މަގާމްތައް ފުރުއްވި ޖަމީލާ އަލީ ހާލިދުގެ އެއްޗެހިކަން ފާހަގަ ކުރައްވާ މެޑަމް ފަޒުނާ ވަނީ ޖަމީލާއަށް ޝުކުރު އަދާކުރައްވާފައެވެ.\nއޭގެ އިތުރުން މެޑަމް ފަޒުނާ ބޭނުންކުރެއްވި ފޭލިއަކީ މަދީހާ މުހައްމަދުގެ އެއްޗެއްކަން ފާހަގަ ކުރައްވާ މެޑަމް ފަޒުނާ ވަނީ ފޭލި އަންނަންވީ ގޮތް ދަސްކޮށްދިނުމުގެ އިތުރުން އެކަމަނާއާއި ގުޅޭ ގޮތައް އިސްތަށިގަނޑުގައި ހުޅި ޖައްސަވައިދިނުމަށް އެހީތެރިވެދެއްވީތީ ޝުކުރު އަދާކުރައްވާފައެވެ. އަދި ހެއާ ސުޕްރޭއަކާއި ނުލައި އިސްތަށިގަނޑު ރީއްޗައް ބެހެއްޓުމަށް އައިޝަތު ޝާން ކުރެއްވި މަސައްކަތް ފާހަގަކޮށް އެކަމާ ވަނީ ޝުކުރު އަދާކުރައްވާފައެވެ. އޭގެ އިތުރުން އެކަމަނާއަޅުއްވާފައި ހުރި ފައްޓަރުބަޔަކީ އެކަމަނާގެ ތިމާގެ ކުއްޖެއްކަމުގައިވާ މުނާގެ ފިރިމީހާގެ އާއިލީ އެއްޗެއްކަން ފާހަގަކޮށް، އެކަމަށްވެސް ޝުކުރު އަދާކުރައްވާފައެވެ.\nހަފްލާތަކާއި މުނާސަބަތުތަކަށް މީހުން އަތުން ހޯދައިގެން އެއްޗެހި ބޭނުން ކުރުމަކީ އާއްމު ކަމެއް ނަމަވެސް، ބައެއް މީހުންނަށް މީ ހަޑިކަމެކެވެ. ނަމަވެސް ރާއްޖޭގެ ފަސްޓް ލޭޑީ ކަމުގެ މަގާމުގައި ހުންނެވި ފަރާތެއް، މިފަދައިން ކަންތައްކުރުމުން ގިނަ ބަޔަކު ވަނީ އެކަމަށް ތައުރީފްކޮށްފައެވެ. ގިނަ ބަޔަކު މިކަން ސިފަކުރެއްވީ އެއީ އެކަމަނާއަކީ މަޑުމައިތިރި ސާދާ ދިރިއުޅުމަކަށް ލޯބި ކުރައްވާ ހިތްތިރި ބޭކަނބަލެއްކަން ހާމަކޮށްދޭ ކަމެއްގެ ގޮތުގައެވެ. އެހެން މީހުން އަތުން ހޯދައިގެން އެއްޗެހި ބޭނުންކުރުމަކީ ހަޑި، ދަށުދަރަޖައިގެ ކަމެއް ނޫންކަން ހާމަކޮށްދޭ ކަމެއްގެ ގޮތުގައެވެ. ތިމާގެ ކިބައިގައި ކޮންމެ ހަފްލާއަކަށް އައު ހެދުމެއް ހޯދޭނެފަދަ ތަނަވަސްކަން ހުރި ނަމަވެސް ކޮންމެ ހަފްލާއަކަށް އައު ހެދުމެއް ނުހޯދާ، މީހުން އަތުން އެއްޗެހި ހޯދައިގެން ބޭނުން ކޮށްލުމަކީ އެއްވެސް މައްސަލައެއް ނޫންކަމެވެ.


Dhuvehi sarukaaraa mashvaraa kuran India ge vafudheh Raajje annanee | Mihaaru\nރައީސް ޔާމީން އިންޑިއާއަށް ކުރެއްވި ދަތުރުފުޅުގައި އިންޑިއާގެ ބޮޑުވަޒީރު މޯދީއާ ބައްދަލު ކުރައްވަނީ: އިންޑިއާގެ ވަފުދެއް ރާއްޖެ އަންނާނެ ކަމަށް އިންޑިއާގެ މީޑިއާތަކުން ބުނޭ --ފޮޓޯ/މިހާރު\nދިވެހި ސަރުކާރާ މަޝްވަރާ ކުރަން އިންޑިއާގެ ވަފުދެއް ރާއްޖެ އަންނަނީ\n26 ޑިސެމްބަރ 2017 - 10:30 27 comments\n"ޓައިމްސް އޮފް އިންޑިއާ" ގައިވާ ގޮތުން ދެ ގައުމުގެ ދެމެދުގައި އުފެދިފައިވާ ކަންބޮޑުވުންތަކާ މެދު މަޝްވަރާ ކުރަން އިންޑިއާ ސަރުކާރުގެ ވަފުދެއް ރާއްޖެ އަންނަން މިހާރު އަންނަނީ މަސައްކަތް ކުރަމުންނެވެ. އަންނަ މަހުގެ ކުރީކޮޅު އެ ވަފުދު ރާއްޖެ އަންނާނެ ކަމަށް ލަފާ ކުރެވޭ ކަމަށް އެ ނޫހުގައިވެ އެވެ.\nއެކަމަކު އެ ދަތުރާ ބެހޭގޮތުން އިންޑިއާގެ ސަރުކާރުން ވެސް އަދި ރާއްޖެއިން ވެސް މިހާތަނަށް ވަކި އެއްޗެއް ނުބުނެ އެވެ.\nރާއްޖެ އާއި ޗައިނާއާ ދެމެދު މިނިވަން ވިޔަފާރީގެ އެއްބަސްވުމުގައި ސޮއިކުރުމާ އެކު އިންޑިއާގެ ބައެއް ތަޖްރިބާކާރުންގެ ވަނީ ކަންބޮޑުވުން ފާޅުކޮށްފަ އެވެ. އެކަމަކު އެކަމާ ދެކޮޅަށް އިންޑިއާ ސަރުކާރުން ރަސްމީކޮށް އެއްވެސް އެއްޗެއް ނުބުނެ އެވެ.\nއިންޑިއާ އަށް ފާޑު ކިޔައި، ރާއްޖޭގެ މީޑިއާއަކުން ލިޔުމެއް ޝާއިއު ކުރުމުން، އެކަމާ ދެކޮޅަށް ރައީސް އަބްދުﷲ ޔާމީން ވަނީ ވާހަކަފުޅު ދައްކަވައިފަ އެވެ. އަދި އިންޑިއާއަކީ އެންމެ ރަހުމަތްތެރި އެއް ގައުމު ކަމަށް ވިދާޅުވެ، އެގައުމަށް ބަދު ބަސް ނުބުނަން ރައީސް އެދިވަޑައިގަތެވެ.\nދާދިފަހުން އިންޑިއާގެ ސަފީރު އަކިލޭޝް މިޝްރާ ގއ. އަތޮޅު ކައުންސިލްގެ މެމްބަރުންނާ ބައްދަލު ކޮށްފައި ވަނިކޮށް، އެ ކައުންސިލަރުން ތިން މަހަށް ވަނީ ސަސްޕެންޑްކޮށްފަ އެވެ. އެ ކައުންސިލަރުން ސަސްޕެންޑްކުރީ ހުއްދަ ނެތި ސަފީރުންނާ ބައްދަލު ކުރުން ލޯކަލް ގަވަމެންޓް އޮތޯރިޓީ (އެލްޖީއޭ) އިން މަނާ ކުރުމަށް ފަހު އެވެ.\nއިތުރު ލިޔުންތައް އިންޑިއާ ޑިޕްލޮމެސީ ޑިޕްލޮމެޓިކް ގުޅުން ރާއްޖެ-އިންޑިއާ މިނިވަން ވިޔަފާރީގެ އެއްބަސްވުން (ރާއްޖެ-ޗައިނާ)


Feyrunu Dhemeehaku Hayyaru Kuri Iru Ekehge Athun Masthuvaa Thakethi Fenijje - Vaguthu\nމާލޭގައި ފޭރުނު ދެމީހަކު ހައްޔަރުކޮށް ބެލިބެލުމުން އެކެއްގެ އަތުން މަސްތުވާތަކެތި ފެނިފައިވާކަމަށް ފުލުހުން ބުނެފިއެވެ.\nމިކަން ހާމަކޮށް ކޮށްފައިވާ ޓްވީޓެއްގައި ފުލުހުން ބުނެފައި ވަނީ އެދެމީހުން ފޭރިފައި ވަނީ ސައިކަލެއްގައި ދަމުން ކަމަށެވެ. އެގޮތުން އޮޑިއޮން ކައިރިން ހިނގާފައި ދިޔަ މީހެއްގެ ވޮލެޓު ފޭރިގަތް މީހުން ހުއްޓުވިފައި ވަނީ ގަލޮޅު ދަބޑު ކައިރން ކަމަށް ފުލުހުން ވަނީ ބުނެފައެވެ. އަދި ފުލުހުން ހޯދަން ފެށުމުން އެ ވޮލެޓު ކާނުގަނޑު ތެރެއަށް އެއްލާލައިފައި ވާކަމަށާއި މިހާރު ވޮލެޓު ފެނިފައިވާކަމަށް ފުލުހުން މައުލޫމާތު ދެއެވެ.\nއަދި އެމީހުން ދުއްވި ސައިކަލު ތަހުގީގީ ބޭނުނަށް މިހާރު ޓޯކޮށްފައިވާކަމަށް ފުލުހުން މައުލޫމާތު ދެއެވެ. ފުލުހުން ބުނީ އެ މައްސަލަ އިތުރަށް ތަހުގީގު ކުރަމުން ދާކަމަށާއި އެ ދެމީހުންވެސް މިހާރު ތިބީ ފުލުހުންގެ ބެލުމުގެ ދަށުގައި ކަމަށެވެ.\nދާދި ފަހުންވެސް ވަނީ ގަލޮޅުގައި ފޭރުނު މީހެއްގެ އަތުން މަސްތުވާތަކެތި ހޯދައިފައެވެ. ފުލުހުން ހާމަކޮށްފައިވާ ގޮތުގައި އޭނާ ހޯދައިފައި ވަނީ އެއަވަށުގައި ފުލުހުން ހަރުކޮށްފައިވާ ކެމެރާތަކުގައި އެހީގައެވެ. އަދި ހޯދި ހޯދުމުން އޭނާ ދިރިއުޅެމުންދިޔަ ގެސްޓުހައުސްއިން ވަނީ ގިނަ އަދަދެއްގެ މަސްތުވާތަކެއްޗާއެކު އިތުރު3މީހަކު ހައްޔަރުކޮށްފައެވެ.\nމީގެ ކުރިން ފުލުހުން ބުނެފައި ވަގޮތުގައި ވައްކަމާއި ފޭރުމުގެ މައްސަލަތައް އެންމެ ގިނައީ މާލެ ސިޓީގައެވެ. އާންމު ރައްޔިތުން މުދަލާއި ފައިސާއަށް ރައްކާތެރި ވުމަށް ފުުހުން އިލްތިމާސްކުރެއެވެ.


12 aharah fahu Brazil ah dhekunu America ge Champion kan\nޕެރޫގެ މައްޗަށް 3-1 ގެ ނަތީޖާ އަކުން ކާމިޔާބު ހޯދައި، 12 އަހަރަށް ފަހު ދެކުނު އެމެރިކާ ބައްރުގެ ފުޓްބޯޅަ މުބާރާތް ކޮޕާ އެމެރިކާގެ ޗެމްޕިއަންކަން ބްރެޒިލް ހޯދައިފި އެވެ.\nމީގެ ކުރިން، ކޮޕާ އެމެރިކާގެ ޗެމްޕިއަންކަން ބްރެޒިލުން ހޯދީ ވެނެޒުއޭލާގައި 2007 ވަނަ އަހަރު ބޭއްވި މުބާރާތުގައި އާޖެންޓީނާ ބަލި ކުރުމަށް ފަހު އެވެ. މެޗުގައި ބްރެޒިލްގެ ތަރިއަކަށްވީ، ގެބްރިއަލް ޖެސޫސް އެވެ. އޭނާ ވަނީ ލަނޑު ޖަހައި، އިތުރު ލަނޑެއް ޖަހަން ފުރުސަތު ތަނަވަސް ކޮށްދީފަ އެވެ. އަދި މެޗުގެ 70 ވަނަ މިނެޓްގައި އޭނާ އަށް ދެ ވަނަ ރީނދޫ ކާޑަކާއެކު ރަތް ކާޑު ދައްކައި ދަނޑުން ފޮނުވާލި އެވެ.\nބްރެޒިލްގެ ފުރަތަމަ ލަނޑު 15 ވަނަ މިނެޓްގައި އެވަޓަން ކާމިޔާބު ކުރީ، ޖެސޫސް ތަނަވަސްކޮށްދިން ފުރުސަތަކުންނެވެ. މެޗުގެ 44 ވަނަ މިނެޓްގައި، ޕެރޫއަށް ލިބުނު ޕެނަލްޓީ އަކުން ޕައުލޯ ގުއެރޭރޯ އެ ޓީމަށް ނަތީޖާ ހަމަހަމަ ކޮށްދިނެވެ. ނަމަވެސް ފުރަތަމަ ހާފުގެ 45 މިނެޓް ހަމަވެ އިތުރަށް ދެއްކި ވަގުތުގެ ތެރެއިން ތިން ވަނަ މިނެޓްގައި ޖެސޫސް ވަނީ ބްރެޒިލްއަށް އަލުން ލީޑް ނަގައިދިފަ އެވެ. އޭނާ ލަނޑު ޖެހީ އާތަ މެލޫ ދިން ޕާހަކުންނެވެ.\nމެޗުގެ ފަހު 20 މިނެޓް އެއް ކުޅުންތެރިޔަކު މަދުކޮށް ބްރެޒިލްއިން ކުޅެމުން ދިޔަ ނަމަވެސް ޕެރޫއަށް އޭގެ ފައިދާ ނެގޭ ގޮތެއް ނުވި އެވެ. ބްރެޒިލްގެ ތިން ވަނަ ލަނޑު އެ ޓީމަށް ލިބުނު ޕެނަލްޓީ އަކުން ކާމިޔާބު ކުރީ ރިޗާލިސަން އެވެ.\nމުބާރާތުގެ މޮޅު ކުޅުންތެރިޔާގެ އެވޯޑް ހޯދީ، ބްރެޒިލްގެ ކެޕްޓަން ޑެނީ އަލްވޭސް އެވެ. އެންމެ މޮޅު ކީޕަރަކީ، ބްރެޒިލްގެ އެލިސަން ބެކާ އެވެ. އެންމެ ގިނަ ގޯލް ޖެހީ ބްރެޒިލްގެ އެވަޓަން އާއި ޕެރޫގެ ގުއެރޭރޯ އެވެ. ދެ ކުޅުންތެރިންވެސް ވަނީ ތިން ލަނޑު ޖާހަފަ އެވެ. މުބާރާތުގެ ފެއާޕްލޭ ޓީމަކީވެސް ބްރެޒިލް އެވެ.


ޔޫރޯ 2020 ގެ ގްރޫޕް އޭ އިން ފާހަގަ ކޮށްލެވޭ ހަތަރު ކުޅުންތެރިން ޔޫރޯ 2020 ގެ ގްރޫޕް އޭ އިން ފާހަގަ ކޮށްލެވޭ ހަތަރު ކުޅުންތެރިން\nޔޫރޯ 2020 ގެ ގްރޫޕް އޭ އިން ފާހަގަ ކޮށްލެވޭ ހަތަރު ކުޅުންތެރިން\nފޯވަޑް ރޮމެލޫ ލުކާކޫ\nޔޫރޯ 2020 ގައި ވާދަކުރާ 24 ޓީމުގެ ތެރެއިން ގްރޫޕް ބީ އަށް ބަލާލާއިރު މިއީވެސް މިފަހަރުގެ މުބާރާތުގައި ފާހަގަކޮށްލެވޭ ކުޅުންތެރިންތަކެއް ފެނިގެންދާނެ ގްރޫޕެކެވެ. މިގްރޫޕްގައި ހިމެނޭ ޓީމްތަކަކީ ބެލްޖިއަމް، ޑެންމާކް، ފިންލަންޑް އަދި ރަޝިޔާއެވެ.\nގްރޫޕް ބީ އިން އެންމެ ފުރަތަމަ މިބަލާލާނީ ފީފާ ރެންކިން ގައި އެއްވަނަ މަޤާމްގައި މިވަގުތު އޮތް ބެލްޖިއަމް ޓީމަށެވެ. ބެލްޖިއަމް ޓީމްގެ ކޮންމެ ދިމާލަކަށް ބަލާލިކަމުގައި ވީނަމަވެސް ފެނިގެންދަނީ ފާހަގަކޮށްލެވޭ މޮޅެތި ކުޅުންތެރިންނެވެ. ނަމަވެސް މިފަހަރު މިބަލާލަނީ އެޓީމްގެ އެންމެ ކުރިއަށް ކުޅެމުންދާ ހުނަރުވެރި ފޯވަޑް ރޮމެލޫ ލުކާކޫއަށެވެ. އިޓާލިއަން ސެރީއާގެ ޗެމްޕިއަން އިންޓަރ މިލާނަށް ކުޅެމުންދާ ލުކާކޫވަނީ މިނިމުނު ސީޒަންގައި އިންޓަރގައި ވަރަށް މޮޅު ކުޅުމެއް ދައްކާފައެވެ. އަދި ގިނަ އަހަރު ތަކަކަށްފަހު އެޓީމަށް ލީގު ކާމިޔާބު ކޮށްދިނުމުގައި ލުކާކޫގެ ދައުރު ވަރަށް ބޮޑެވެ. 2010 ވަނަ އަހަރު ބެލްޖިއަމް ޤައުމީ ޓީމަށް ކުޅެން ފަށާފައިވާ ލުކާކޫވަނީ މިހާތަނަށް ބެލްޖިއަމްއަށް 93 މެޗް ކުޅެދީ 60 ލަނޑު ކާމިޔާބުކޮށްދީފައެވެ. އަދި މިފަހަރު މުބާރާތް ކާމިޔާބު ކުރާނެކަމަށް ގިނަ ބަޔަކު ޤަބޫލް ކުރާ ޓީމް ތަކުގެ ތެރޭގައި ހިމެނޭ ބެލްޖިއަމް ޓީމުން އެންމެ ބޮޑަށް ފާހަގަ ވެގެންދާނެ އެއް ކުޅުންތެރިޔަކަށް ލުކާކޫ ވެގެންދާނެކަމަށް ގަބޫލް ކުރެވެއެވެ.\nޑެންމާކް ޓީމަށް ބަލާލާއިރު އެންމެ ބޮޑަށް ފާހަގަވެގެންދާ އެއް ކުޅުންތެރިޔަކީ ކްރިސްޓިއަން އެރިކްސަންއެވެ. ނިމިދިޔަ ސީޒަންގެ ފަހު ކޮޅު އިންޓަރ މިލާނުން ހޯދި ކާމިޔާބީތަކުގައި މުހިންމު ދައުރެއް އަދާކުރުމުގެ ފުރުސަތު ލިބިގެންދިޔަ އެރިކްސަންއަކީ އިދިކޮޅަށް ކުޅޭ ކޮންމެ ޓީމަކަށްވެސް ނުރައްކަލަކަށް ވާނެ ކުޅުންތެރިޔެކެވެ. 2010 ވަނަ އަހަރު އުމުރުން 18 އަހަރުގައި ޑެންމާކް ޤައުމީ ޓީމަށް ކުޅެން ފެށި އެރިކްސަން ވަނީ މިހާތަނަށް 108 މެޗް ކުޅެނީ 36 ލަނޑު ކާމިޔާބުކޮށްދީފައެވެ. އޭނާއަކީ ޕެނަލްޓީ އޭރިޔާ ތެރެއާއި ބޭރުންވެސް ގޯލާ ރައްޓެހި އަދި އެއްކޮށް ކުޅޭ ކުޅުންތެރިންނަށް ފުރުސަތު ތަނަވަސް ކޮށްދިނުމުގައި ފާހަގަކޮށްލެވޭ ކުޅުންތެރިޔެކެވެ. އެހެން ކަމުން އެރިކްސަން ވެގެންދާނީ މިފަހަރުގެ ޔޫރޯގައި ޑެންމާކާއި ދެކޮޅަށް ކުޅޭ ޓީމްތަކުން އެންމެ ބޮޑަށް ވިސްނަން ޖެހޭނެ އެއްކުޅުންތެރިޔާއެވެ.\nޔޫރޯ ގައި މުޅިން އަލަށް މިފަހަރު ވާދަކުރާ ފިންލަންޑް ޓީމަށް ބަލާލާއިރު އެންމެ ފާހަގަ ކޮށްލެވޭ ކުޅުންތެރިޔާއަކީ ކުރިއަށް ކުޅޭ ޓީމޫ ޕޫކީއެވެ. 2009 ވަނަ އަހަރު ފިންލަންޑް ޓީމަށް ކުޅެން ފެށި ޕޫކީ ވަނީ މިހާތަނަށް 30 ލަނޑު ކާމިޔާބުކޮށްދީފައެވެ. އަދި މިފަހަރުގެ ޔޫރޯއަށް ކޮލިފައިކޮށްދިނުމުގައި އެންމެ މުހިންމު ދައުރެއްއަދާކުރި އެއް ކުޅުންތެރިޔަކީ ޕޫކީއެވެ. މިގޮތުން ކޮލިފައިންގ ގައި ފިންލަންޑް އިން ޖެހި 16 ލަނޑުގެ ތެރެއިން 10 ލަނޑު ޖަހާދީފައިވަނީ ވެސް އޭނާއެވެ. ކުރިއަށް އޮތް ސީޒަނަށް ޕްރިމިއަރ ލީގަށް ނޯވިޗް އަލުން އަނބުރާ ގެންދިއުމުގައިވެސް ޕޫކީ ވަނީ މުހިންމު ދައުރެއް އަދާކޮށްފައެވެ. އަދި މިފަހަރުގެ ޔޫރޯގައިވެސް އިދިކޮޅު ޓީމްތައް ސިއްސުވާލާނެ އެއް ކުޅުންތެރިޔަކަށް ޕޫކީ ވުމަކީ ވަރަށް ގާތް ކަމެކެވެ.\nރަޝިޔާ ޓީމަށް ބަލާލާއިރު އެންމެ ފާހަގަކޮށްލެވޭ ކުޅުންތެރިޔެއްގެ ގޮތުގައި ފާހަގަވަނީ އެލެގްޒެންޑަރ ގޮލޮވިންއެވެ. 2015 ވަނަ އަހަރު ރަޝިޔާ ޤައުމީ ޓީމަށް ކުޅެން ފެށި ގޮލޮވިން ވެގެންދިޔައީ 2016 ވަނަ އަހަރުގެ މުބާރާތުގައި ވާދަކުރި ރަޝިޔާ ޓީމުގައި ހިމެނުނު އެންމެ ޒުވާން ކުޅުންތެރިޔާއެވެ. އޭގެ ހަތަރު އަހަރުފަހުން މިފަހަރުގެ މުބާރާތަށް ކުރިމަތިލާއިރު އުމުރުން 25 އަހަރުގެ މިކުޅުންތެރިޔާއަކީ ރަޝިޔާގެ ރައްޔިތުންގެ އެންމެ ބޮޑު އުންމީދަށް މިވަނީ ވެގެން ގޮސްފައެވެ. އަދި މިހާރު ރަޝިޔާ ޓީމުގައި އެންމެ ރަނގަޅަށް ކުޅޭ އެއް ކުޅުންތެރިޔަކީ ގޮލޮވިންކަމަށް ގިނަ ބަޔަކު ޤަބޫލް ކުރެއެވެ. މިހާތަނަށް 38 މެޗް ޤައުމީ ޓީމަށް ކުޅެދީ5ލަނޑު ކާމިޔާބުކޮށްދީފައިވާ ގޮލޮވިން އޭ އެސް މޮނާކޯއަށް ބަދަލުވިފަހުން އޭނާގެ ކުޅުންވަނީ ކުރިއަށް ވުރެ ފުރިހަމަ ވެފައެވެ.


ހުއްދަ ނުނަގާ އިއްޔެ ފުވައްމުލަކަށް ދަތުރުކުރި މީހަކު ކޮވިޑް-19އަށް ޕޮޒިޓިވް ވެއްޖެ – Mikal News\nހުއްދަ ނުނަގާ އިއްޔެ ފުވައްމުލަކަށް ދަތުރުކުރި މީހަކު ކޮވިޑް-19އަށް ޕޮޒިޓިވް ވެއްޖެ\nފުވައްމުލައް އެއާރޕޯޓް ނިއުނޯމަލް ގައި\nރަސްމީ އިދަރާތަކުން ނަގަންޖެހޭ ހުއްދަ ނުނަގާ އިއްޔެ ފުވައްމުލަކަށް ދަތުރުކުރި މީހަކު ކޮވިޑް-19އަށް ޕޮޒިޓިވް ވެފައިވާކަމުގެ މައުލޫމާތު އިތުބާރު ހުރި ފަރާތަކުން މިކަލް ނޫހަށް ކަށަވަރު ކޮށްދީފިއެވެ. އޭނާ ފުވައްމުލަކަށް އައީ ވީޑިއޯ ޝޫޓިން އަކަށް ކަމަށް ވެއެވެ.\nއެމީހާއަކީ މާލެއިން ފުރައިގެން ފްލައިޓުގައި އިއްޔެ އައި މީހެއްކަމަށް ވެއެވެ. އޭނާ ފުވައްމުލަކަށް އައީ މާލޭގާއި ހުންނަ ގޭގެ ބައެއް މީހުން ކޮވިޑް-19 އަށް ޕޮޒިޓިވްވެ، ކޮންޓެކްޓް ޓްރޭސިންގައި އޭނާގެ ސާމްޕަލް ވެސް ދީފައި ކަމަށް ވެއެވެ. އަދި އޭނާ ޕޮޒިޓިވްވި ކަން އެނގުނީ ފުވައްމުލަކަށް ދަތުރުކުރި ފަހުން ކަމަށް މައުލޫމާތު ލިބެއެވެ.\nކޮންޓެކްޓް ޓްރޭސިންގެ މަސައްކަތކުގައި\nއޭނާއާއި އެއް ފްލައިޓެއްގައި ދަތުރުކޮށް ޑައިރެކްޓް ކޮންޓެކްޓުންގެ ގޮތުގައި ބަލާ ހިސާބުގައި ތިބި4މީހަކު މިހާރު ވަނީ ހޯމް ކަރަންޓީނު ކުރެވިފައެވެ. މުޅިއެކު 12 ވަރަކަށް މީހުން ކޮންޓެކްޓުންގެ ގޮތުގައި ފާހަގަ ކުރެވިފައިވާ ކަމަށް ވެއެވެ. އަދި ވެސް ކޮންޓެކްޓް ޓްރޭސިންގެ މަސައްކަތް ކުރިޔަށް ދާކަމަށް މައުލުމާތު ލިބެއެވެ.\nމި ކޭސް އާއި ގުޅިގެން އެފްލައިޓުން ފުވައްމުލަކަށް ދަތުރުކުރި ބައެއް މީހުން ކޮންޓެކްޓް ޓްރޭސިންގައި އެއްބަރުލުން ނުދޭން ފުރަތަމަކޮޅު އުޅުނުކަމަށް ވެއެވެ. ނަމަވެސް ފަހުން އެއްބާރުލުން ދީފައިވެއެވެ.\nޕޮޒިޓިވްވި މީހާ ފުވައްމުލައް ސިޓީއަށް ދަތުރުކޮށްފައި ވަނީ އެޗްޕީއޭއިން ކަނޑައަޅާފައިވާ ގައިޑްލައިނާއި ޚިލާފަށް ހުއްދަނުހޯދައި ކަމަށް ޔަގީންކަމާއެކު މައުލޫމާތު ލިބެއެވެ. މިދުވަސްވަރު ހުއްދަ ނުނަގާ ދަތުރުކުރާ މީހުން ޖޫރިމާނާ ކުރެއެވެ. އެގޮތުން 5000 (ފަސް ހާސް) ރުފިޔާއިން އޭނާ ވަނީ ޖޫރިމަނާ ކޮށްފައެވެ.\nކޮވިޝީލްޑ 2ވަނަ ޑޯޒް ޖަހަން ކުރުނދުމާމާލަމުގެ ކިއުގައި ތިބި މީހުން\nއޭނާ ޕޮޒިޓިވް ވެފައިވަނީ މާލެއިން ކަމުން އިއްޔެގެ ފުވައްމުލައް ސިޓީއިން އިއްޔެ ނެރުނު ކޮވިޑް-19 އަޕްޑޭޓް ނަމްބަރުތަކުގައި އޭނާގެ ހިމެނިފައި ނުވާކަމަށް ބެލެވެއެވެ.\nކޮވިޑް-19 ގެ އަޕްޑޭޓް ތަކަށް ބަލާއިރު ފާއިތުވީ7ދުވަހުގެ ތެރޭގައި ވެސް ފުވައްމުލައް ސިޓީއިން އިތުރު ޕޮޒިޓިވް ކޭސް އެއް ފެނިފައެއް ނުވެއެވެ. ނަމަވެސް އެކްޓިވް2ކޭސް އަދިވެސް އެބަތިއްބެވެ. އެއީ މިއަދު ރަށުްނ ފާހަގަ ކުރެވުނު (އިމްޕޯޓެޑް) ކޭސް އާއި ނުލައެވެ. މިހާތަނަ ފުވައްމުލައް ސިޓީން ބައްޔަށް ޕޮޒިޓިވް ވެފައިވާ ޖުމްލަ އަދަދަކީ 74 އެވެ. ވުމާއެކު 72 މީހުން ވަނީ ބަލިން ފަސޭހަ ވެފައެވެ. މާލެއިން އައިސް ހުރި މީހަކު ޕޮޒިޓިވް ވިކަން އެނގިފައިވާތީ އެކޭސް އާއި ގުޅިގެން ކޮންޓެކްޓް ޓްރޭސިންގެ މަސައްކަތް އަދިެވސް ކުރިޔަށް އެބަދެއެވެ. އަދި ކޮވިޑް ފެސިލިޓީގައި ވެސް ބަލި މީހަކު ބާއްވާފައެއް ނުވެއެވެ.\nއިއްޔެ ނެގި ސާމްޕަލް 6\nމިހާތަނަށް ނެގި ޖުމްލަ ސާމްޕަލް 9142\nފުވައްމުލައް ސަޓީ ކޮވިޑް-19 އަޕްޑޭޓް 29 އޭޕްރީލް 2021\nއިއްޔެގެ ނިޔަލަށް ކޮވިޑް ވެކްސިންގެ2ވަނަ ޑޯޒް ފުރިހަމަކޮށްފައި ވަނީ 2381 މީހުން\nމިއީ ރަށުގައި ދިއިރުޅޭ ކަމަށް ބެލެވޭ 10،705 މީހުންގެ %22.2 އެވެ.\nއިއްޔެގެ ނިޔަލަށް ކޮވިޑް ވެކްސިންގެ ފުރަތަމަ ޑޯޒް ފުރިހަމަކޮށްފައި ވަނީ 5662 މީހުން\nފުވައްމުލައް ސިޓީއިން ކޮވިޑް-19 އަށް ޕޮޒިޓިވްވި ޖުމްލަ އަދަދު 59 އަށް އަރައިފި\nދިވެހި ބަހުން ޙަބަރު ލިޔުއްވަވާ


ކޯލިޝަން ދެމި އޮންނާނެ ކަމަށް ވިދާޅުވުމުން މައުމޫންގެ ޝުކުރު ރައީސަށް! – Dhen.mv\nކޯލިޝަން ދެމި އޮންނާނެ ކަމަށް ވިދާޅުވުމުން މައުމޫންގެ ޝުކުރު ރައީސަށް!\nJune 24, 2020 - 9:30 am\nސަރުކާރު ކޯލިޝަން ދެމި އޮންނާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވުމުން އެމްއާރްއެމްގެ ރައީސް އަދި ކުރީގެ ރައީސް މައުމޫން އަބްދުލްގައްޔޫމް، އެމަނިކުފާނަށް ޝުކުރު އަދާކުރައްވައިފިއެވެ.\nރައީސް ސޯލިހު މިހެން ވިދާޅުވީ އިއްޔެ ބޭއްވި ނޫސްވެރިންގެ ބައްދަލުވުމެއްގައެވެ. އެގޮތުން ރައީސް ވިދާޅުވީ ރައްޔިތުން އިންތިހާބު ކުރީ ކޯލިޝަން ސަރުކާރެއް ކަމަށާއި ސަރުކާރު ދެމި އޮތްހާ ހިނދަކު ކޯލިޝަން ދެމި އޮންނާނެ ކަމަށެވެ.\nމިކަމާ ގުޅިގެން މައުމޫން ކުރެއްވި ޓްވީޓެއްގައި ވިދާޅުވީ މިއީ ކޯލިޝަން ސަރުކާރެއްކަން ހާމަކުރައްވައި އަދި ކޯލިޝަން ދެމި އޮންނާނެ ކަމަށް ވިދާޅުވުމުން އެމްއާރްއެމްގެ ފަރާތުން ރައީސް ސޯލިހަށް ޝުކުރު ދަންނަވާ ކަމަށެވެ.\nOn behalf of MRM, I thank the President @ibusolih for assuring the nation that this isacoalition government and that the coalition will remain. @presidencymv @MRM_Office @MRM_Youth @ElectionsMv\n— Maumoon Abdul Gayoom (@maumoonagayoom) June 23, 2020\nރައީސް ސޯލިހު ވިދާޅުވީ ހައުސިން މިނިސްޓްރީ އުވާލުމަށް ނިންމެވީ އެއްމަސައްކަތެއް ދެ މިނިސްޓްރީން ކުރެވޭތީ އެމަސައްކަތް ހަލުވި ކުރެވޭނީ އެގޮތުން ކަމަށް ގަބޫލުކުރެވޭތީ މަޝްވަރާ ކުރުމަށް ފަހުގައި ކަމަށެވެ.


Digital healthcare aa gulhey webinar eh Dhiragun baavvaifi | Mihaaru\nވިޔަފާރި / ޓެކްނޮލޮޖީ އާއި ސިއްހަތު\nޑިޖިޓަލް ހެލްތު ކެެއާއާ ގުޅޭ ވެބިނާއެއް ދިރާގުން ބާއްވައިފި\nމާލޭގެ އަމީނީ މަގުގައި ހުންނަ ދިރާގުގެ މައި އޮފީސް. --ފޮޓޯ /މިހާރު\n14 ސެޕްޓެމްބަރ 2020 - 21:28\nސިއްހީ ދާއިރާގެ މީހުންނަށް ހާއްސަކޮށްގެން "ޕެރެޑައިމް ޝިފްޓް އިން ޑިޖިޓަލް ހެލްތު ކެއާ"ގެ ނަމުގައި އޮންލައިން ސެމިނާއެއް ދިރާގުން ބާއްވައިފި އެވެ.\nދިރާގު "އެއްވުން" ޕްލެޓްފޯމު މެދުވެރިކޮށް ބެއްވި މި ސެމިނާގައި ހެލްތު މިނިސްޓްރީ އާއި ހޮސްޕިޓަލްތަކާއި ކްލިނިކްތަކުން ގިނަ އަދަދެއްގެ ސިއްހީ ދާއިރާގެ މީހުން ވަނީ ބައިވެރިވެފަ އެވެ.\nމި ސެމިނާގެ ކީނޯޓު ސްޕީކާ އަކީ ނޭޝަނަލް ޔުނިވާސިޓީ އޮފް ސިންގަޕޯގެ ސްމާޓް ހެލްތު ލީޑާޝިޕް ސެންޓަރުގެ ޗީފް ޑރ. އެޑަމް ޗީ އެވެ. އޭނާއަކީ ޑިޖިޓަލް ހެލްތާއި އިޖާދީ އަދި ވިޔަފާރީގެ ދައިރާއިން 20 އަހަރުގެ ތަޖުރިބާ ލިބިފައިވާ ބޭފުޅެކެވެ. އޭނާ ވަނީ މި ސެމިނާގައި ހެލްތު ސެކްޓާގައި މަސައްކަތް ކުރާ މީހުންނާއި ބަލިމީހުންނަށް ވެސް ޑިޖިޓަލް ހެލްތު ކެއާގެ މުހިންމުކަމާ ގުޅޭގޮތުން ވާހަކަދައްކަވައިފަ އެވެ.\nމީގެ އިތުރުން ރާއްޖޭގެ ގިނަ ބައެއްގެ އިތުބާރު ލިބިފައިވާ ޑރ. އަބްދުލް އަޒީޒު ޔޫސުފް އާއި ސުވާލު ކުރުމުގެ ފުރުސަތު ވެސް ދިރާގުން ވަނީ ސެމިނާގެ ބައިވެރިންނަށް ދީފަ އެވެ. އޭނާއަކީ އިންޓާނަލް މެޑިސިން ދާއިރާއިން 38 އަހަރުގެ ތަޖުރިބާ ލިބިފައިވާ ބޭފުޅެކެވެ.\nމި ސެމިނާގައި ދިރާގުން ވަނީ އެ ކުންފުނީގެ ހެލްތު ކެއާ އެޕްލިކޭޝަން "މަގޭ މެމޯ" ވެސް ތައާރަފު ކޮށްފަ އެވެ. މި އެޕްލިކޭޝަނުން އެކި ކްލިނިކްތަކުގެ ޑޮކްޓަރުންނަށް ފަސޭހަކަމާ އެކު އެޕޮއިންޓްމަންޓް ހައްދައި އެޕް ބޭނުންކޮށްގެން ފައިސާ ދެއްކޭނެ އެވެ. އަދި އެޕޮއިންޓްމެންޓުގެ އަޕްޑޭޓު ވެސް އެޕުން ބަލައިލެވޭނެ އެވެ.\nދިރާގުން ބުނީ ކޮވިޑް-19ގެ ސަބަބުން ޑިޖިޓަލް ވަސީލަތްތަކުގެ ބޭނުން ޖެހިފައިވާ މިންވަރު ހާމަވެފައިވާއިރު އެ ކުންފުނިން އަބަދަވެސް އާ އީޖާދުތަކުން ކަސްޓަމަރުންގެ ދިރިއުޅުން ފަސޭހަ ކުރުމަށް މަސައްކަތް ކުރާނެ ކަމަށެވެ.\nސިއްހަތު ދިރާގު ޓެކްނޮލޮޖީ އާއި ސިއްހަތު\nތިކަހަލަ ކިތަންމެ ވެބިނާރެއް ބޭއްވިޔަސް އިންޓަރނެޓްގެ އަގެއް ހެވެއްނުވޭ، ސްޕީޑެއް ހަލުތްވެއްނުވޭ، ފައިދާ ނަގާވަރަށް ފައިދާ ނަގާ، މި ސަރަޙައްދުގަ، ކީތްކުރަން މުޅި ދުނިޔޭގައިވެސް އިންޓަނެޓްގެ އަގު އެންމެ ބޮޑު ޤައުމަކަށް ދިވެހިރާއްޖެ، މިއީ ދުވަހަކުވެސް ޙައްލުވާނެ ކަމެއްނޫން، ކުންފުނިތަކުން ފައިދާނަގައިގެން ސިޔާސަތު ރާވަންތިބި މީހުންނަށް ނުފޫޒު ފޯރުވާހާ ދުވަހަކު މިކަންކަމަށް ޙައްލެއް ނުލިބޭނެ.\nއަޒީގެ ނުހުންނާނެ 38 އަހަރުގެ ފިޒީޝަންގެ ތަޖުރިބާ.


Economic relief package ge dhashun 98 viyafaari akah loan dhookurevifaivey\nއިކޮނޮމިކް ރިލީފް ޕެކޭޖްގެ ދަށުން 98 ވިޔަފާރިއަކަށް ލޯނު ދޫކުރެވިފައިވޭ\nއިކޮނޮމިކް ރިލީފް ޕެކޭޖްގެ ދަށުން 98 ވިޔަފާރިއަކަށް ލޯނު ދޫކޮށްފައިވާ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nމިރޭ ގައުމާ މުހާތަބު ކުރައްވާ ވާހަކަފުޅު ދައްކަވަމުން ރައީސް ސޯލިހް ވިދާޅުވީ އެގޮތުން ކޮވިޑް19 އާ ގުޅިގެން ކުރިމަތިވެފައިވާ އިގްތިސާދީ ދަތިތަކުން އަރައިގަތުމަށް ސަރުކާރުން އިއުލާނުކޮށްފައިވާ އިކޮނޮމިކް ރިލީފް ޕެކޭޖްގެ ދަށުން ސަރުކާރުން ދޫކުރާ ލޯނު ހޯދުމަށް ރިޒޯޓުތަކާއި އަމިއްލަ ވިޔަފާރިތަކުން ލިބިފައިވާ ހުށަހެޅުންތަކުގެ ތެރެއިން 157 ހުށަހެޅުމަކަށް ލޯނު ދޫކުރަން ނިންމާފައިވާކަމަށެވެ.\nއަދި އޭގެ ތެރެއިން މިހާތަނަށް 98 ވިޔަފާރިއަކަށް ލޯނު ދޫކޮށްފަ އެވެ. ސަރުކާރުން ވަނީ ރާއްޖޭގެ އިގްތިސާދަށާއި ވިޔަފާރިތަކަށް ކުރިމަތިވެފައިވާ ދަތިތަކުން އަރައިގަތުމަށްޓަކައި ރިޒޯޓުތަކާއި އަމިއްލަ ވިޔަފާރިތަކަށް ލޯން ދިނުމަށް ނިންމާފައެވެ.\nޓޫރިސްޓް ރިސޯޓްތަކަށް ލޯން ދޫކުރާނީ ބޭންކް އޮފް މޯލްޑިވްސް މެދުވެރިކޮށެވެ. މި ސްކީމުގެ ދަށުން ކޮންމެ ރިސޯޓަކަށްވެސް ގިނަ ވެގެން ދޫކުރާނީ 7.71 މިލިއަން ރުފިޔާއެވެ. އަދި ރިސޯޓްތަކަށް ލޯން ދޫކުރުމުގައި ދިވެހި އޯނާޝިޕްގެ ނިސްބަތަށާއި، ރިސޯޓްގައި ދިވެހި މުވައްޒިފުން ވަޒީފާގައި ގެންގުޅޭ ނިސްބަތް 45 އިންސައްތައަށް ނުވަތަ އެއަށްވުރެ މަތީތޯ ބަލައި އިސްކަން ދެވޭނެ ކަމަށް ފިނޭންސްގެ އުސޫލުގައިވެއެވެ. އަދި އެކަންކަން ސަރުކާރުން ބަލާ، ބޭންކް އޮފް މޯލްޑިވްސްއާ ހިއްސާ ކުރާނެ ކަމަށް ވަނީ ބުނެފައެވެ.\nމީގެ އިތުރުން ރިސޯޓް ނުވަތަ ވިޔަފާރީގެ ނަން-ފާފޯމިން އެސެޓްސް ނެތްތޯއާ، 2019 ވަނަ އަހަރު ވިޔަފާރިއަށް ފައިސާވެފައިވޭތޯއާ، ކުރިއަށް އޮތް ތިން އަހަރުގެ ކޭޝްފްލޯ ފޯކާސްޓް ޕޮޒިޓިވްކޮށް ހުރިތޯ ބަލާ އިސްކަންދޭނެ ކަމަށްވެސް ވަނީ ބުނެފައެވެ.\nއަދި ކޮވިޑް-19 އާ ގުޅިގެން މުވައްޒިފުން ވަޒީފާއިން ވަކިކޮށް ނުވަތަ ނޯ ޕޭ ނަގަން މަޖުބޫރުކުރުވާފައިވާ ފަރާތްތަކަށް ލޯން ނުލިބޭނެ ކަމަށްވެސް ވަނީ ބުނެފައެވެ.


Ranaai javaahiruge faahaanaa thatteh record hadhaifi\nރަނާއި ޖަވާހިރުގެ ފާހާނާ ތައްޓެއް ރެކޯޑް ހަދައިފި\n4000 ޑައިމަންޑާއެކު ހަދާފައިވާ ރަން ފާހާނާ ތަށި\nޖަވާހިރުގެ ވިޔަފާރިކުރާ ހޮންގްކޮންގް މީހަކު 4000 ޑައިމަންޑް ޖަހައިގެން ހަދާފައިވާ ރަން ފާޚާނާ ތައްޓަކަށް ސޯޝަލް މީޑިއާގައި ގިނަ ބައެއްގެ ސަމާލުކަން ހުއްޓިއްޖެ އެވެ. މި ތަށި ބަހައްޓާފައި ވަނީ ޗައިނާގެ ޝަންހާއީގައި ކުރިޔަށް ދިޔަ ޗައިނާ އިންޓަނޭޝަނަލް އިމްޕޯޓް އެކްސްޕޯގަ އެވެ. މި ރަން ފާޚާނާގެ އަގަކީ 1.3 މިލިއަން ޑޮލަރެވެ.\nރަން ފާޚާނާ ތައްޓަކީ ކޮންމެވެސް ވަރަކަށް ފެންނަ އެއްޗެއް ނަމަވެސް މި ތަށި ޚާއްސަވަނީ މީގެ މަތިގަނޑުގައި ޖަހާފައިވާ ބުލެޓްޕްރޫފް ބިއްލޫރީގައި ހަރުކޮށްފައިހުރި 40815 ޑައިމަންޑްގެ ސަބަބުންނެވެ.\nމި ފާޚާނާ ތަށި ތައްޔާރުކުރީ "އެންމެ ގިނަ ޑައިމަންޑް ޖެހި ފާޚާނާ ތަށި" ގެ ގޮތުގައި ދުނިޔޭގެ ރެކޯޑް ފޮތަށް ނަން އެރުވުމުގެ މަގްސަދުގަ އެވެ.\nމި ތަށީ އުފެއްދީ ކޮރޮނޮޓް އިންނެވެ. މިއީ ހޮންކޮންގްގައި ޑައިމަންޑުން ގަހަނާ އާއި ތަކެތި ތައްޔާރު ކުރުމަށް މަޝްހޫރު ކުންފުންޏެކެވެ. މި ކުންފުނިން ޑައިމަންޑް ޖަހައިގެން އުފެއްދި އަވިއައިނާއި އަތުކުރިގަޑި، މޮބައިލް ފޯނުގެ ކަވަރު އަދި ކޮކޯ-ކޯލާ ފުޅިއެއް ގޮތަށް ތައްޔާރުކުރި އަތްދަބަސް ތައް ވެސް ރެކޯޑް ގާއިމްކޮށްފައި ވެއެވެ.\nމި ފާޚާނާ ތަށި ގަންނަން ގިނަ ބަޔަކު ޝައުގުވެރިވީ ކަމުގައި ވިޔަސް ތަށި އުފެއްދި ފަރާތުން އެ ތަށި ވިއްކާކަށް ބޭނުމެއް ނުވެ އެވެ.\nމި ކުންފުނިން ބޭނުންވަނީ ޑައިމަންޑް އާޓް މިއުޒިއަމް އެއް ތައްޔާރުކުރަން ކަމަށާއި ހުރިހާ އެއްޗެއް އެތަނުގައި ބަހައްޓަން ގަސްތު ކުރާ ކަމަށް ކުންފުނީގެ އެންމެ އިސް ވެރިޔާ އިނގިޜޭސިވިލާތުގެ ނޫހަކަށް ދީފައިވާ އިންޓަވިއު އެއްގައި ބުނެފައި ވެއެވެ.


vnews - Fonadhoo ge 50 housing unit akah current ge hidhumaiy dhinumah Fenaka aai havaalu kohfi\nފޮނަދޫގެ 50 ހައުސިންގް ޔުނިޓަކަށް ކަރަންޓުގެ ހިދުމަތް ދިނުމަށް ފެނަކައާ ހަވާލުކުރުމަށް ބޭއްވި ސޮއި ކުރުމުގެ ރަސްމިއްޔާތުގެ ތެރެއިން--- ފޮޓޯ: ހައުސިން މިނިސްޓްރީ\nލ. ފޮނަދޫގައި ސަރުކާރުން ގާއިމު ކޮށްފައި ހުރި ހައުސިން ޔުނިޓްތަކުގެ ތެރެއިން 50 ހައުސިން ޔުނިޓަކަށް ކަރަންޓުގެ ހިދުމަތް ދިނުމަށް ފެނަކަ ކޯޕަރޭޝަނާ ހަވާލުކޮށްފި އެވެ.\nމިހައުސިން ޔުނިޓްތަކަކީ ކުރީގެ ރައީސް އަބްދުﷲ ޔާމީންގެ ސަރުކާރުން ލ. ގާދޫ އަދި ފޮނަދޫ ރައްޔިތުންނަށް ހާއްސަކޮށް އަޅާފައި ހުރި ހައުސިން ޔުނިޓްތަކެކެވެ.\nފޮނަދޫގައި ސަރުކާރުން ގާއިމުކޮށްފައި ހުރި ހައުސިން ޔުނިޓްތަކަށް ކަރަންޓު ދިނުމުގެ ގޮތުން މިމަސައްކަތް ފެނަކަ ކޯޕަރޭޝަނާ ހަވާލުކޮށް އެއްބަސްވުމުގައި ސޮއިކުރީ އިއްޔެގެ ވަގުތެއްގަ އެވެ.\nމިއެއްބަސްވުމުގައި ފެނަކައިގެ ފަރާތުން ސޮއި ކުރެއްވީ އެކުންފުނީގެ މެނޭޖިން ޑައިރެކްޓަރު އަހްމަދު ސައީދު މުހައްމަދެވެ. އަދި ހައުސިން މިނިސްޓްރީގެ ފަރާތުން އެއްބަސްވުމުގައި ސޮއިކުރެއްވީ ސްޓޭޓް މިނިސްޓަރު އަހްމަދު ނަޝީދު އެވެ.\nފޮނަދޫގައި ޖުމްލަ 135 ހައުސިން ޔުނިޓް ސަރުކާރުން ހަދާފައިވާއިރު، ދާދި ފަހުން ރައީސް އިބްރާހިމް މުހައްމަދު ސޯލިހް ލ. އަތޮޅަށް ކުރެއްވި ދަތުރުފުޅުގައި އެމަނިކުފާނު ވަނީ އެ ގާދޫގެ ބައެއް ރައްޔިތުންނާ ބައްދަލުކުރައްވާ ހައުސިން ޔުނިޓްތަކާ ބެހޭ ގޮތުން ރައްޔިތުންގެ ތެރޭގައި ހުރި ކަންބޮޑުވުންތައް އޮޅުންފިލުއްވާފަ އެވެ.\nހައުސިން ޔުނިޓްތައް ގާދޫގެ ބައެއް ރައްޔިތުންނާ ހަވާލުނުކުރުމުގެ ސަބަބުން އެމީހުން ދިރިއުޅެން ޖެހެނީ ކުލި ދައްކައިގެން ކަމަށް އެމީހުން ފާހަގަކޮށްފައިވާތީ އެކަމަށް އަވަސް ހައްލެއް ހޯދައި ދެއްވާނެ ކަމަށް އެ ބައްދަލުވުމުގައި ރައީސް ސޯލިހް ވަނީ ވިދާޅުވެފަ އެވެ.


ރާއްޖެއިސްލާމް | ޢަބްދުﷲ ބުނު ޙުޛާފާ ރަޟިޔަﷲ ޢަންހު –2ވަނަބައި\nޢަބްދުﷲ ބުނު ޙުޛާފާ ރަޟިޔަﷲ އަންހު، ކިސްރާގެ ދަރުބާރުން ނުކުމެވަޑައިގެން ހިންގަވައިގެންނެވިއެވެ. އެބައިމީހުން އެކަލޭގެފާނަށް ދެން ހަދާނެގޮތެއް އެނގިވަޑައިގެންނުވާ ޙާލުކޮޅެއްގައެވެ. އެމީހުން އެކަލޭގެފާނު ޤަތުލުކޮށްލާނެކަމެއް ނުވަތަ އެނބުރި ދިއުމަށް ދޫކޮށްލާނެކަމެއް އެކަލޭގެފާނަކަށް އެނގިވަޑައެއްނުގަންނަވައެވެ. އެކަލޭގެފާނު ކިސްރާގެ ދަރުބާރުން ނުކުމެވަޑައިގެން ވިދާޅުވިއެވެ. [ﷲ ގަންދީ ބުނަމެވެ! މާތް ނަބިއްޔާ ޞައްލަﷲ ޢަލައިހި ވަސައްލަމަގެ ފަތްކޮޅު ފޯރުކޮށްދިނުމަށްފަހު އެބައިމީހުން އަހުރެންނާ މެދު ކޮންމެ ފަދަ ގޮތަކަށް ކަންތައްކުރި ނަމަވެސް އަހަރެންގެ އެއްވެސް ފަރުވާލެއްނެތެވެ.] ދެން ޖަމަލުކޮޅަށް ސަވާރުވެވަޑައިގެން މަދީނާއަށް ދަތުރުފުޅު ފެއްޓެވިއެވެ.\nދެންފަހެ ކިސްރާގެ ގާތަށް އައިސްފައިވާ ރުޅިގަނޑު މައިތިރިވުމުން އޭނާގެ ކުރިމައްޗަށް ޢަބްދުﷲ ބިން ޚުޛާފާ ދެވަނަ ފަހަރަށް ޙާޟިރު ކުރުމަށް ދަރުބާރީންނަށް އަމުރުކުރިއެވެ. އެބައިމީހުން އެކަލޭގެފާނު ފެނޭތޯ ވަރަށް މަސައްކަތްކުރިއެވެ. ނަމަވެސް ފެންނަ ގޮތެއް ނުވިއެވެ. އެންމެފަހުން އެބައިމީހުންނަށް އެނގުނީ ފާރިސްކަރައިގެ ސަރަޙައްދު ދޫކުރައްވައި މާދުރަށް އެކަލޭގެފާނު ވަޑައިގެންފިކަމެވެ.\nޢަބްދުﷲ ބުނު ޙުޛަފާ މަދީނާ އަށް އެނބުރިވަޑައިގެން މާތް ނަބިއްޔާ ޞައްލަﷲ ޢަލައިހި ވަސައްލަމަގެ އަރިހަށް ޙާޟިރުވެ ޚަބަރުދެއްވިއެވެ. [އޭނާ، ކަލޭގެފާނުގެ ފަތްކޮޅު ވީދައި ކުދިކުދިކޮށް ބިންމައްޗަށް އެއްލައިލައިފިއެވެ.] އެހިނދު މާތް ނަބިއްޔާ ޞައްލަﷲ ޢަލައިހި ވަސައްލަމަ، ޙަދީޘް ކުރެއްވިއެވެ. [ﷲ ތަޢާލާ، އޭނާގެ ވެރިކަން ފަޅިފަޅި ކުރައްވާށިއެވެ!]\nއަނެއްކޮޅުން ޔަމަނުގައި ހުންނަ ފާރިސީންގެ ގަވަރުނަރު ބާޒާނަށް ކިސްރާ އެންގިއެވެ. [ޙިޖާޒުކަރައިގައި ނަބީކަމަށް ދަޢުވާކޮށްގެން އެއުޅޭ މީހާ، ހައްޔަރުކޮށްގެން އަހަރެންގެ ކައިރިއަށް ގެނައުމަށް ހަމަ މިހާރު ދެމީހުން ފޮނުވާށެވެ!]\nމި އަމުރުލިބުމާއެކު ބާޒާނު އޭނާގެ ބާރުގަދަ ދެކޮމާންޑަރުންގެ އަތަށް ސިޓީއެއް ދިނުމަށްފަހު ރަސޫލުﷲ ޞައްލަﷲ ޢަލައިހި ވަސައްލަމް، ހައްޔަރުކުރުމަށްޓަކައި މަދީނާ އަށް ފުރުވައިލިއެވެ. އެސިޓީގައި ލިޔެފައިވެއެވެ. [މިސިޓީ ލިބުމާއެކު އެއްވެސް ފަސްކުރުމެއް ނެތި މި ދެ މީހުންނާ އެކު ކިސްރާގެ ދަރުބާރަށް ދާށެވެ!]\nއަދި މާތް ނަބިއްޔާ އާއި ބެހޭގޮތުން ރަގަޅަށް މަޢުލޫމާތު ސާފުކޮށް ބަލައި ތަޙުޤީޤު ކުރުމަށްވެސް އެދެމީހުންނަށް ބަޒާނު އަންގާފައިވެއެވެ.\nބާޒާނުގެ ދެ ކޮމާންޑަރުން ބާރު ދުވެލީގައި ދަތުރުކޮށްފައި އައިސް އެންމެ ފުރަތަމަ އެރީ ޠާއިފަށެވެ. އެރަށުން ޤުރައިޝުންގެ ބައެއް ވިޔަފާރިވެރީންނާއި އެ ދެމީހުންނަށް ބައްދަލުވިއެވެ. އެމީހުން، މާތް ނަބިއްޔާ ޞައްލަﷲ ޢަލައިހި ވަސައްލަމަ އާއި ބެހޭގޮތުން ޤުރައިޝުންގެ މީހުންނާ ސުވާލުކުރިއެވެ. މާތް ނަބިއްޔާ ދިރިއުޅުއްވަނީ މަދީނާގައި ކަމަށް ޤުރައިޝުން އެބައިމީހުން ޚަބަރު ދިނެވެ. ޤުރައިޝުންގެ މީހުންނަށް އެ ދެމީހުންނަކީ، ރަސޫލުﷲ ގެފާނު ހައްޔަރުކުރުމަށްޓަކައި ދަތުރުކުރާ ބައެއްކަން އެނގުމުން އަވަސް އަވަހަށް މައްކާއަށް ދަތުރުކޮށް މައްކާގެ މީހުންނަށް މި ”އުފާވެރި“ ޚަބަރު ދިނެވެ. [އޭ ޤުރައިޝުންނޭވެ! އުފާކޮށް ހިތްހަމަޖައްސާށެވެ! މިހާރު ފާރިސީންގެ ވެރި ކިސްރާ، މުޙައްމަދުު (ޞައްލަﷲ ޢަލައިހި ވަސައްލަމް) އާ ކުރިމަތި ލައިފިއެވެ. އަދި އެކަލޭގެފަނު ހައްޔަރުކުރުމަށްޓަކައި އޭނާގެ މީހުން ފޮނުވައިފިއެވެ. މިހާރު ދެން އެކަލޭގެފަނުގެ ”އުނދަގުލުން“ ކަލޭމެން ސަލާމަތްވީއެވެ.\nބާޒާނުގެ ދެ ކޮމާންޑަރުން ޠާއިފުން މިޞްރާބު ޖެހީ މަދީނާއަށެވެ. އެ ދެމީހުންނަށް މަދީނާ އަށް އައުދެވުމާ އެކު، ކީރިތި މާތް ނަބިއްޔާ ޞައްލަﷲ ޢަލައިހި ވަސައްލަމްގެ އަރިހަށް ޙާޟިރުވެ ބާޒާނުގެ ސިޓީ އެކަލޭގެފާނުގެ އަތްޕުޅަށް އެރުވިއެވެ. އަދި ދެންނެވިއެވެ. [ރަސްރަސްކަލުންގެ ވެރި ކިސްރާ، އަޅުގަނޑުމެންގެ ރަސްގެފާނަށް އަމުރުކުރައްވާފައި ވަނީ ކަލޭގެފާނު ހައްޔަރު ކޮށްގެން އޭނާގެ ދަރުބާރަށް ގެންދިއުމަށެވެ. އަޅުގަނޑުމެން ދެމީހުން ފޮނުވިފައި މިވަނީ އެކަމަށްޓަކައެވެ. ކަލޭގެފާނު އަޅުގަނޑުމެންގެ ބަސް ޤަބޫލުކުރައްވައިފި ނަމަ އެގޮތް ކަލޭގެފާނަށް ހެޔޮކަން ބޮޑެވެ. އަދި ކަލޭގެފާނު އަޅުގަނޑުމެންނާ އެކު ވަޑައިގަތުމަށް އިންކާރު ކުރައްވައިފިނަމަ، ރަގަޅަށް ދެނެވަޑައިގަންނަވާށެވެ! ކިސްރާގެ މަތިވެރިކަމާއި، އާރާއި ބާރު ނުހަނު ގަދަފަދަވެގެން ވެއެވެ. ކަލޭގެފާނާއި ކަލޭގެފާނުގެ ޤައުމު ސުންނާފަތިކޮށް ނައްތައިލުމުގެ ފުރިހަމަ ކުޅަދާނަކަން އޭނާ އަށް ލިބިގެންވެއެވެ!\nރަސޫލުﷲ ޞައްލަﷲ އަލައިހި ވަސައްލަމް، އެމީހުންގެ މި ބޭކާރު ބަސްތައް އަޑުއެއްސެވުމަށްފަހު ހިނިވަރުނަކުރެއްވިއެވެ. އަދި ވިދާޅުވިއެވެ. [މިއަދު އަދި ކަލޭމެން އެނބުރި ގޮސް އަރާމުކުރާށެވެ! މާދަމާ ވާގޮތެއް ބަލާނިއެވެ.] ދެވަނަ ދުވަހަށް އިރު އެރުމުން އޭގެ ދެމީހުން މާތް ނަބިއްޔާާ ޞައްލަﷲ ޢަލައިހި ވަސައްލަމަގެ އަރިހަށް ޙާޟިރުވެ ދެންނެވިއެވެ. [ކަލޭގެފާނު ތިޔަ ހުންނެވީ ކިސްރާގެ ދަރުބާރަށް ވަޑައިގަތުމަށް ތައްޔާރަށްތޯއެވެ؟] ޖަވާބުގައި މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. [ތިޔަ ދައްކަނީ ކޮން ކިސްރާއެއްގެ ވާހަކަ ހެއްޔެވެ؟ ރަގަޅަށް އަޑުއަހާށެވެ! މިއަދަށް ފަހު ކަލޭމެންނަކަށް އޭނާގެ މޫނެއް ނުފެންނަހުއްޓެވެ! ﷲ ތަޢާލާ، އޭނާ ހަލާކު ކުރައްވައި ނެތިކުރައްވައިފިއެވެ. އޭނާގެ ދަރިފުޅު އޭނާ ޤަތުލުކުރުމަށްފަހު ވެރިކަން އަތުލައިގެންފިއެވެ.]\nމިޚަބަރު އަޑުއިވުމާއެކު އެ ދެމީހުން ޙައިރާންވެ އަންތަރީސްވެއްޖެއެވެ. އަދި ބިރުވެރިކަމާއި ޙައިރާންކަން އެކުލެވިފައިވާ ޖަޒުބާތެއްގައި ތިބެ މާތް ނަބިއްޔާ ޞައްލަﷲ ޢަލައިހި ވަސައްލަމަ އާއި ދިމާއަށް ބަލަމުން ގެންދިޔައެވެ. އަދި ދެންނެވިއެވެ. [ކަލޭގެފާނު ތިޔަހެން ތިޔަ ވިދާޅުވަނީ ފުރިހަމަ އަށް ޔަޤީކަން ލިބިވަޑައިގެންތޯއެވެ؟ އަޅުގަނޑުމެން މިޚަބަރު ބާޒާނުގެ އަރިހަށް ގެންދަންތޯއެވެ؟] މާތް ރަސޫލާ ޖަވާބުގައި ވިދާޅުވިއެވެ. [އާނއެކެވެ! މިއީ ތެދެކެވެ. އަދި ބާޒާނަށް މިހެންވެސް ދަންނަވާށެވެ! ހަމަކަށަވަރުން އިސްލާމްދީނުގެ ވެރިކަން، ކިސްރާގެ ރަސްކަމުގެ ސަރަޙައްދުގައިވެސް ފެތުރިގެން ދާހުއްޓެވެ. ތިބާ އިސްލާމް ދީން ޤަބޫލުކުރައްވައިފި ނަމަ ތިބާގެ އަތްޕުޅުގައި މިހާރު ހުރި ހުރިހާ އެއްޗެއް އަހަރަމެން ތިބާ އާއި ޙަވާލުކުރާހުށީމެވެ. އޭރުން ތިބާގެ ވެރިކަން ތިބާގެ ޤައުމުގައި ކުރިއެކޭވެސް އެއްފަދައިން ދެމި އޮންނާނެއެވެ.]\nބާޒާނުގެ ދެ ސަފީރުން މާތް ނަބިއްޔާ ޞައްލަﷲ ޢަލައިހި ވަސައްލަމައަށް އަލްވަދާޢު ދެންނެވުމަށްފަހު ޔަމަނުކަރައަށް މިޞްރާބުޖެހިއެވެ. އެ ދެމީހުންނަށް ބާޒާނުގެ އަރިހަށް ދެވުމާއެކު ކިސްރާ އާއި ބެހޭގޮތުން ރަސޫލު ﷲ ގެފާނު ދެއްވި ޚަބަރު، ބާޒާނަށް ދެންނެވިއެވެ. އެ ދެމީހުންގެ ވާހަކަ އަޑު އެއްސެވުމަށްފަހު ބާޒާނު ވިދާޅުވިއެވެ. [މުޙައްމަދު (ޞައްލަﷲ ޢަލައި ވަސައްލަމަ) ގެ ތިޔަ ބަސްފުޅު ތެދެއްކަމުގައި ޘާބިތުވެއްޖެ ނަމަ، އެކަލޭގެފާނުގެ ނަބީކަމާއި މެދު އެއްވެސް ޝައްކެއް ވަސްވާހެއް ނެތެވެ. ނަމަވެސް ތިޔަ ޚަބަރަކީ ތެދެއްކަމުގައި ނުވެއްޖެނަމަ، އެކަލޭގެފާނާ މެދު އަހަރަމެން ދެން ކަންތައް ކުރާ ގޮތް ކަލޭމެންނަށް ވެސް ފެންނާނެއެވެ.]\nމި ޙާދިޘާއަށް މާގިނަ ދުވަސްތަކެއް ފާއިތުވެގެން ނުދަނީސް ކިސްރާގެ ދަރިފުޅު ޝޭރުވިއްޔާގެ ސިޓީއެއް ބާޒާނަށް ލިބިއްޖެއެވެ. އޭގައި ވަނީ އަންނަނިވި ޢިބާރަތްތަކެވެ. [އަހަރެން، ކިސްރާ ޤަތުލު ކޮށްފީމެވެ. ސަބަބަކީ އޭނާގެ ކިބައިން އަހަރެންގެ ޤައުމުގެ ބަދަލު ހިފުމަށްޓަކައެވެ. އޭނާ ވަނީ އޭނާގެ ވެރިކަމުގެ ދުވަސްވަރު އަހަރެންގެ ޤައުމުގެ އެތައްބަޔަކު އެއްވެސް ޙައްޤަކާނުލައި މަރައިފައެވެ. އަދި ވަރަށް ގިނަ އަންހެނުންގެ ޙުރުމަތްކަނޑައިފައެވެ. އަދި އެތައް ބަޔެއްގެ މުދާތައް ފޭރިގެންފައެވެ. އަހުރެންގެ މިސިޓީ ލިބުމާއެކު ތިބާ، އަހަރެންނަށް ކިޔަމަންތެރިވާށެވެ!] ޝޭރުވިއްޔާގެ ސިޓީ ކިޔުމަށްފަހު ބާޒާނު އެސިޓީ އެއްލައިލިއެވެ. އަދި އިސްލާމް ދީން ޤަބޫލުކުރިއެވެ. އަދި އޭނާއާ އެކު ޔަމަނުގެ ބިމުގައި ތިބި ފާރިސީ ނަސްލުގެ ހުރިހާ އެންމެން އިސްލާމްދީން ޤަބޫލުކުރިއެވެ.\nމި ބަޔާންކުރެވުނީ ޢަބްދުﷲ ބުނު ޙުޛާފާ ރަޟިޔަﷲ ޢަންހު، ފާރިސްކަރައިގެ ވެރި ކިސްރާ އާއި ބައްދަލުކުރެއްވި ވާހަކައެވެ.


BTS Ge J-Hope Ge Faraathun 10 Dharivarakah Scholarship Eh - Vaguthu\nބީޓީއެސްގެ ޖޭ-ހޮޕްގެ ފަރާތުން 10 ދަރިވަރަކަށް ސްކޯލާޝިޕެއް\nދުނިޔެ އަށް މަޝްހޫރު ލަވަ ކިޔާ ބޭންޑެއް ކަމުގައިވާ ދެކުނު ކޮރެޔާގެ ބެންގްޓަން ބޯއީސް ނުވަތަ ބީޓީއެސްގެ މެމްބަރެއް ކަމުގައިވާ ޖަންގް ހޮސެއެކް ނުވަތަ ސްޓޭޖް މަތީ ނަމުން ނަމަ ޖޭ-ހޮޕްގެ ފަރާތުން 10 ދަރިވަރަކަށް ސްކޯލާޝޮޕެއް އެވޯޑު ކޮށްފިއެވެ.\nޖޫން އަށް ވަނަ ދުވަހު ވޫސޫ ޑޮންގިން ހޯލުގައި ބޭއްވި މި ރައްސްމިޔާތުގައި ޖިއޮންނަމް ގާލްސް ކޮމާޝިއަލް ހައި ސުކޫލުގެ ދަރިވަރުންގެ ތެރެއިން ކިޔެވުމަށް އެންމެ ރަނގަޅު އަދި އަހުލާގީ ގޮތުން ވެސް އެންމެ ރަނގަޅު 10 ދަރިވަރުންނަށް 90،000 ޑޮލަރު ހަދިޔާ ކޮށްފައިވެއެވެ.\nޖޭ-ހޮޕް ހުށަހަޅާ މި ސްކޯލާޝިޕް މިހާތަނަށް ޖުމުލަ 30 ދަރިވަރަކަށް ލިބިފައިވެއެވެ. 90،000 ޑޮލަރުގެ މި ސްކޯލާޝިިޕް ބޭނުންވެގެން ކިޔެވުމަށް މަސައްކަތް ކުރާ ދަރިވަރުން ވެސް ވަރަށް ދެކުނު ކޮރެޔާގައި ވަރަށް ގިނައެވެ.\nމި އަހަރު މި ސްކޯލާޝިޕް ލިބުނު ދަރިވަރެއް ކަމުގައިވާ ސަން ޔެ ވޮން ބުނެފައިވަނީ ޖޭ-ހޮޕްގެ ފަރާތުން ސްކޯލާޝިޕެއް ލިބުމަކީ އޭނާ ވަރަށް ފަހުރުވެރިވާ ކަމެއް ކަމުގައެވެ.\nޖިއޮންނަމް ގާލްސް ކޮމާޝިއަލް ހައި ސުކޫލުގެ ޕްރިންސިޕަލް ޖޭ-ހޮޕްއަށް ޝުކުރު އަދާކޮށް ބުނެފައިވަނީ ތަޢުލީމު ހާސިލު ކުރުމަށް ބޭނުންވާ ދަރިވަރުންނަށް އަބަދުވެސް އެ ފުރުސަތު ހޯދައިދިނުމަށް މަސައްކަތް ކުރާނެ ކަމަށެވެ.\nޖޭ-ހޮޕްއަކީ ފައިސާގެ ގޮތުން އެހީތެރިވުމުގައި ފާހަގަ ކޮށްލެވޭ ފަންނާނެކެވެ. ދެކުނު ކޮރެޔާގެ ކުޑަކުދިންގެ ދުވަހާއި ގުޅިގެން ވެސް ޖޭ-ހޮޕް ވަނީ 90،000 ޑޮލަރު ކުޑަކުދިންނަށް އެހީވުމަށް ހަދިޔާ ކޮށްފައެވެ. މީގެއިތުރުން ކޮވިޑުގެ ސަބަބުން ހާލުގައި ޖެހިފައިވާ ފަރާތްތަކަށް އެހީވުމަށް ވެސް ވަނީ 628،061.84 ޑޮލަރު ހަދިޔާ ކޮށްފައިވެއެވެ.\nހޯޕް އިޒް ލާވް\nޖޫން 11, 2021 16:35\nވަރަށް ފުރިހަމަ ހަބަރެއް. ޖޭހޯޕް ހަމަ ބެސްޓް! 💜\nޖޫން 11, 2021 17:40\nއިސްލާމް ދީނުގައި ލަވަކިޔުމުގައި ޖާގައެއް ނެތް... އެކަމަކު ވެސް ރަގަޅު ކަމެއް އެކުރީ... 😧\nޖޫން 12, 2021 05:52\nމިއުޒިކްގެ ވަކިވައްތަރެއް ނޫންތޯ ހަރާމް ވަނީ؟؟ އަހަރުމެންގެ ދީނުގައި ކަންއޮތްގޮތް ރަގަޅަށް ނޭންގޭ ކަންތައްތަކުގައި ކޮމެންޓް ނުކުރުން ރަގަޅު.\nޖޫން 11, 2021 18:22\nޖޫން 11, 2021 21:11


Gown, mask , sanitizer hithadhoo hospital gai neh kamah bunaa vaahak sarukaarun dhogu koffi\nއައްޑޫ އިކުއިޓޯރިއަލް ހޮސްޕިޓަލް ގައި ބޭނުންވާ ...\nއައްޑޫ އިކުއިޓޯރިއަލް ހޮސްޕިޓަލް ގައި ބޭނުންވާ މާސްކާއި ގައުން އަދި ސެނިޓައިޒާ ނެތް ކަމަށް ބުނާ ވާހަކަ ސަރުކާރުން ދޮގުކޮށްފިއެވެ.\nރޭ ބޭއްވުނު ނޫސްވެރިންގެ ބައްދަލުވުމެއްގައި ނޫސްވެރިޔަކު ކުރި ސުވާލަކަށް ޖަވާބު ދެމުން، ރައީސް އޮފީހުގެ އަންޑަރ ސެކްރެޓަރީ މަބްރޫކް އަޒީޒް ވިދާޅުވީ، އައްޑޫ ހޮސްޕިޓަލްގައި ބޭނުންވާ މާސްކާއި ގައުން އަދި ސެނިޓައިޒާ ވެސް އެތަނުގެ ސްޓޮކް އެބަހުރި ކަމަށެވެ.\nއައްޑޫ ހޮސްޕިޓަލުގައި ހުރި ތަކެތީގެ ލިސްޓު:\n-289 ގައުންސް (ރައްކާތެރި ވުމަށް އަޅާ ހެދުން)\n-1،306 ސާޖިކަލް މާސްކް\n– 59 އެން-95 މާސްކް\n– 133 ފުޅި ސެނިޓަައިޒާ\n“ރާއްޖޭގެ ސަރަހައްދުގައި ހަދާ މެޑިކަލް ފެސިލިޓީތައް އެބަ ލަސްވޭ. ހިތަދޫގައި ހަދާ ފެސިލިޓީގެ މަސައްކަތުގެ 90 ޕަސެންޓް ވަނީ ނިމިފައި. އަދި އެހެން އަތޮޅުތަކުގައި ހަދާ ފެސިލިޓީތަކުގެ މަސައްކަތް ވެސް އެބަ ކުރިއަށް ދޭ. ގިނަ ތަންތަން ހުރީ ނިމުމާ ގާތުގައި.” ނޫސްވެރީންގެ ބައްދަލުވުމުގައި ރޭ މަބްރޫކް ވިދާޅުވިއެވެ.\nއައްޑޫ އިކުއިޓޯރިއަލް ހޮސްޕިޓަލް އިން ފޭސް މާސްކާއި ސެނިޓައިޒާ ހުސްވެފައިވާކަމަށް ބުނެ ފުރަތަމަ އެޚަބަރު ގެނެސްދީފައިވަނީ އޮންލައިން ނޫހެއް ކަމަށްވާ ‘އައްޑޫ ލައިވް’ އިން ނެވެ. މީގެ އިތުރުން އިއްޔެ ބޭއްވި ނޫސްވެރިންގެ ބައްދަލުވުމުގައި އައްޑޫ އިކުއިޓޯރިއަލް ހޮސްޕިޓަލްގެ މެނޭޖަރަ ޝަރަފު ސާދާތު ވަނީ އެކަށީގެންވާ ވަރަށް ޕާސަނަލް ޕްރޮޓެކްޓިވް އިކްއިޕްމެންޓް (ޕީޕީއީ) ވެސް އެ ހޮސްޕިޓަލްގައި ނެތްކަމަށް ވެސް ވިދާޅުވެފައެވެ.\nހިތުގެ ބައްޔަށް ފަރުވާ ހޯދުމަށް މިދިޔަ ހުކުރުދުވަހު ( މިމަހުގެ 8 ވަނަ ދުވަހު ) ހެނދުނު އައްޑޫ ހޮސްޕިޓަލަށް ގެންދިޔަ ބަލި މީހާއަށް އައްޑޫ އިކުއިޓޯރިއަލް ހޮސްޕިޓަލުން ފަރުވާ ދިނުމުގައި ރައްކާތެރިކަމުގެ ގޮތުން އަޅަން ޖެހޭ ފިޔަވަޅު އަޅާފައި ނުވާކަމަށް ހޮސްޕިޓަލްގެ މެނޭޖަރ ޝަރަފު ސާދާތު އިއްޔެ ބޭއްވި ނޫސްވެރީންގެ ބައްދަލުވުމުގައި ވަނީ ވިދާޅުވެފައެވެ\nޕީޕީއެމްގެ ޓިކެޓްގައި މޫސާ ބުޝްރީ ހުޅުދޫދާއިރާއަށް ވާދަކުރައްވަނީ\nއަންނަ އެޕްރީލް މަހު ބާއްވާ ލޯކަލް ކައުންސިލް އިންތިޚާބުގައި އައްޑޫސިޓީ ހުޅުދޫ ދާއިރާއަށް ޕީޕީއެމްގެ ޓިކެޓްގައި ސ. ހުޅުދޫ ...\nvomadmin February 18, 2020


މިއީ ހަމަ އެޖޯލިފައްޗެވެ. އެވަގުތެވެ. އަސުރުގެ ހިތްގައިމު ވަގުތެވެ. ލޯބީގެ ފެށުން އައި ތަނެވެ. މިއަދާ ޖެހެންދެންވެސް ކޮންމެ ދުވަހަކުހެން އަސުރު ވަގުތު އެތަނުގައި ހުރުމަކީ ރާއިޝްގެ އާދައެކެވެ. މިއަދެކޭ އެއްފަދައިން އެދުވަހުވެސް މާހައުލު ފަޅުފިލުވާ ދެނީ ޖޯލިފަތީގެ ދެފަރާތުގައި ހައްދާފައި ހުރި އެކިކުލައިގެ އަސުރުމާ ގަސްތަކުން ފޮޅިފާހުރި އަސުރުމާތަކުންނެވެ. އެއީ ރާއިޝްގެ މާޟީ އާއި ގުޅިފައިވާ\nމިއީ ހަމަ އެޖޯލިފައްޗެވެ. އެވަގުތެވެ. އަސުރުގެ ހިތްގައިމު ވަގުތެވެ. ލޯބީގެ ފެށުން އައި ތަނެވެ. މިއަދާ ޖެހެންދެންވެސް ކޮންމެ ދުވަހަކުހެން އަސުރު ވަގުތު އެތަނުގައި ހުރުމަކީ ރާއިޝްގެ އާދައެކެވެ. މިއަދެކޭ އެއްފަދައިން އެދުވަހުވެސް މާހައުލު ފަޅުފިލުވާ ދެނީ ޖޯލިފަތީގެ ދެފަރާތުގައި ހައްދާފައި ހުރި އެކިކުލައިގެ އަސުރުމާ ގަސްތަކުން ފޮޅިފާހުރި އަސުރުމާތަކުންނެވެ. އެއީ ރާއިޝްގެ މާޟީ އާއި ގުޅިފައިވާ ހަދާން އެކުލެވިގެންވާ މަންޒިލެވެ. އެއީ ފޮނި ހަދާންތަކެއް ނަމަވެސް މިއަދު ރާއިޝް ކުރަމުން އެގެންދަނީ ހިތާމައެވެ. އެފޮނި މާޟީ ހަދާންވުމުން ރާއިޝް އަށް ލިބެނީ ބަޔާންކުރަން ދަތި ހިތާމައެވެ. ހިތްދަތިކަމެވެ.\nއިރުކޮޅަކު އެހެން ހުރުމަށް ފަހު ، ޖިބުން ކުޑަރުމާލެއް ނެގިއެވެ. މަޑުމަޑު ތުރުތުރަކާއެކު ފަތްޖަހާލާފައި އޮތް ކުޑަރުމާ ހުޅުވާލިއެވެ. އޭގެތެރޭގައި އޮތީ ހިކިފައި އޮތް އަސުރު މަލެކެވެ. ކަޅިޖަހާ ނުލާ ރާއިޝް ހިކިފައި އޮތް އެމަލަށް ބަލަހައްޓައިގެން ހުއްޓެވެ. އޭނާގެ މޫނުން ހިތާމައިގެ ހިތްދަތިކަން ފާޅުވެއެވެ. މަޑުމަޑުން އެމަލާ ދެތުންފަތް ކާރިކޮށްލިއެވެ. ތުންފަތުގައި މަޑުމަޑު ތުރުތުރެއް އެކުލެވޭ ހާލުގައެވެ. ހިކިފަ އޮތް އެމަލުގައި ރާއިޝް ބޮސްދިން އިރު ލޮލުން ފައިބައިގެން އަންނަ ރުނަތިކިތަކުން ކުޑަރުމާ ތެންމަމުން ދިޔައެވެ. އެއީ ރާއިޝްގެ މިއަދުގެ ހާލެވެ.\nއެއީ މީގެ ފަސްވަރަކަށް އަހަރުކުރިއެވެ. ހަމަ މިމާހައުލެވެ. ކުޅެގެން އައިސް ރާއިޝް ޖޯލިފަތީގައި މަޑު ކޮށްލީ އެތައް ދުވަހެއް ކުރިއްސުރެ ހިތުއަޅައިގެން އުޅޭ ކަންތައް މިއަދު ހާސިލްކުރާނެ ކަމުގެ އަޒުމާއެކުގައެވެ. އޭނާ އެލޯތްބަކަށް އެދިއެދި ހުރި ، ލޯބިވެރިޔާއަށް އެހިތުގެ އާދޭސް ފޯރުކޮށްދިނުމަށެވެ. ރާއިޝްގެ ނަސީބުވެސް ރަގަނޅެވެ. މާގިނަ ވަގުތަކު އިންތިޒާރު ކުރާކަށް ނުޖެހުނެވެ. އާދައިގެ މަތިން އޭނާގެ ފްރެންޑުންނާއެކު ރާއިޝްގެ ހިތުގެ މަލަކާ ފެނިލައިފިއެވެ. އެމީހުންގެ މިސްރާބު ހުރީ އެދިމާ އަތިރިމައްޗަށެވެ. ރާއީޝް ހުރި ހިސާބާ އަރާ ހަމަވުމުން ، " ނޫރާ" އަށް ގޮވާލިއެވެ. ނޫރާ އެއީ ރާއިޝްގެ ހިތުގެ މަލަކާއެވެ. ނޫރާ ރާއިޝްއަށް ބަލާލިއެވެ. ރާއިޝް އެދުނީ މަޑުކޮށްލުމަށެވެ. ރާއިޝްގެ އެދުމަށް ނޫރާ މަޑުކުރިއެވެ. އެހެންކުދިން ހިނގަތީއެވެ.\n" ނޫރާ .............. އަހަރެން މިވާހަކަ ދައްކަން އުޅޭތާ ލައްކަގިނަ ދުވަސް ވެއްޖެ......... ތޭކްސް މަޑުކޮށްލަ ދިނީތީ"\n" ކޮންވާހަކައެއް .... " ނޫރާ އަހާލިއެވެ.\nކޮންމެ ގޮތެއް ވިއަސް ހެޔޮކަމަށް ހިތާ ރާއިޝް އޭނާގެ ހިތުގެ ހާލަތު ނޫރާއަށް ބަޔާންކޮށްދިނެވެ. ނޫރާ ދޭނެ ޖަވާބެއް ނޭންގޭތީ ތެޅިތެޅި އޮތް ހިތަކާ އެއްކޮށެވެ. ހުރިހާ ވާހަކައެއް ދައްކާ ނިމެންދެން އިސްޖަހާލައިގެން ނޫރާ އިނެވެ. ރާއިޝް ވާހަކަ ދައްކާ ނިމުމުން ވިސްނަން ކުޑަ އިރުކޮޅަކު ނޫރާ މަޑުކޮށްލިއެވެ. އެހިދުކޮޅުވެސް ރާއިޝް އަށްވީ އެތަކެއް ގަރުނަށެވެ. ކެއްތެރިކަމެއް ނެތި އިންތިޒާރު ކުރެވެމުން ދިޔައީ ނޫރާގެ ޖަވާބަކަށެވެ. އިރުކޮޅަކުން ރާއިޝްއަށް ފެނުނީ ނޫރާގެ ހިނިތުންވުމެވެ. އަދި ރާއީޝްގެ އެދުން ގަބޫލުކުރާ ވާހަކަ ބުނީ ލަދުރަކި ކަމާއެކުގައެވެ.\nއެވަގުތު ރާއިޝްއަށް ލިބުނީ ބަޔާންކުރަން ދަތި އުފަލެކެވެ. ހިތުއަޅައިގެން އުޅޭކަމެއް ހާސިލްވުމުން އުފާނުވާނީ ފެހެ ކާކު ހެއްޔެވެ. ފުރަގަހަށް ލާފައި އޮތް އަތުގައި ހުރި އަސުރުމާ ރާއިޝް ދިއްކޮށްލީ ހިނިތުންވުމާއެކުގައެވެ. ރާއިޝްގެ ފުރަތަމަ ހަދިޔާ ނޫރާ ބަލައިގަތީ އުފަލާއެކުގައެވެ. ކޮންމެ އުފަލަކަށް ފަހު ހިތާމައެއް ، އަދި ކޮންމެ ހިނިތުން ވުމަކަށް ފަހު ކަރުނައެއް އަތުވެދާނެކަމަށް އެދެ ލޯބިވެރިންނަށް ގަބޫލުވެސް ނުކުރެވޭ ކަހަލައެވެ.\nތަރިރުހަނދު ދައުރުވަމުން ދާދިއުމާއެކު ، އަސުރުގެ ވަގުތު އަސުރުމަލުން ފެށިގެން އައި ލޯބީގެ ގުލްޝަން ތާޒާކަމާއެކު ބަދަހިވަމުން ކުރިއަށް ދިޔައެވެ. ލޯބީގެ ގުލްޝަންތަކުން މިދެލޯބިވެރިންވެސް ފެންނަން ފަށައިފިއެވެ. ލޯބީގެ މަންޒިލްތަކުން ބައްދަލުވުންތައް ކުރިއަށްދާން ފަށައިފިއެވެ. އުފާވެރިކަމާއެކުގައެވެ. ބަނަކަމުގެ ކުޑަވެސް އަސަރެއް ނެތިއެވެ.\nރާއިޝް އާއި ނޫރާ އާއި ދެމީހުންވެސް ހަޔާތުގެ ކުރިމަގު ރާވަމުން ދިޔައެވެ. އެހެންވެސް ލޯބިވެރިން ފަދައިންނެވެ. މުސްތަގުބަލުގެ އުފާވެރި ތަދުބީރު ކުރުއްސަމުން ދިޔައިރު ހަޔާތުގެ ކުރިމަގުގެ ތަޤުދީރު އޮތީ ކޮންގޮތަކަށް ބާއެވެ. އެހެނަސް އެއީ އިންސާނުންގެ ހާލެވެ. ކޮންމެ މީހަކީވެސް ހަޔާތުގެ އުފާވެރި ކަން ދެކެން ބޭނުންނާނެ މީހެކެވެ. ދުނިޔެވީ އަރާމާއި ލައްޒަތު ލިބިގަތުމަށް ދަހިވެތިވާނެ މީހެކެވެ. އެއީ އިންސާނީ ތަބީއަތެވެ.\nދެމީހުންވެސް ބޭނުންވީ މާގިނަ ދުވަހު އެގޮތަށް ނުތިބުމަށެވެ. ލޯބިވެރިންގެ އޮޅި ގިރާކޮށް ކައިވެނީގެ އުފާވެރި ޒަވާޖުގެ ބިންގާ އަޅާށެވެ. އެބިންގަލާއެއްކޮށް ބަދަހި ދރިއުޅުމެއް އުޅޭށެވެ. ދެމީހުންވެސް އެވާހަކަތައް ދެފަރާތުގެ އާއިލާއަށް ހިއްސާ ކުރިއެވެ. މިގުޅުންވީ ދެއާއިލާވެސް ނުހަނު ރުހޭ ގުޅުމަކަށެވެ. އެހެންވުމުން ރާއިޝް އާއި ނޫރާގެ އުފާވެރިކަމަށް އިތުރު ބޮޅެއް ގަތާލެވުނެވެ.\nކުޑަކުޑަ ހަފްލާއަކާ އެއްކޮށް ދެމީހުންގެ ކައިވެނި ކުރެވިއްޖެއެވެ. ދެމީހުން އެއްފުރަނަހެން ލާމެހިއްޖެއެވެ. ރާއިޝް ކެއްތެރިކަމާ އެކު އިންތިޒާރު ކުރަމުންދިޔަ ރޭ އެންމެ ފަހުން އައިސް ޖެހުނީއެވެ. އަލަތު ކައިވެނީގެ ފުރަތަމަ ރެއެވެ. ފާޚާނާއިން ނުކުންނަމުން ލަދުރަކި ހިނިތުން ވުމަކާއެއްކޮށް ނޫރާ ބަލާލީ އެނދުގައި އޮތް ރާއިޝް އަށެވެ. ރާއިޝް އެނދުން ތެދުވެގެން އައިސް ނުރާއާއި ގާތް ވެލިއެވެ. މަސްތީ ގޮތަކަށްށެވެ.\nއާދައިގެ މަތިން ދުވަސްތައް ފާއިތުވަމުން ދިޔައެވެ. ދިގު ޗުއްޓީއަކަށް ފަހު ރާއިޝް ވަޒީފާއަށް ނުކުންނަން ޖެހުނީއެވެ. ދުވަސްތައް ފާއިތުވެގެން ދިޔައީ މާ އަވަހަށް ކަމުގައި ރާއިޝްއަށް ހީވިއެވެ. ހިތާ ދެކޮޅަށް ނަމަވެސް ރާއިޝް އޮފީހަށް ނުކުތެވެ. ދިރިއުޅުން އުފާވެރިވާނީ ، ހަޔާތުގެ މަގުސަދުތައް ހާސިލްވާނީ ފައިސާ ހޯދައިގެންކަން ރާއިޝް ގަބޫލުކުރެއެވެ. ރާއިޝްގެ އެދުމަކީ ނޫރާ އަބަދުހެން އުފަލުގައި ބެހެއްޓުމެވެ.\nރާއިޝް އާއި ނޫރާގެ ހަޔާތުގެ އުފާވެރިކަމުގެ ބޮޅުތަކަށް ބޮޅެއް އަނެއްކާވެސް އިތުރުވެއްޖެއެވެ. ކައިވެންޏަށް މާގިނަ ދުވަސްތަކެއް ނުވަނީހެވެ. ކައިވެންޏަށް ފަހު ދެމީހުންގެވެސް އުންމީދަކީ އެއީއެވެ. އެއުފާވެރި ޚަބަރު ލިބުމުން ރާއިޝްމެންގެ ދެމީހުން އުފަލުން ފޮޅުނެވެ. ދެމަފިރިން އިންތިޒާރީގެ ދުވަސްތައް ކެއްތެރިކަމާއެކު ، ގުނަމުންދިޔައީ އެމީހުންގެ ލޯބީގެ ނިޝާން ދުނިޔެއަށް އަންނާނެ ދުވަހަކަށެވެ.\nއޮފީހުން ނިމިގެން ގިނަވަގުތު ރާއިޝް ހޭދަކުރަނީ ނޫރާއަށް އެހީތެރިވެ ދިނުމަށެވެ. ނޫރާއަށް ކެވޭކަހަލަ މޭވާއާއި ތަރުކާރީ އަބަދުވެސް ގެނެސްފަ ބަހައްޓައެވެ. ނޫރާ ބޭނުންވާ ކޮންމެކަމެއް ބަރާބަރަށް ކުރެވޭތޯ ބަލައެވެ. ނޫރާ ހިތްހަމަޖައްސާދީ އުފަލުގައި ބެހެއްޓޭތޯ އަބަދުވެސް މަސައްކަތްކުރެއެވެ. ނޫރާ ގޮވައިގެން ކޮންމެދުވަހަކުވެސް އަސުރު ވަގުތު ހިނގާލަން ދިއުމަކީ ރާއިޝް އާދައިގެ މަތިން ކުރާކަމެކެވެ.\nދުވަސްތައް މާޒީއާއި އެކުވެގެން ގޮސް ނޫރާ ވިހާދުވަސް ކައިރިވެއްޖެއެވެ. ބޭނުންވާނެ ހުރިހާ އެއްޗެއްސެއް ގަނެ ތައްޔާރީތައް ދުރާލާވިއެވެ. ދެމީހުންގެ މަޝްވަރާގެ މަތިންނެވެ. ނުވަމަސް ފުރުމުން ޗުއްޓީ ނަގަން ރާއިޝް ބޭނުންވިއެވެ. އެހެނަސް ރަށުގައި ހުރެގެން ވިހެއުމުގެ ހުރިހާކަމެއް ހަމަޖެހެން ހުރުމުން ނޫރާ އެގޮތެއް ބޭނުމެއް ނުވިއެވެ. އެހެންކަމުން ހިތާ ދެކޮޅަށް ނަމަވެސް ރާއިޝް މަސައްކަތަށް ނުކުންނަމުން ދިޔައެވެ.\nއާދައިގެމަތިން ރާއިޝް މަސައްކަތުގައި އަވަދިނެތި އުޅެމުންދިޔައެވެ. ރާއިޝްގެ ފޯނު ރިންގް ވާން ފެށީ ފައިލް ރެކް ކައިރީގައި ކޮންމެވެސް ލިޔުމެއް ހޯދުމަށް މަސައްކަތް ކުރަމުން ދަނިކޮށެވެ. އަވަހަށް ރާއިޝް ފޯނުނެގިއެވެ. ދެތިން މިނެޓް ފަހުން އޮފީހުން ހުއްދަ ހޯދައިގެން ރާއިޝް މިސްރާބުޖެހީ ހޮސްޕިޓަލާއި ދިމާއަށެވެ. ނޫރާ އެނދުމަތީ ކުރީމައެވެ. ބަނޑުގައި ރިއްސާން ފެށުމުންނެވެ.\nރާއިޝްއަށް ހޮސްޕިޓަލަށް ދެވުނުއިރު ނޫރާ ވިއްސާކޮޓަރިއަށް ވައްދައި ފިއެވެ. ދެފަރާތުގެ އާއިލާގެ މީހުން މަޑުމަޑުން ހޮސްޕިޓަލަށް ޖަމާވަމުން ދިޔައެވެ. އެންމެންވެސް ތިބީ އިންތިޒާރުގައެވެ. ވަގުތުތައް ދިގުވާން ފެށުމުން ރާއިޝްގެ ހިތުގެ ހިނގުން އަވަސްވާން ފެށިއެވެ.\nއިރުކޮޅެއް ފަހުން ނަރުސްކުއްޖެއް ނުކުތެވެ. ނަރުސްކުއްޖާގެ އަތުގައި އޮތީ ލޯބި ލޯބި ފުއްގަނޑެއް ފަދަ ރީތި ކުއްޖެއެވެ. ނޫރާގެ މަންމަ ތުއްތުތުއްތު ބޭބީ އުރާލިއެވެ. ރާއިޝްވެސް ގާތްވެލިއެވެ. ނޫރާގެ މަންމަ ރާއިޝްގެ އަތަށް ބޭބީ ދިނެވެ. ދަރިފުޅާ ލޯބިކޮށްލަމުން ރާއިޝް ނޫރާގެ ވާހަކަ އެހިއެވެ. އެވަގުތަކީ ޑޮކްޓަރުވެސް ނުކުތް ގަޑިއެވެ. ޑޮކްޓަރު ރާއިޝްގެ ކޮޑުގައި އަތް ބާއްވާލިއެވެ. އައި އިސްޖަހާލިއެވެ. ކަމެއް ގޯސްވެއްޖެ ކަމުގައި ރާއިޝްގެ ހިތް ބުންޏެވެ. ވީ ވެސް ހަމަ އެހެންނެވެ. ޑޮކްޓަރު ދިން ޚަބަރުން ރާއިޝްގެ ހަޔާތަށް ތޫފާނެއް އަތުވެއްޖެއެވެ. ހިތަށް ހީވީ ތޫނު ހަންޖަރެއް ހަރާލި ހެންނެވެ. އާއިލާމީހުން ހިތްވަރުދިނެވެ. ކެއްތެރިވުމަށް ނަސޭހަތްތެރި ވިއެވެ.\nވިއްސަން އުޅުމުގެ ތެރޭގައި ނޫރާގެ ފުރާނަ މިދުނިޔެއާއި އަލްވަދާއުކީއެވެ. އަބަދައްޓަކައި ރާއިޝް އާއި ވަކިވެގެން ދިޔައީއެވެ. އެހެނަސް ރާއިޝްއަށް އަމާނާތެއް ހަވާލުކޮށްފައެވެ. ނޫރާގެ ލޯބީގެ ނިޝާނެއް ގެ ގޮތުގައެވެ. ލޯބި ލޯބި ނޫރާއެއް އުފަން ކުރުވާފައެވެ.\nއެންމެ ފަހުފަހަރަށް ނޫރާ ދެކިލުމަށްޓަކައި ރާއިޝް ނޫރާ ބާއްވާފައި އޮތް ތަނަނަށް ވަނެވެ. ނޫރާ ފެނުމުން ރާއިޝްއަކަށް ކެތެއް ނުކުރެވުނެވެ. ދުވެފައި ގޮސް ފުރާނަނެތް ނޫރާގެ ހަށިގަނޑުގައި ބައްދާލިއެވެ. މޮޔައަކު ފަދައިން އެހަށިގަނޑުގެ އެތަންމިތަނުގައި ބޮސް ދިނެވެ. ލޮލުން އޮހޮރެމުންދާ ކަރުނަތަކާ އެކުގައެވެ. ހިތުން ގިސްލާ ހާލުގައެވެ.\nރާއިޝް ސިހިގެން ދިޔައީ "ޑޭޑީ" އޭކިޔާ ގޮވާލި އަޑަށެވެ. މީގެ ފަސްއަހަރުގެ ކުރީގެ ޚިޔާލީ އާލަމުން އެނބުރި އާދެވުނީ ކުޑަކުނަ "ނިއުޝާ" ދުވަމުން އައިސް ރާއިޝްގެ ގައިގާ ބައްދާލުމުންނެވެ. ރާއިޝް ލޯތްބާއެކު ނިއުޝާ އުރާލިއެވެ. އަދި ދަރިފުޅުގެ ކޮލުގައި ލޯބިން ބޮސްދިނެވެ. އަސުރުމަލާއި ގުޅިފައިވާ އެލޯބީގެ ނިޝާން ރާއިޝްގެ ހިތުން ދުވަހަކުވެސް ނުފޮހެވޭނެއެވެ. އެމީހުންގެ ދަރިފުޅު ނިއުޝާ ފެންނަ ކޮންމެހިނދަކު އެހަނދާން އާވެއެވެ. އަބަދުހެން ރާއިޝްގެ ގަމީހު ޖީބުގައި އޮންނަ ކުޑަ ރުމާލުގައި އަސުރު މާ ބާއްވައެވެ. އެލޯބީގެ ނިޝާނެއްގެ ގޮތުންނެވެ.\nފުރަތަމަ ކޮޅު ސިފަ ކުރުން ވަރަށް ރަނގަޅު. އެކަމަކު ފަހުން އައިސް ހީވަނީ ވާހަކަ އަވަހަށް ނިންމާލަން އުޅެފަހުރިހެން


SunOnline: Gully Boy ge sequel eh hadhanee\n"ގަލީ ބޯއީ"ގެ ސީކުއަލް އެއް ހަދަނީ\nއައިމިނަތު ލުބާ 11 Mar 2019, 09:12\nރަންވީރު ސިންގް އަދި އާލިއާ ބަޓް ލީޑު ރޯލުން ފެނިގެންދާ، ޒޯޔާ އަޚްތަރުގެ ފިލްމު 'ގަލީ ބޯއީ'ގެ ސީކުއަލްއެއް ހަދަން ނިންމާފައިވާ ކަމަށް ފިލްމުގެ ޑައިރެކްޓަރު ޒޯޔާ ބުނެފިއެވެ.\nއެ ފިލްމުގެ ސީކުއަލްއެއް ހަދަން ނިންމާފައިވާކަން ޒޯޔާ ކަށަވަރުކޮށްދީފައިވާއިރު އެ ފިލްމުގެ މަސައްކަތް ވެސް މިހާރު ފަށާފައިވާ ކަމަށް ވެސް އޭނާ ބުންޏެވެ.\nފިލްމުގެ ދެވަނަ ބައި އިއުލާންކުރި ނަމަވެސް ދެވަނަ ބައިން ފެނިގެންދާނެ ތަރިންތަކެއް ހާމަކޮށްފައެއް ނުވެއެވެ. ފިލްމަށް މިހާރު 100 ކުރޯޑަށް ވުރެ ބޮޑު އާމްދަނީއެއް ލިބުނުއިރު އެ ފިލްމަށް ބެލުންތެރިންގެ ތަރުހީބު ބޮޑެވެ.\nމަޝްހޫރު ކްރިޓީކް ތަރަން އާދަޝް ވަނީ އެ ފިލްމަށް ހަތަރު ތަރި ދީފަ އެވެ. އޭނާ ބުނީ އެ ފިލްމަކީ މިހާތަނަށް ޒޯޔާ އުފެއްދި އެންމެ މޮޅު ފިލްމު ކަމަށެވެ. އަދި އޭނާ ވަނީ ރަންވީރު އަށާއި އާލިއާއަށް ވަރަށް ބޮޑަށް ތައުރީފްކޮށްފަ އެވެ.\nއެ ފިލްމު ވަނީ ޖަރުމަނުގައި ކުރިއަށްދާ 69 ވަނަ ބާލިން އިންޓަނޭޝަނަލް ފިލްމު ފެސްޓިވަލުގައި ވެސް ޕްރިމިއާކޮށްފަ އެވެ.\nގަލީ ބޯއީ'ގައި ރަންވީރު ފެނިގެންދާނީ 'މުރާދު' ކިޔާ އިންޑިއާގެ މުމްބާއީގެ ސްލަމްއަށް ނިސްބަތްވާ ރެޕާއެއްގެ ރޯލުންނެވެ. އެ ފިލްމަކީ އިންޑިއާގެ އަންޑަގުރައުންޑް ދެ ރެޕް އާޓިސްޓުން ކަމުގައިވާ ޑިވައިން އަދި ނޭޒީގެ ހަޔާތުގެ މައްޗަށް ބިނާކޮށް އުފައްދައިފައިވާ ފިލްމެކެވެ.\nފިލްމުގައި ރަންވީރާއި އާލިއާގެ އިތުރުން ދެން ފެނިގެން ދާނީ ސިދާންތު ޗަތުރުވޭދީ، ކަލްކީ ކޮއެޗްލިން، ވިޖޭ ރާޒް އަދި އަމްރުތާ ސުބާޝްއެވެ. މިއީ ރަންވީރާއި އާލިއާ އެކުގައި ފެނިގެންދާ ފުރަތަމަ ފަހަރެވެ. ނަމަވެސް ދެތަރިންގެ ކެމިސްޓްރީ ވަނީ ގިނަ ބަޔަކަށް ކަމުގޮއްސައެވެ.


PCOS aa eku barudhan lui kuraanee kihineh? | Hurihaa.mv\nޕީސީއޯއެސްއާއެކު ބަރުދަން ލުއި ކުރާނީ ކިހިނެއް؟\nLast updated on 12 Sep 2021, 11:35\nޕީސީއޯއެސްއާއެކު ބަރުދަން ލުއިކުރުމަށް ގޮންޖެހުންތައް ކުރިމަތިވާނެ\nޕީސީއޯއެސް އަކީ ދިވެހި މުޖުތަމައުގެ އަންހެނުންގެ މެދުގައި ވަރަށް އާއްމު ބައްޔެކެވެ. މިއީ ބަރުދަން ލުއިކުރުމަށް އުނދަގޫކުރުވާ ބައްޔެއް ކަމުން ޕީސީއޯއެސް ތަހައްމަލު ކުރަމުންދާ ނަމަ ބަރުދަން ލުއި ކުރަން އިތުރު މަސައްކަތެއް ކުރަން ޖެހޭނެ އެވެ. އެހެން ކަމުން މިލިޔުމުގައި ޕީސީއޯއެސް އާއެކު ބަރުދަން ލުއި ކުރަން ކުރެވިދާނެ ބައެއް ކަންކަމަށް ބަލާލާނަމެވެ.\nކެއުމުގައި ފައިބާ ގިނަ ކުރުން\nކެއުމުގައި ފައިބާ ގިނަ ކުރުމަކީ ހަށިގަނޑުގެ ހަޖަމު ކުރުމުގެ ނިޒާމުގެ މަސައްކަތުތައް ރަނގަޅު ކޮށްދީ ބަނޑު ހިންދާލުމަށް އެހީވެދޭނެ ކަމެކެވެ. އެހެން ކަމުން ކޮންމެ ނާސްތާއެއްގައި ވެސް ފައިބާ އެކުލެވޭ ކެއުމެއް ހިމެނުމަކީ މުހިއްމު ކަމެކެވެ. މީގެ ތެރޭގައި ބަދަނާއި ގޮދަނުގެ ބާވަތްތައް ހިމެނެ އެވެ.\nޕްރޮޓީންސް ގިނަ ކުރުން\nޕީސީއޯއެސް އާއެކު ބަރުދަން ލުއި ކުރަން މަސައްކަތް ކުރާނަމަ ހަށިގަނޑަށް ބޭނުންވާ މާއްދާތައް ރަނގަޅަށް ބޭނުން ކުރުމަކީ މުހިއްމު ކަމެކެވެ. އެގޮތުން ކޮންމެ ނާސްތާއަކާ އެކުވެސް ޕްރޮޓީންސް ލިބިދޭ ބާވަތެއް ހިމަނަން ވާނެ އެވެ. މީގެ ތެރޭގައި ބިސް އަދި މަސް ހިމެނެ އެވެ.\nހެލިފެލިވެ ކަސްރަތުކޮށް އުޅުމުގައި ތަޖުރިބާކާރެއްގެ ލަފާ ހޯދުމަކީ މުހިއްމު ކަމެކެވެ. އެގޮތުން ބަރުދަން ލުއި ކުރުމުގެ ތާވަލް އެކުލަވާލާއިރު ޕާސަނަލް ޓްރެއިނަރެއްގެ އެހީ ހޯދުން ބުއްދިވެރި އެވެ. އެއީ އެފަދަ ފަރާތްތަކަށް ތިބާގެ ހާލަތަށް ބަލައިގެން ވޯފް އައުޓް ޕްލޭން ހަދަން އެނގޭނެތީ އެވެ.\nއަންހެނުން ލައިފްސްޓައިލް ސިއްހަތު


މިއަހަރު ވެސް މީޑިއާނެޓްގެ ރޯދަ ހަދިޔާ ޕްރޮމޯޝަންގައި އަގު ހުރި...\nމީޑިއާނެޓް ރޯދަ ހަދިޔާ ޕްރޮމޯޝަން\nމިއަހަރު ވެސް މީޑިއާނެޓްގެ ރޯދަ ހަދިޔާ ޕްރޮމޯޝަންގައި އަގު ހުރި ގިނަ އިނާމްތަކެއް!\nމި ޕްރޮމޯޝަންގައި ޖުމްލަ 13 ނަސީބުވެރިން ހޮވާނެ\nމި ޕްރޮމޯޝަން ކުރިއަށް ދާނީ 14 ފެބްރުއަރީން 14 އޭޕްރިލް އަށް\n17 ފެބްރުއަރީ 2021 | ބުދަ 10:25\nމީޑިއާނެޓް ރޯދަ ހަދިޔާ ޕްރޮމޯޝަން ގައި މިއަހަރުވެސް އަގު ހުރި ގިނަ އިނާމްތަކެއް\nމީޑިއާނެޓްގެ ރޯދަ ހަދިޔާ ޕްރޮމޯޝަން މިއަހަރު ވެސް އަގު ހުރި ގިނަ އިނާމްތަކަކާއެކު ކުރިއަށް ގެންދާނެ ކަމަށް އެކުންފުނިން ބުނެފިއެވެ.\nމީޑިއާނެޓުން ބުނީ މިއަހަރުގެ ރޯދަ ހަދިޔާ ޕްރޮމޯޝަން ކުރިއަށް ގެންދަން ހަމަޖެހިފައި އޮތީ ދެ މަސް ދުވަހަށް ކަމަށެވެ. އެއީ 14 ފެބްރުއަރީން 14 އޭޕްރިލްއަށެވެ. އަދި މި ދެ މަސްދުވަހުގެ ތެރޭގައި ޖުމްލަ 13 ނަސީބުވެރިއަކަށް އަގު ހުރި އިނާމްތަކެއް ލިބިގެންދާނެ ކަމަށް މީޑިއާނެޓުން ބުނެއެވެ.\nއެގޮތުން ޕްރޮމޯޝަން ކުރިއަށް ގެންދާ ކޮންމެ މަހެއްގެ ނަސީބުވެރި ފަރާތެއް ހޮވާނެ ކަމަށް މީޑިއާނެޓުން ބުނެފައިވާއިރު، ދެ މަހުގެ ދެ ނަސީބުވެރިންނަށް އައިފޯން 12 ޕްރޯއެއް ލިބިގެންދާނެއެވެ. އަދި ކޮންމެ ހަފްތާއަކު ނަސީބުވެރިން ހޮވާއިރު، ވީކްލީ ޕްރައިޒް 8 ފަރާތަކަށް ލިބިގެންދާނެ ކަމަށް މީޑިއާނެޓުން ބުނެއެވެ.\nވީކްލީ ޕްރައިޒްގެ ގޮތުގައި ލިބިގެންދާނީ 15000 ރުފިޔާގެ ގިފްޓް ވައުޗަރއެއް ކަމަށް މީޑިއާނެޓުން ބުނެއެވެ.\nމީގެ އިތުރުން މުޅި ޕްރޮމޯޝަންގެ ނަސީބުވެރި3ފަރާތަކަށް ގްރޭންޑް ޕްރައިޒް ދިނުމަށް ހަމަޖެހިފައިވާކަމަށް މީޑިއާނެޓުން ފާހަގަކުރެއެވެ. އެގޮތުން ތިން ވަނައަށް ހޮވޭ ނަސީބުވެރި ފަރާތަކަށް 65 އިންޗީގެ ޓީވީއެއް އަދި ދެ ވަނައަށް ހޮވޭ ނަސީބުވެރި ފަރާތަކަށް އައިޕެޑް ޕްރޯއެއް ލިބިގެންދާނެއެވެ.\nމި ޕްރޮމޯޝަންގެ އެއް ވަނައަށް ހޮވޭ ނަސީބުވެރިފަރާތައް އައިފޯން 12 ޕްރޯ މެކްސްއެއް އަދި މެކްބުކް ޕްރޯއެއް ލިބިގެންދާނެއެވެ.\nމީޑިއާނެޓުން ބުނީ މިޕްރޮމޯޝަންގެ ދަށުން ވީކްލީ ޕްރައިޒްތަކަށް ހޮވޭ ފަރާތްތަކަށް ލިބޭ ގިފްޓު ވައުޗަރ ބޭނުންކުރުމަށް، ރެއިންބޯ ލިވިންގް މޯލް، ބަލޯޓާ، މެންގޯ ޝޮޕް، މިނިސޯ، ސޮނީ ސްޕޯޓްސް، އެލް މޯބައިލް، އެލް ޒޯން، އޭސް، ލެކިއުޓް އިދި ހައި ސޭލްސް ފަދަ މަޝްހޫރު ވިޔަފާރިތައް މީޑިއާނެޓާ ގުޅިފައިވާކަމަށެވެ.\nމީޑިއާނެޓުގެ ވޯންޓް އިޓް އޯލް ޕެކޭޖް އެކްޓިވޭޓްކުރުމުން މި ޕްރޮމޯޝަންގެ ހުރިހާ އިނާމަކަށް ބައިވެރިވެވޭ އިރު، ފެމިލީ ޕެކޭޖް އެކްޓިވޭޓް ކުރާ ކަސްޓަމަރުންނަށް ވީކްލީ އަދި މަންތުލީ ޕްރައިޒްގައި ބައިވެރިވުމުގެ ފުރުސަތު ލިބިގެންދާނެއެވެ.\nމީޑިއާނެޓުން ބުނީ އެކުންފުންޏާ އަލަށް ގުޅޭ ކަސްޓަމަރުންނާއި ރިކަނެކްޓު ކުރާ ކަސްޓަމަރުން ޕެކޭޖް އެކްޓިވޭޓް ކޮށްގެން މަންތްލީ ޕްރައިޒްގައި ބައިވެރިވެވޭނެކަމަށެވެ. އިނާމުގެ ލިބުމުގެ ފުރުސަތު އިތުރުކުރުމަށް އެއްމަހަށް ވުރެ ގިނަ މަހަށް ޕެކޭޖަށް ފައިސާ ދެއްކޭނެކަމަށް މީޑިއާނެޓުން ބުނެއެވެ.


ވަށްބޯ މިޔަރު - ވިކިޕީޑިއާ\nވަށްބޯ މިޔަރު (ސައިންޓިފިކް ނަން: Carcharhinus amblyrhynchos)ނުވަތަ (އިނގިރޭސި ބަހުން: Gray reef shark) އަކީ މިޔަރުގެ ބާވަތެކެވެ. މިއީ ރާއްޖޭގެ ފަރުފަޅުތަކުގެ ބޭރުގައި ގިނައިން އުޅޭ މިޔަރެކެވެ. މިބާވަތުގެ މިޔަރު އެކަހެރިކޮށްނާއި، ބައިބަޔަށް އުޅޭތަން ފެނެއެވެ. މިއީ މެދު އިސްކޮޅެއްގެ މިޔަރެކެވެ. މިޔަރުގެ ބޮލުގެ ކޮޅު ހުންނަނީ ވަރަށް ވަށްކޮށެވެ. މިބާވަތުގެ މިޔަރު އެންމެ ބޮޑުވާކަމަށް ވަނީ 1.9 މީޓަރަށެވެ.\nGrey reef shark at the bottom of Mayan Temple Water Slides at Atlantis.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 28 މާރޗް 2011، 11:53 ގައެވެ.


Aailaa in nuruhey meehakaa kaiveni kurumun dharifulhu andhaalaifi | Mihaaru\nމިދިޔަ ހަފުތާގައި ކައިވެނި ކުރި ޒީނާތު ރަފީގުގެ ކައިވެނީގެ ސެޓްފިކެޓް: އޭނާ މަރާލުމުގެ ފަހަތުގައި ހުރީ މަންމަ ކަމަށް ފުލުހުން ބުނޭ. --ފޮޓޯ:ބީބީސީ\nއާއިލާ އިން ނުރުހޭ މީހަކާ ކައިވެނި ކުރުމުން ދަރިފުޅު އަންދާލައިފި\n09 ޖޫން 2016 - 12:003comments\nލާހޯރު (ޖޫން 9) - އާއިލާ އިން ނުރުހޭ މީހަކާ ކައިވެނިކުރި އަންހެން ދަރިއެއްގެ ގައިގައި އަލިފާން ރޯކޮށްލި ޕާކިސްތާނުގެ މަންމައަކު ފުލުހުން ހައްޔަރުކޮށްފި އެވެ.\nއިރުމަތީގެ ސިޓީ ލާހޯރުގައި ހިންގި މި ހާދިސާއާ ގުޅިގެން ފުލުހުން ބުނީ ޒީނާތު ރަފީގު ނަމަކަށް ކިޔާ ކުއްޖާ ގަޔަށް ތެޔޮ އެޅުމަށް ފަހު އޭނާ ގައިގައި އަލިފާން ރޯކޮށްލާފައިވާ ކަމަށެވެ. މި ކަމުގައި އެންމެ އިސްކޮށް ހުރީ އޭނާގެ މަންމަ ޕަރްވީނެވެ.\nއުމުރުން 18 އަހަރުގެ ޒީނާތު މަރާލުމުގެ ކުރިން އޭނާ އަށް އަނިޔާކޮށްފައިވާ ކަމަށް ފުލުހުން ބުންޏެވެ. އަލިފާން ރޯކޮށްލުމުގެ ކުރިން އޭނާގެ ފުރާނަ ހުރިތޯ ޔަގީން ކުރާނީ ޕޯސްޓް މޯޓަލް ހަދައިގެން ކަމަށް ފުލުހުން ބުންޏެވެ.\nޒީނަތު މަރާލި ކަމުގެ ތުހުމަތުގައި އޭނާގެ ބޭބެއަކު ހޯދަމުންދާ ކަމަށް ފުލުހުންގެ ސްޕްރިންޓެންޑެންޓް އިބާދަތު ނިސާރު ވިދާޅުވި އެވެ. އޭނާގެ މަންމަ ވަނީ ކުށަށް އިއުތިރާފްވެފަ އެވެ. ފުލުހުން ބުނީ އުމުރުން 50 އަހަރުގެ އަންހެެނަކު އެކަނި، އެހެން ބައެއްގެ އެހީތެރިކަމެއް ނެތި އަންހެން ކުއްޖާ ގަޔަށް ތެޔޮ އަޅާ ރޯކޮށްލެވިދާނެ ކަމަށް ނުބެލެވޭ ކަމަށެވެ.\nއަންހެނުންނަށް ކުރާ އަނިޔާތައް ހުއްޓުވުމަށް ޕާކިސްތާނުގެ އަންހެނުން އަޑު އުފުލަނީ. --ފޮޓޯ:ބީބީސީ\nޒީނަތާއި އޭނާގެ ފިރިމީހާ ހަސަން ޚާން ކައިވެނިކޮށްފައި ވަނީ ހަފުތާއެއްހާ ދުވަސް ކުރިންނެވެ.\nމިއީ ޕާކިސްތާނުގައި އެއް މަސް ދުވަސް ތެރޭ ހިންގި މި ބާވަތުގެ ތިން ވަނަ ހާދިސާ އެވެ. ގިނައިން އަންހެން ކުދިންނަށް ހަމަލާ ދެނީ ކައިވެނީގެ މައްސަލަތަކުގަ އެވެ. މިދިޔަ ހަފުތާގައި ވަނީ ސްކޫލް ޓީޗަރެއް ކަމަށްވާ މާރިއާ ސަދަގާތު ކިޔާ އަންހެން ކުއްޖެއްގެ ގައިގައި ރޯކޮށް މަރާލައިފަ އެވެ. އިސްލާމް އާބާދާ ކައިރީގައި އޮންނަ މުއްރީ އަވަށުގައި މި ހާދިސާ ހިންގާފައި ވަނީ މާރިއާ ކިޔަވައިދޭ ސްކޫލުގެ ވެރިމީހާގެ ދަރިއަކާ އޭނާ ކައިވެނި ކުރަން ދެކޮޅު ހެދުމުންނެވެ. އެ އަންހެން ކުއްޖާ މަރާލުމުގައި އިސްކޮށް ހުރީ ސްކޫލުގެ ވެރި މީހާ އެވެ.\nކައިވެންޏަށް ދެކޮޅު ހެދި ޒުވާން ޓީޗަރު މަރާލުމުގައި އިސްކޮށް ހަރަކާތްތެރިވި ކަމަށް ބެލެވެނީ އެ ކުއްޖާ މަަސައްކަތް ކުރި ސްކޫލުގެ ވެރިމީހާ.\nމީގެ މަހެއްހާ ދުވަސްކުރިން ވަނީ އަބޮތުއާބާދުގައި ކައިވެނި ކުރަން ފިލައިގެން ދިޔަ އަންހެން ކުއްޖަކު ގައިގައި ރޯކޮށް މަރާލާފައި ކަމަށް ފުލުހުން ބުންޏެވެ.\nޕާކިސްތާނުގައި އާއިލާގެ މީހާގެ އަނިޔާތަކުގައި އަހަރަކު 1،100 އަންހެނުން މަރުވާ ކަމަށް ޕާކިސްތާނުގެ ހިއުމަން ރައިޓްސް ކޮމިޝަން އިން ބުނެ އެވެ. ގިނަ މައްސަލަތައް ރިޕޯޓް ނުކުރާ ކަމަށް ވެސް ވެ އެވެ. އާއިލާ އިން ބޭރުން އަންހެން ކުދިންނަށް އަނިޔާ ދިނުމަކީ ވެސް ޕާކިސްތާނުގައި އާއްމު ކަމެކެވެ. ޕަންޖާބު ޕްރޮވިންސް އިން ފެބްރުއަރީ މަހު ވަނީ އަންހެނުންނަށް އަނިޔާ ކުރުމަކީ ޖިނާއީ ކުށެއް ކަމަށް ކަނޑައަޅާ ގާނޫނެއް ފާސްކޮށްފަ އެވެ. އެކަމަކު މި ގާނޫނު އުވާ ނުލައިފި ނަމަ މުޒާހަރާ ކުރާނެ ކަމުގެ އިންޒާރު އިސްލާމީ ޕާޓީތަކުން ބުނެފައިވެ އެވެ.\nއިތުރު ލިޔުންތައް ޕާކިސްތާން ކައިވެނި މަރު\nޕާކިސްތާނުގެ ޓީޗަރު މަރާލި މީހުން ހައްޔަރުކޮށްފި


MMPRC hiyaanaathuge mauloomaathu ACC in riyaasee commission aa hissaakoffi | Mihaaru\nއެމްއެމްޕީއާރުސީގެ ޚިޔާނާތާ ގުޅޭ ގޮތުން އަލްޖަޒީރާ އިން ތައްޔާރުކުރި ޑޮކިއުމެންޓްރީގެ ޓްރެއިލާއަކުން ނަގާފައިވާ ސްކްރީން ޝޮޓެއް.\nއެމްއެމްޕީއާރުސީ ހިޔާނާތުގެ މައުލޫމާތު އޭސީސީން ރިޔާސީ ކޮމިޝަނާ ހިއްސާކޮށްފި\n28 ޖެނުއަރީ 2019 - 13:517comments\nއެ ކޮމިޝަންގެ ނައިބު ރައީސް މުއައްވިޒް ރަޝީދު މިއަދު ވިދާޅުވީ، ޓޫރިޒަމްގެ ބޭނުމަށް ކުއްޔަށް ދޫކުރި ރަށްތަކުން ދައުލަތަށް ވަންނަން ޖެހޭ ފައިސާ އަށް ހިޔާނާތްތެރިވި މައްސަލައިގައި އޭސީސީން ކުރި ތަހުގީގާ ގުޅޭގޮތުން ރިޔާސީ ކޮމިޝަނުން އެދުނު ހުރިހާ މައުލޫމާތެއް ފޯރުކޮށްދީފައިވާ ކަމަށެވެ. އެއީ، މިހާތަނަށް އޭސީސީން ހިންގި އެންމެ ބޮޑު ތަހުގީގެވެ.\nއެ ތަހުގީގަށް ފަހު، ރިޕޯޓެއް އެކުލަވައިލައި ދައުލަތުގެ ކަމާބެހޭ އިދާރާތަކަށް ވެސް އޭސީސީން ހުށަހެޅި އެވެ.\n"ތަހުގީގަށް އޭސީސީން ހޯދި ހުރިހާ މައުލޫމާތުތަކާއި ތަހުގީގު ކުރިއަށް ގެންދިޔަ ގޮތް ވެސް [ރިޔާސީ ކޮމިޝަން]ގެ މެމްބަރުންނާ އެކު ބޭއްވި ބައްދަލުވުމެއްގައި ވާނީ ހިއްސާކޮށްފައި،" މުއައްވިޒް ވިދާޅުވި އެވެ.\nދައުލަތުގެ ތެރޭގައި ހިންގި ޚިޔާނާތާއި މަނީ ލޯންޑްރިންގެ މައްސަލަތައް ބަލައި ގެއްލުނު ފައިސާ އަނބުރާ ހޯދަން އުފެއްދި ކޮމިޝަނުގެ މަސައްކަތް ފަށައި އެންމެ ފުރަތަމަ ބަލަން ފެށި މައްސަލަ އަކީ އެމްއެމްޕީއާރުސީގެ ޚިޔާނާތެވެ. އެ މައްސަލައިގެ ތަހުގީގަށް މީހުން ހާޒިރުކޮށް ސުވާލުކުރުމުގެ ބާރު ވެސް އެ ކޮމިޝަނަށް ރައީސްގެ ގަރާރަކުން އޮތީ ދީފަ އެވެ.\nMMPRC hiyaanaathuge thahugeegu Riyaasee commission in fashaifi\nއެމްއެމްޕީއާރުސީގެ ތަހުގީގާ ގުޅޭ ގޮތުން އެ ކޮމިޝަނަށް ބޭނުންވެދާނެ ފަދަ ހެއްކެއް ނުވަތަ މައުލޫމާތެއް ހުރި ނަމަ، ހިއްސާކޮށްދޭން ވަނީ އެދިފަ އެވެ.\nޓޫރިޒަމް ކުރިއަރުވަން ރާއްޖޭގެ ފަޅުތަކާއި ރަށްތައް ކުއްޔަށް ދޫކޮށްގެން ދައުލަތަށް ލިބެންޖެހޭ ގިނަ އަދަދެއްގެ ފައިސާ ވަދެފައި ވަނީ، އޮޑިޓް ރިޕޯޓާއި ތަހުގީގުތަކުން މިހާތަނަށް އެނގިފައިވާ ގޮތުގައި އެސްއޯއެފް ކިޔާ ކުންފުންޏަކަށެވެ. އެއީ، ހިޔާނާތުގައި އިސްކޮށް ހުންނެވި ކަމަށް ތުހުމަތުކުރެވޭ ކުރީގެ ނައިބު ރައީސް އަހްމަދު އަދީބުގެ އެކުވެރިންގެ ކުންފުންޏެކެވެ.\nއެމްއެމްޕީއާރުސީގެ ފައިސާގެ މުއާމަލާތްތައް ހިންގީ އެ އެކައުންޓް މެދުވެރިކޮށެވެ. އެ ފައިސާ ލިބުނު ކަމަށް ތުހުމަތު ކުރެވޭ ބޭފުޅުންގެ ތެރޭގައި ކުރީގެ ރައީސް ޔާމީނާއި އެމަނިކުފާނުގެ ބައެއް ވަޒީރުންނާއި ކުންފުނިތަކުގެ ވެރިންނާއި ސަރުކާރުގެ އެކި ފަންތީގެ ބޭފުޅުންގެ އިތުރުން ރައްޔިތުންގެ މަޖިލީހުގެ މެމްބަރުން ވެސް ހިމެނެ އެވެ.\nއެމްއެމްޕީއާރުސީ އަށް ވަންނަން ޖެހޭ ކަމަށް ތުހުމަތު ކުރެވޭ ފައިސާ އެސްއޯއެފުން ޔާމީންގެ އެކައުންޓަކަށް ޖަމާކުރި މައްސަލަ ފުލުހުން އަންނަނީ ތަހުގީގު ކުރަމުންނެވެ. އިސްލާމިކް ބޭންކުގައި ހުރި ޔާމީންގެ ޑޮލަރު އެކައުންޓަށް ޖަމާކުރި ފައިސާ އިން މަނީ ލޯންޑަރިންގެ އަމަލު ހިންގައި ދައުލަތުގެ އިދާރާތަކަށް ދޮގު މައުލޫމާތު ދެއްވި ކަމަށް ވެސް އެމަނިކުފާނުގެ މައްޗަށް ތުހުމަތު ކުރެ އެވެ. އެކަމަކު މި ތުހުމަތުތައް ޔާމީން ދޮގުކުރައްވަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރުސީ އަހުމަދު އަސްއަދު ކޮމިޝަން އޮން ސްޓޭޓް އެސެޓްސް ރިކަވަރީ


އިންޓަ މިލާން ބަލިކުރެވިއްޖެ ނަމަ ލީގު ތަށި ހޯދުމާ ގާތަށް ޖެހިލެވޭނެ: ހިގުއައިން\nއިޓާލިއަން ލީގުގެ އެއްވަނައިގައި ޔުވަންޓަސް އޮތީ ހަތަރު ޕޮއިންޓްގެ ލީޑަކާއެކު\nކ. މާލެ 31 ޖެނުއަރީ 2017 | އަންގާރަ 20:10 1,575\nޔުވަންޓަސްގެ ފޯވާޑް ހިގުއައިން - ގެޓީ އިމޭޖާސް\nއިޓާލިއަން ލީގުގައި އިންޓަ މިލާން ބަލިކުރެވިއްޖެ ނަމަ، ޔުވަންޓަސް އަށް ލީގު ތަށި ހޯދުމަށް ގާތަށް ޖެހިލެވޭނެ ކަމަށް ޔުވެންޓަސް އަށް ކުޅެމުން އަންނަ އާޖެންޓީނާގެ ފޯވާޑް ގޮންޒާލޯ ހިގުއައިން ބުނެފި އެވެ.\nނޫސްވެރިންނަށް މައުލޫމާތު ދެމުން ހިގުއެން ބުނީ އަންނަ އާދީއްތަ ދުވަހު އިންޓަމިލާނާ ދެކޮޅަށް ޔުވަންޓަސް ކުޅޭ މެޗުން ޔުވަންޓަސް އަށް ތިން ޕޮއިންޓް ލިބިއްޖެ ނަމަ އެ ކްލަބަށް ލީގު ތަށި ހޯދުމާ ގާތަށް ޖެހިލެވޭނެ ކަމަށެވެ.\nހިގުއައިން ބުނީ އެ މެޗު ވެގެންދާނީ ވަރަށް ވާދަވެރި މެޗަކަށް ކަމަށާއި، މޮޅުވާން އުނދާގޫވާނެ ކަމަށެވެ. އެހެން ނަމަވެސް ރަނގަޅު އަޒުމަކާ އެކު ނިކުމެއްޖެ ނަމަ މޮޅުވެވޭނެ ކަމަށް ވެސް ހިގުއައިން ވަނީ ބުނެފައެވެ.\nއިންޓަ އަށް އިހުތިރާމްކުރަންޖެހޭ ކަމަށް ފާހަގަކުރަމުން ހިގުއައިން ބުނީ އެޓީމުގެ ދިގު ތާރީހުގައި އިޓަލީ ލީގުގައި އަދި އެހެނިހެން މުބާރާތްތަކުގައި ވެސް ގިނަ ތަށިތަކެއް ކާމިޔާބުކޮށްފައިވާ ކަމަށެވެ.\nމި ސީޒަނުގައި ޔުވަންޓަސް އަށް ހިގުއައިން މޮޅު ކުޅުމެއް ދައްކަމުން އަންނަ އިރު، އޭނާ ވަނީ 21 މެޗު ކުޅެ 15 ލަނޑު މިހާތަށް އެޓީމަށް މި ސީޒަނުގައި ކާމިޔާބުކޮށްފައެވެ. އޭނާ މި ސީޒަނުގައި ޔުވަންޓަސްއާ ގުޅުނީ 90 މިލިއަން ޔޫރޯގެ އަގަކަށެވެ.\nއިޓާލިއަން ލީގުގެ ޕޮއިންޓް ތާވަލަށް ބަލާއިރު، ޔުވަންޓަސް އޮތީ ކުޅުނު 21 މެޗުން ލިބުނު 51 ޕޮއިންޓާއެކު ޕޮއިންޓް ތާވަލުގެ އެއްވަނައިގަ އެވެ. ޔުވަންޓަސްގެ ފަހަތުން ދެވަނައިގައި އޮތީ 22 މެޗުން 47 ޕޮއިންޓް ހޯދާފައިވާ ރޯމާ އެވެ.


Comedy | Mihaaru\nއަމީތާބްގެ "ގުލާބޯ ސިތާބޯ" އަންނަ މަހުގެ 12 ގައި\nއަމީތާބް ބައްޗަނާއި އަޔޫޝްމަން ކްރާނާ މުހިއްމު ރޯލްތައް ކުޅެފައިވާ ފިލްމު "ގުލާބޯ ސިތާބޯ" އަންނަ މަހުގެ 12 ގައި އެމެޒޯން ޕްރައިމް ވީޑިއޯ އިން ސްޓްރީމްކުރާ ގޮތަށް ނިންމައިފި އެވެ.\nއެކްޓަރު ޖެރީ ސްޓިލާ މަރުވެއްޖެ\nކޮމެޑީ ރޯލްތަކުން ބެލުންތެރިންގެ ބޮޑު މަގުބޫލުކަމެއް ހޯދި އެމެރިކާގެ އެކްޓަރު ޖެރީ ސްޓިލާ މިއަދު މަރުވެއްޖެ އެވެ.\nރިޝީގެ "ޝަރުމާޖީ ނަމްކީން" ނިންމާނެ\nރާޖާއި ކްރިތީގެ ފިލްމަކީ "ސެކަންޑް އިނިންސް"\nމިދިޔަ ފެބްރުއަރީ މަހު އިއުލާންކުރި ރާޖްކުމާރު ރާއޯ އާއި ކްރިތީ ސެނަންގެ ފެމިލީ ކޮމެޑީގެ ނަމަކަށް "ސެކަންޑް އިނިންސް" ހަމަޖައްސައިފި އެވެ.\nއަމަރް އާ ފިލްމަކަށް ތައްޔާރުވާން ފަށައިފި\nބާރްތީ އާއި ހާޝްގެ އާ ކޮމެޑީ ޝޯއެއް\nއިންޑިއާގެ މަޝްހޫރު ކޮމެޑިއަން ދެމަފިރިން ކަމަށްވާ ބާރްތީ ސިންގް އާއި ހާޝް ލިމްބާޗިއާގެ އާ ކޮމެޑީ ޝޯއެއް ކަލާޒް ޗެނެލުން ދައްކަން ފަށައިފި އެވެ.\nމިއީ ހާދަހާ ފަސޭހަ ވަޒީފާ އެކޭ ބައެއް މީހުން ހިތަށް އަރައިފާނެ އެވެ. އެކަމަކު މީހުން ހެއްވައި ލުމަކީ ކޮމީޑިއަނުން ބުނާގޮތުގައި އެންމެ އުނދަގޫ އެއް ކަންތަކެވެ. ޔަގީނުން ވެސް އިންޑިއާގެ މަޝްހޫރު ކޮމީޑިއަން ކަޕިލް ޝަރުމާ، މީހުން ހެއްވާލައިގެން ހޯދިވަރުގެ ކާމިޔާބީއެއް މި ފަހުން އިންޑިއާގެ އެއްވެސް ފަންނާނަކަށް ހޯދިފައެއް ނެތެވެ.\nއަނެއްކާ ވެސް ކޮމެޑީއެއް ކުޅެލަން ބޭނުން: ޖޯން\nއަނެއްކާ ވެސް ކޮމެޑީ ފިލްމެއް ކުޅެލަން ބޭނުންވާ ކަމަށާއި އެ ޖޯންރާއަކީ އޭނާ ވަރަށް ގަޔާވާ ވައްތަރުގެ ފިލްމްތަކެއް ކަމަށް އެކްޓަރު ޖޯން އަބްހަރަމް ބުނެފި އެވެ.\nއަރާރުމަކަށް ފަހު "ކަޕިލް ޝަރުމާ ޝޯ" ހުއްޓާލަނީ\nއިންޑިއާގެ އެންމެ މަޝްހޫރު ކޮމޭޑިއަން ކަޕިލް ޝަރުމާއަށް، މިދިޔަ ހަފުތާގައި ވަރަށް ގިނަ މައްސަލަތައް ވަނީ ދިމާވެފަ އެވެ. "ދަ ކަޕިލް ޝަރުމާ ޝޯ"ގައި އޭނާއާ އެކު މުހިއްމު ބައެއް އަދާކުރާ ސުނިލް ގްރޯވަރު އާއި ކަޕިލް އޮސްޓްރޭލިއާ އިން އިންޑިއާއަށް ދިޔަ ފްލައިޓްގައި ކުރި ޒުވާބެއްގައި ސުނިލްއާ ދިމާލަށް ހަޑި ހުތުރު ބަހުން މުޚާތަބުކޮށް...\nއިންޑިއާގެ އެންމެ މޮޅު ދެ ކޮމޭޑިއަނުން ހަނގުރާމަކުރަނީ\nސޮނީ ޓިވީން ދައްކާ "ދަ ކަޕިލް ޝަރުމާ ޝޯ" އަކީ އިންޑިއާގައި މިހާރު ދައްކާ އެންމެ މަޝްހޫރު ކޮމެޑީ ޝޯ އެވެ. މި ޝޯގެ ހޯސްޓް ކަމަށްވާ ކަޕިލް ޝަރުމާ އަކީ މިހާރު ޝާހްރުކް ޚާނާއި ސަލްމާން ޚާން ފެންވަރުގެ އެކްޓަރެކެވެ. މަގްބޫލުކަމުގެ ގޮތުންނާއި ފައިސާގެ ގޮތުން ކަޕިލް އާއި ބޮލީވުޑްގެ އެންމެ އުހުގައި ތިބި އެކްޓަރުންނަކާ މާ ބޮޑު ތަފާތެއް...


ރައީސަށް މިނިމަމް ރިޒާވް ރިކުއަޔަރމެންޓަކީ ކޯއްޗެއްކަން އެނގިވަޑައިނުގަތް!\nއަހްމަދު އަޒާން 25 މާރިޗު 2020 21:29\nމޯލްޑިވްސް މަނިޓަރީ އޮތޯރިޓީއިން ކަނޑައަޅާ މިނިމަމް ރިޒާވް ރިޒާވް ރިކުއަރމެންޓަކީ ކޯއްޗެއްކަން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް އެނގިވަޑައިނުގަންނަވާކަން ހާމަވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި އެމްއެމްއޭ އިން ބޭންކުތަކުން ބަހައްޓަން ޖެހޭ އެންމެ ދަށް މިންވަރު މަދު ކުރަން އުޅޭކަމަށް ކުރިން ބުނެފައިވާތީ އެކަމާ ގުޅޭގޮތުން ވަގުތު ނޫހުން ސުވާލު ކުރުމުން ރައީސް ސޯލިހް ވަނީ މިނިމަމް ރިޒާވް މިންވަރު މިހާރު ހުރީ 10 އިންސައްތައިގަ ކަމަށާއި އަދި އެ އެމައުންޓު ދަށް ނުކުރާކަމަށެވެ.\nނަމަވެސް ދެން ރައީސް ވަނީ ޑޮލަރުުގެ އަގު މާކެޓުގައި ދަށްވެއްޖެނަމަ، އެމްއެމްއޭގެ ވިސްނުމަކީ5ޕަރސެންޓުދަށްކޮފައި ޑޮލަރު ބޭންކުތަކަށް ޕަމްޕު ކުރުން ކަމުގައި ރައީސް ވިދާޅުވިއެވެ. އަދި ގާތްގަނޑަކަށް 150 މިލިއަން ޑޮލަރު މާކެޓެއް ނިކުންނާނެ ކަމަށް ރައީސް ސޯލިހް ވިދާޅުވިއެވެ.\n"އަދި އެ ހާލަތު އަތުވެއްޖެއްޔާ، ޑޮލަރ މާކެޓުގައި ދަށްވެއްޖިއްޔާ އެމްއެމްއޭގެ ވިސްނުމަކީ5ޕަސެންޓަށް ދަށްކޮށްފައި އެ ޑޮލަރުވެސް ޕަމްޕު ކުރުން ބޭންކުތަކަށް. އެހިސާބަށް ގޮސްސިއްޔާ ވަގުތީ ކަމެއްގެ ގޮތުގައި އެކަން ކުރައްވާނެ. އެއީ ގާތްގަނޑަކަށް 150 މިލިއަން ޑޮލަރު އަނެއްކާވެސް މި މާކެޓަށް ނިކުންނާނެ."\nރައީސް މިހެން ވިދާޅުވިނަމަވެސް މިނިމަމް ރިޒާވް ރިކުއަރމެންޓު ދަށްކުރަނީ އެއްވެސް ގޮތަކަށް އިޤްތިސާދަށް ޑޮލަރު ޕަމްޕު ކުރުމުގެ ބޭނުމުގައެއް ނޫނެނެވެ. ކޮވިޑު-19 އާއި ގުޅިގެން މަރުކަޒީ ބޭންކުން އަޅަން ނިންމި ފިޔަވަޅުތަކުގެ ތެރޭގައިި ބޭންކުތަކުން މަރުކަޒީ ބޭންކުގައި ބަހައްޓަން ޖެހޭ މިނިމް ރިޒާވް އަދަދު، ބޭންކުތަކުން ލިކުޑިޓީ ބޭނުން ޖެހިއްޖެ ހާލަތެއްގައި،5އިންސައްތައަށް ކުޑަކުރުން ހިމެނެއެވެ. މި ފިޔަވަޅަކުން އިޤްތިސާދުގައި ހުންނަ ޑޮލަރުގެ އަދަދަކަށް އެކަށީގެންވާ ބޮޑު ބަދަލެއް ނާންނާނެއެވެ. އަދި އެއީ އެއްގޮތަކަށްވެސް ޑޮލަރުގެ އަގާއި އެހާ ބޮޑަށް ގުޅޭ ކަމެއްވެސް ނޫނެވެ.\nޑޮލަރުގެ އަގު އެއްވަރެއްގައި ހިފެހެއްޓުމަށް އެމްއެމްއޭ އިން ކުރަން ނިންމާފައިވާ ކަމަކީ ފޮރިން އެކްސްޗޭންޖް ބާޒާރަށް މިހާރު ފޯރުކޮށްދެމުންދާ ބޭރުފައިސާގެ އަދަދު އިތުރުކުުރުމާއި، އެމްއެމްއޭގައި ގާއިމްވެފައި ހުރި އެކިއެކި ވަސީލަތްތައް މެދުވެރިކޮށް ބޭންކުތަކަށް އިތުރަށް ބޭރުފައިސާ ފޯރުކޮށްދިނުމެވެ.\nއެމްއެމްއޭއިން ފޮރެން އެކްސްޗޭންޖް ބާޒާރަށް ޑޮލަރު ވިއްކަނީ އެމްއެމްއޭގެ ބޭރުފައިސާގެ ރިޒާވުންނެވެ. އަދި އެ ރިޒާވުގައި ހުރި ފައިސާއަށް އިތުރުކުރުމަށް އިންޑިއާއިން 150 މިލިއަން ޑޮލަރު ގެ ލޯނެއްވެސް ސަރުކާރުން ވަނީ ނަގަން ނިންމާފައެވެ. ރައީސް ގެ ވާހަކަފުޅުގައި އެ ވިދާޅުވާ 150 މިލިއަން ޑޮލަރަކީ އިންޑިއާ އިން ނަގާ އެ ލޯނުކަމަށްވުން އެކަށީގެންވެއެވެ.\nބޭންކުތަކުގެ މިނިމަމް ރިޒާވް ރިކުއަރމެންޓަކީ ކޯއްޗެއްކަން ރައީސަށް އެނގިވަޑައިނުގަތުމުން ގިނަ ބައެއްގެ ފާޑުކިޔުން ރައީސަށް ވަނީ އަމާޒުވެފައެވެ.\n46 % އުފާވި\n24 % ދެރަވި\n20 % ރުޅިއައި\nއިޤްތިސާދު ރައީސް ސޯލިހް އެމްއެމްއޭ ކޮވިޑު-19 މިނިމަމް ރިޒާވް\nMarch 19, 2020 17:40:34\nރިޒާވްގެ ގޮތުގައި ބޭންކުތަކުން ބަހައްޓަންޖެހޭ މިންވަރު ދަށްކޮށްފި\nMarch 25, 2020 14:50:34\nސަރުކާރުގެ ގެ އިޤްތިސާދީ ޕްލޭން ސާފުވާން ޖެހޭ: ސައީދު\nފިތުނައިގެ ދިޔަ ބުރުވާލައިފި.\nބޭންކް ތަކަށް ބޭރުފައިސާގެ ވެސް ވަކި މިންވަރެއް ސެންޓްރަލް ބޭންކްގައި ބަހައްޓަންޖެހޭ. އެކަން ތިޔަ ނޫހަށް ނޭގުނީތީ ހިތާމަ ކުރަން!\nބޭންކްތަކުގެ ފައިސާ ސެންޓްރަލް ބޭންކުގައި ނުޖެހޭ ބަހައްޓާކައް. ކަލޭވެސްތީ މުރުތައްދު ކިނބޫ ކަހަލަ ވާނުވާ ނޭގޭ މީހެއް. ބޭންކު ތަކުން ސެންޓްރަލް ބޭންކުން ޑޮލަރު ގަންނަން ޖެހެނީ\nބީތާއިންނަކައް ނޭގޭ. ޢަދިވެސް ތަނެއްގަ ދޮޅުރޯނާއެއް ހުރިއްޔާ ގެނެސް ވެރިކަމައް ލާތި. ލަދުން ބޯ ހަލާކު\nޙުރިހާ އެެްޗެއް އެގޭކަށް ނުޖެހޭ\nމިނިމަމް ރިޒާވް ދަށް ކުރީމާ، އެފައިސާ އަށް ބޭންކުތަކުން އިތުރަށް ޑޮލަރު ގަނެވޭނެ. ޑޮލަރަކީ އެމް.އެމް.އޭ އިން ބޭންކް ތަކަށް ހިލޭ ބަހާ އެއްޗެއްނޫން. މިނިމަމް ރިޒާވް ދަށް ކުރީމާ އެކަމުން ބާޒާރުގައި ހުންނަ ޑޮލަރުގެ ނިސްބަތް އިތުރުވާނެ.\nކަލޯ މިލިޔުން ކޮޔާލޯމަ ވާނުވާގަ މިއިޅެނީ ލިޔުންތެރިޔާކަނަ އެނގެނީ. ޜައީސް ދެއްވި ޖަވާބު އޮތީ ކޮން މައްސަލައެއް!\nދިވެހި ފިލާވަޅު ނަގައިދިން ގަޑީގަ ބޭރުގަ އުޅުނީ ދޮއްތޮ އެހެންވެ ދޭހަ ފިލާވަޅުން ފާސްނުވާކަން އެނގިގެން ތިދިޔައީ\nރިޒަރވް ރިކްއަޔަރމަންޓް ދަށް ކުރީމަ، ބޭންކު ތަކުން ލޯނު ދޫކުރުމަށާ، ޑޮލަރު ވިއްކުމަށް ހުންނަ ފައިސާގެ އަދަދު އިތުރުވެގެން ދާނެ!\nއެހެންވީމާ އެއްވެސް ރިޒާވެއް ބޭންކުގަ ނުބަހައްޓަމާ އޭރުން އޭރުން އޮންނާނީ ބޯކޮން ޑޮލަރު ލިބޭކަންނު\nތިކަހަލަ ފިތުނަ އުފައްދާ މީހުނައް ހެޔޮ ވިސްނުން ދެއްވާށި! އާމީން ތިއުޅެނީ މިއޮއް ހާލަތުގައިވެސް ހަސަދަ ވެރިކަމާއި ފިތުނަ އުފެއްދޭތޯ! ނޫސް ލިޔުން ހުއްޓާލަން ފެންނަނީ! ތަންކޮޅެއް ތިބޭފުޅާގެ ފަތަށް ލުއި ވާނެ!!!\nރަންކޮޅާ5ޕަސެންޓަށް ދަށްކުރުމުން އޮޓޮމެޓިކުން އެ ޕަމްޕް ކުރެވުނީ ފައިސާ އިޤްތިސޯދަށް.\nއެމަނިކުފާނު ފިއްލަވައިގެން ހުންނަވަނީ އެމަނިކުފާނުގެ ޙާލަތު ޤަބޫލު ކުރާތީ، ނަމަވެސް ނޫސްވެރިން އެމަނިކުފާނަށް ފާޅު ކިޔާވަރުން ނިކުމެ ވާހަކައެއް ވިދާޅުވާއިރު މިފަދަ ކޮންމެވެސް ދެކޮޅުނުޖެހޭ ވާހަކަ ފުޅެއް ވިދާޅުވެވެނީ. ކިހާދެރަ!\nހބަރު ލިޔުނު ކުއްޖާޔައް މިނިމަމް ރިޒާވް އަދި މަރުކަޒީބޭންކު ނޭގުމަކީ އިބުރާހިމް މުހައްމަދު ސޯލިހު ކުރާޏެ ކަމެއްނުން ދޯ!!!!؟\nމިނިމަމް ރިޒަރވް ރިކްއަޔަރމަންޓް އަކީ ބޭންކުގައި ފައިސާ ޖަމާ ކުރާ ކޮންމެ ރުފިޔާ އަކުން ނުވަތަ ޑޮލަރަކުން 10 ލާރި ނޫނީ ސެންޓް އެމްއެމްއޭ ގައި ބެހެއްޓުމަށް ލަޒިމް ކުރާ ޤަވާއިދެއް! މާނަ އަކީ ބެންކުގެ ހުންނަ ޑިޕޮސިޓު ތަކުން ބޭންކަށް ބޭނުން ކުރެވޭނީ ހަމަ އެކަނި ނުވަދިހަ އިންސައްތަ އޭ! މިހާރު މި އަދަދަު ތިރި ކުރުމުން ބޭންކުގެ ލިކުއިޑިޓީ އިތުރުވެ، ލޯނު ދިނުމަށާއި، އަދި ޑޮލަރު ވިއްކުމަށް ހުންނަ ފައިސާވެސް އިތުރުވެގެން ދާނެ!\nރައީސުން ފެންވަރުގެ ބޭފުޅުންގެ ނޫސްވެރިންގެ ބައްދަލުވުމަށް ނޫސްވެރިން ދިއުމުގެކުރިން ނޫސްވެރިން ތަމްރީނުކޮށްފަ ފޮނުވަންވީ. ނޫސްތަކަށާއި ގައުމައް ހުތުރު ނުވާވަރު ކުރަންޖެހޭ އެބަ. އިއްޔެ ވަރަށް އުއްމީދީ ވާހަކަތަކެއް ރައީސް ވިދާޅުވި.\nތީގަ ނެތެއްނު ނޭނގިގައެއް، މާފިތުނަކޮން ތިޔަދަނީ 2020 ބުނެލީ\nރައީސް އެވިދާޅުވި ވާހަކައިގަ ގޯހެއްނެތް. އެކަން ތަރުޖަމާ ކުރުމުގައި މިފަހަރު ނޫސްވެރިޔާއަށް އުނދަގުލެއް ކުރިމަތިވެފަވާނީ\nބުނިވާހަކަރަގަޅު ދިޔަރެސްއަށް ކަމުނުދިޔައީ ބުނިމީހާ.\nކިރަމްގެ ފިތުނައިގެ ދިޔައަކީ ރައީސްއަށް ނޭގުންތޯ ނުވަތަ ރައީސަށް ރަނގަޅަށް މައުލޫމާތު ފޯރުކޮށް ނުދިނުންތޯ؟


Majeedhee Magu ge dhe faraathhuga thibey bidheyseen, hahlu hoadhan nukulhedhifai!\nމަގުމަތީގައި ބިދޭސީންތަކެއް-- ފޮޓޯ: އަވަސް\n17 ޖުލައި 20195ކޮމެންޓް\nމަޖީދީ މަގުގެ ދެ ފަރާތުގައި ތިބޭ ބިދޭސީން، ހައްލު ހޯދަން ނުކުޅެދިފައި!\nހަފްތާގެ ކޮންމެ ދުވަހަކު ވެސް ހެނދުނު ގަޑީގައި މަޖީދީ މަގާއި ޗާންދަނީ މަގު ގުޅޭ ހިސާބުން ތަކުރާރުކޮށް ފެންނަ މަންޒަރެއް އޮވެ އެވެ. މަޖީދީ މަގުގެ ދެ ފަޅީގައި ޕޭމަންޓު މަތީ އިށީނދެގެން ނުވަތަ އަތް ހޫރާލައިގެން ކޮޅަށް މަޑުކޮށްލައިގެން ތިބޭ ފިރިހެނުން ތަކެކެވެ. އެއީ ރާއްޖޭގައި އުޅޭ އެތައް ހާސް ބިދޭސީންގެ ތެރެއިން ބަޔެކެވެ.\nއެމީހުން އެތަނުގައި ތިބޭ މަންޒަރު ކޮންމެ ދުވަހަކު ވެސް ފެންނާތީ އެމީހުންގެ ވާހަކަ އޮޅުންފިލުވާލަން ޝައުގުވެރިވި އެވެ. ގާތްކޮށްލާ ރަނގަޅަށް ބަލައިލި އިރު، މިއީ އެއް ބަޔަކު ބުނާ ގޮތުން ނަމަ ގަވާއިދާ ހިލާފަށް، ވަގަށް އުޅޭ ބިދޭސީންނެވެ. އެކަމަކު އަނެއް ބަޔެއްގެ ނަޒަރުގައި އިންސާނީ ވަގުފާރީގެ ޝިކާރައަކަށް ވެފައިވާ ބިދޭސީންނެވެ.\nމިދިޔަ ޖެނުއަރީ މަހު އިމިގްރޭޝަނުން ބުނި ގޮތުގައި ރާއްޖޭގައި ޖުމްލަ 144،607 ބިދޭސީން އުޅޭ ކަމަށް ލަފާ ކުރެވޭއިރު، އޭގެ ތެރެއިން 63،000 އަށް ވުރެ ގިނަ މީހުންނަކީ ގަވާއިދާ ހިލާފަށް ނުވަތަ ވިސާ ނެތި އުޅޭ މީހުންނެވެ. މި އަދަދަކީ ވެސް ޔަގީން އަދަދެއް ނޫނެވެ. ދައުލަތުގެ އެކި އިދާރާތަކުން އަންދާޒާ ކުރާ އަދަދު ތަފާތެވެ.\nމިމަހުގެ ކުރީކޮޅު އިކޮނޮމިކް މިނިސްޓްރީން ސީއެންއެމް އަށް މައުލޫމާތު ދިން ގޮތުގައި ރާއްޖޭގައި 250،000 ބިދޭސީން އުޅޭ ކަމަށް އަންދާޒާ ކުރެވެ އެވެ. އޭގެ ތެރޭގައި ގަވާއިދާ ހިލާފަށް ނުވަތަ ވިސާ ނެތި އުޅެނީ ކިހާ އަދަދެއްގެ މީހުންކަން ޔަގީންކޮށް ބުނެދޭކަށް އިކޮނޮމިކް މިނިސްޓްރީ އަކަށް ނޭނގުނެވެ.\nމިއީ ރާއްޖޭގެ އާބާދީއަށް ބަލައިފިނަމަ ދެބައި ކުޅަ އެއްބައި އަދަދެކެވެ. މިދިޔަ ހަފްތާގައި ދުނިޔޭގެ އާބާދީ ދުވަސް ފާހަގަކުރަން ބޭއްވި ހަފްލާގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެފައި ވަނީ މިއަހަރު ނިމޭއިރު ރާއްޖޭގެ ޖުމްލަ އާބާދީ 533،000 އަށް އަރާނެ އެވެ. އަދި އޭގެ ތެރެއިން 30 އިންސައްތަ ވާނީ ބިދޭސީންނަށެވެ.\nރާއްޖޭގައި އެންމެ ފަހުން 2014 ވަނަ އަހަރު ހެދި ބޯހިމެނުމުން ދައްކާ ގޮތުގައި ޖުމްލަ އާބާދީއަކީ 402,071 އެވެ. އެއީ 338,434 ދިވެހިންނާއި 63,637 ބިދޭސީންނެވެ. އެކަމަކު އެފަހަރު ވެސް ބިދޭސީންގެ އާބާދީ ގުނާފައި ވަނީ ގަވާއިދާ ހިލާފަށް އުޅޭ ބިދޭސީން ނުހިމަނަ އެވެ.\n"ވަޒީފާގެ ބާޒާރުގައި ބިދޭސީން މިހާރު އަދާކުރާ ދައުރު ފުރިހަމަކުރާނެ ދިވެހން އުފެއްދިގެން ނޫނީ، ރާއްޖެއަށް ލިބޭ އާމްދަނީ، ގާދޫކޮލުން ބޭރުވިޔަނުދީ ހިފެހެއްޓޭނެ ގޮތެއް ނޯންނާނެ. މިކަންކަމަށް ރިއާޔަތްކޮށް، ރާއްޖޭގެ މަސައްކަތު އާބާދީގައި ދިވެހިންގެ ނިސްބަތް އިތުރުކުރުމަކީ ވަރަށް މުހިންމު ކަމެއް،" އެ ހަފްލާގައި ރައީސް ސޯލިހު ވިދާޅުވި އެވެ.\nހެނދުނު ގަޑީގައި މަޖީދީ މަގުގެ ދެ ފަޅީގައި މަޑުކޮށްލައިގެން ތިބޭ ބިދޭސީންގެ ކަންކަން ސާފު ކުރުމުން ރައީސް ވިދާޅުވި ވާހަކައިގެ މުހިއްމުކަން ދޭހަވި އެވެ. އެމީހުން އެތަނުގައި މަޑުކޮށްގެން ތިބެނީ، ވިސާ އޮތަސް އަދި ނެތަސް، މަސައްކަތެއް ލިބޭނެ ކަމުގެ އުއްމީދުގަ އެވެ.\nއޭގެ ތެރެއިން ގިނަ މީހުންނަކީ ވިސާއާއެކު ގަވާއިދާ އެއް ގޮތަށް ރާއްޖެ އެތެރެވުމަށް ފަހު ރެކްރޫޓްމަންޓު އޭޖެންސީން ލަނޑު ދިނުމުން ނުވަތަ ވަޒީފާ ދިން ފަރާތުން ގަދަކަމުން ޕާސްޕޯޓު ހިފަހައްޓާ، މުސާރަ ނުދިނުމުން، ގޮތެއް ނެތިގެން މަގުމަތިވާ މީހުންނެވެ.\nއެމީހުން ހެނދުނު ގަޑީގައި މަގުމަތީގައި އެ ތިބެނީ އެދުވަހަށް ފައިސާ ލިބޭނެ ކޮންމެވެސް މަސައްކަތެއް ލިބޭނެ ކަމުގެ އުއްމީދުގަ އެވެ. އެފަދަ އެތައް ހާސް ބިދޭސީންނާއި، ވިސާ އޮވެގެން ގަވާއިދާ އެއް ގޮތަށް މަސައްކަތް ކުރާ ބިދޭސީން ދަނީ ކޮންމެ އަހަރަކު ވެސް ބޮޑެތި އަދަދުތަކުން ރާއްޖޭން ބޭރަށް ފައިސާ ފޮނުވަމުންނެވެ.\nވޯލްޑް ބޭންކުން 2016 ވަނަ އަހަރު އަންދާޒާ ކުރި ގޮތުގައި ކޮންމެ އަހަރަކު ވެސް ބިދޭސީން ރާއްޖޭން ބޭރަށް 379 މިލިއަން ޑޮލަރު ފޮނުވަ އެވެ. ގައުމުގައި ވަޒީފާ ނެތުމުން ރަނގަޅު އާމްދަނީއެއް ހޯދަން އެމީހުން ރާއްޖެ އަންނަނީ ވެސް ބޮޑު ފީއެއް ރެކްރޫޓްމަންޓު އޭޖެންސީތަކަށް ދައްކައިގެންނެވެ.\nއެގޮތުން 2500 އާއި 4000 ޑޮލަރާ ދެމެދުގެ އަދަދެއް ކޮންމެ ބިދޭސީއަކު ވެސް ރާއްޖެ އައުމުގެ ކުރިން ރެކްރޫޓްމަންޓު އޭޖެންސީތަކަށް ދައްކާ ކަމަށް 2011 ވަނަ އަހަރު ސަރުކާރުން ކުރި ދިރާސާ ރިޕޯޓެއްގައި ވެއެވެ. އެ ރިޕޯޓުގައިވާ ގޮތުން ފަތުރުވެރިކަމަށް ފަހު ރާއްޖޭގައި ދެވަނައަށް އެންމެ ނަފާ ބޮޑު ސިނާއަތަކީ އެއީ އެވެ.\nއިންސާނީ ވަގުފާރީގެ ސިނާއަތެވެ. ބިދޭސީންގެ އަތުން ބޮޑެތި އަދަދުތަކުން ފައިސާ ނަގައިގެން ރާއްޖެ ގެނެސް، މަގުމަތިކޮށްލުމުގެ ނުބައި ވިޔަފާރިއަކީ އަހަރަކު 123 މިލިއަން ޑޮލަރުގެ ފައިދާވާ އިންޑަސްޓްރީއެއްގެ ގޮތުގައި އޭރުގެ ސަރުކާރުން ހެދި ޓްރެފިކިން އިން ޕާސަންސް ރިޕޯޓުން ދެއްކި އެވެ.\nރާއްޖޭގައި 2013 ވަނަ އަހަރު ވުޖޫދަށް އައި މީހުން ޓްރެފިކް ކުރުން ހުއްޓުވުމުގެ ގާނޫނުގެ ދަށުން މިކަމަކީ ގާނޫނީ ކުށެކެވެ. އަދި "އެކްސްޕްލޮއިޓޭޝަން" ނުވަތަ ނަހަމަ ގޮތުގައި މީހުންގެ ބޭނުން ގަދަކަމުން ހިފުމަކީ ވެސް އެ ގާނޫނުން މަނާ ކަމެކެވެ. އެ ގާނޫނުގެ ދަށުން ބޮޑެތި އަދަބުތައް ވެސް ކަނޑައަޅާފައި ވެއެވެ.\nއެފަދަ މައްސަލައެއްގައި އެ ގާނޫނުގެ ދަށުން ފުރަތަމަ ފަހަރަށް ބަޔަކަށް ކުށް ސާބިތުވެ، 10 އަހަރަށް ޖަލަށް ހުކުމް ކުރީ 2016 ވަނަ އަހަރު އެވެ. އެ ހުކުމް އައީ ބަންގްލަދޭޝުގެ ތިން ރައްޔިތުންގެ މައްޗަށެވެ. އެކަމަކު ފާއިތުވި ދެ އަހަރު ވެސް އެފަދަ މައްސަލައެއްގައި ކުށް ސާބިތުވެފައެއް ނުވެ އެވެ.\nއެމެރިކާގެ ސްޓޭޓް ޑިޕާޓްމަންޓުން ކޮންމެ އަހަރަކު ވެސް ނެރޭ ޓްރެފިކިން އިން ޕާސަންސް ރިޕޯޓު 2019 ގައި ވަނީ އެފަދަ މައްސަލަތައް ތަހުގީގު ކުރުމާއި، ދައުވާ އުފުލުމާއި، ޝަރީއަތް ހިންގުން ރާއްޖޭގައި އެންމެ އެކަށީގެންވާ ގޮތަށް ނުހިނގާ ކަމަށެވެ.\nރައީސް ސޯލިހުގެ ސަރުކާރުން އެންމެ ފަހުން ބުނެފައި ވަނީ ޕާސްޕޯޓު ނުވަތަ ވިސާ ނެތުމުން "އަންޑޮކިޔުމެންޓެޑް" ބިދޭސީންގެ ގޮތުގައި އުޅޭ މީހުންނަށް "ލީގަލް ސްޓޭޓަށް" ވަނުމަށް ނުވަތަ ވިސާއާއެކު ރާއްޖޭގައި މަސައްކަތް ކުރުމަށް ފުރުސަތު ދިނުމުގެ ޕްރޮގްރާމެއް ފަށަން ނިންމާފައިވާ ކަމަށެވެ.\nއެފަދަ ޕްރޮގްރާމެއް ވެގެން ދާނީ މިހާރު ހިއުމަން ޓްރެފިކިން ގެ ޝިކާރައަކަށް ވެފައިވާ މީހުންނަށް އޮތް ފަރުވާ އަކަށެވެ. އެކަމަކު ހަމައެކަނި އެމީހުން "ލީގަލް ސްޓޭޓަށް" ވައްދައިގެން މި މައްސަލަ ހައްލު ވާނެ ކަމަށް ދެކުން ގޯހެވެ. އޭގެ އެންމެ އަޑީގައިވާ ފަރާތްތައް ހޯދައި، ފިޔަވަޅު ނޭޅޭ ނަމަ މައްސަލަ ދާނީ ގޯހުން ގޯހަށެވެ.\nކޮންމެ ދުވަހަކު މަޖީދީ މަގުގެ ދެ ފަރާތުން އެ ފެންނަ ބިދޭސީންނާ މެދު ބަޔަކު ބޭއިންސާފުން އަމަލުކޮށްފައިވާ ނަމަ އެމީހުންނަށް އިންސާފު ހޯދައިދީ، ދެވަނަ ފުރުސަތު ދިނުން ރަނގަޅެވެ. އެކަމަކު އެގޮތަށް ތިބޭ ބިދޭސީން ކުރިއަށް އޮތް ތަނުގައި މަދު ކުރެވޭނީ މައްސަލައިގެ އެންމެ އަޑިއަށް ފީނައި، ހިއުމަން ޓްރެފިކިން އާއި ކޮރަޕްޝަނާ ގުޅޭ ހިސާބުން މައްސަލަ ހައްލުކޮށްގެންނެވެ.\nބިދޭސީން އިންސާނީ ހައްގުތައް އިމިގްރޭޝަން އިކޮނޮމިކް މިނިސްޓްރީ ހިއުމަން ޓްރެފިކިން ރައީސް ޞާލިޙް\nމަގުގެ ދެފަރާތުގައި ތިއްބާ އިތުރު ސުވާލުކުރުމެއް ނެތި ގައުމުން ބޭރުކޮށްބަލަ. ދެވަނަ ދުވަހަކު ނުތިބޭނެ\nދެފަރާތުގައި ނުތިބެ މެދަަށް އެރީމާ ތިކަން ހައްލުވާނެ . އެދުވަސް އަދި އަންނާނެ\nކޮންމެމީހަކު ވެރިކަމައްއަރާ ފޮނިވާހަކަ ނުދައްކަ ހުރިހާ ބިދޭސީން ފޮނުވާލަބަލަ އޭގެ ފަހުން އިސްލާހު ކުރަންޖެހޭ ކަންކަން ބެލުމައްފަހު ދައުލަތައް އާމްދަނީ ލިބޭގޮތައް ވަކިދާއިރާތަކަކައް ނޫނީ ބިދޭސީން ނުގެނެވޭގޮތައް ބައްޓަންކޮއްބަލަ\nއަހަންނަށް މިނިސްޓަރު ކަން އޮތޯތިރީޓީ އާއި އެކު6މަސްދުވަހަށް ދީބަލަ. އެމުއްދަތުގައި ހައްލު ކޮށްފަ އިސްތިއުފާ ދޭނަން. ބޯޑަރ ކޮންޓްރޯލް ކުރުމުގައި ލޮލަކަށް ބޮލަކަށް ނުބަލާ ގާނޫނު ތަންފީޒު ކޮށް ގާނޫނާއި ގަވާއިދާއި ޚިލާފުވީމާ ދައުލަތުގައި "ބާރު" ހުންނަކަން ސާބިތުކޮށްދިނީމަ ތިކަންތައް ހައްލުވާނެއެވެ.\nބޮޑުއުދަގުލެއް ކޮންމެ ދުވަހަކު ހެދުން އޮފިީހަށް އަންނަ ގަޑީގައި މަގުފުރަގެން ދެކޮލުގައި ތިބޭ ބައިވަރުގަޑެއްމީ....ވަރައްހައްލުކުރާތަންފެނޭ މަޖީދީ މަގުބަލާލިމާ.